

Informatīvais ziņojums par

Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2012.gada 30.septembrim

Satura rādītājs

[Satura rādītājs 2](#_Toc340241682)

[Ievads 7](#_Toc340241683)

[Kopsavilkums 8](#_Toc340241684)

[1. ES fondu finansējuma ietekme uz Latvijas tautsaimniecības attīstību 13](#_Toc340241685)

[2. 2007. -2013.gada plānošanas perioda ES fondu apguve 14](#_Toc340241686)

[2.1. Darbības programmu un darbības programmu papildinājumu grozījumi 14](#_Toc340241687)

[2.2. Projektu iesniegumu atlases darbības programmās 15](#_Toc340241688)

[2.3. Citi aktuāli jautājumi 18](#_Toc340241689)

[2.4. 2007. – 2013.gada plānošanas perioda ES fondu finanšu rādītāji 18](#_Toc340241690)

[2.4.1. ES fondu finanšu apguves progress un mērķu sasniegšana 18](#_Toc340241691)

[2.4.2. ES fondu valsts budžeta apguve 23](#_Toc340241692)

[2.5. Informācija par valsts budžeta virssaistībām 25](#_Toc340241693)

[2.6. Publisko resursu ieguldījums 29](#_Toc340241694)

[2.6.1. Publisko resursu ieguldījums darbības programmā „Cilvēkresursi un nodarbinātība” 29](#_Toc340241695)

[2.6.2. Publisko resursu ieguldījums darbības programmā „Uzņēmējdarbība un inovācijas” 36](#_Toc340241696)

[2.6.3. Publisko resursu ieguldījums darbības programmā „Infrastruktūra un pakalpojumi” 42](#_Toc340241697)

[2.7. Lielo projektu īstenošana 53](#_Toc340241698)

[2.8. Kopsavilkums par ES fondu TP aktivitāšu īstenošanu 55](#_Toc340241699)

[2.9. 2007.-2013.gada plānošanas perioda finanšu apguves salīdzinājums starp jaunajām ES dalībvalstīm 57](#_Toc340241700)

[3. 2004.-2006.gada plānošanas perioda ES fondu slēgšana 58](#_Toc340241701)

[3.1. 2004.-2006.gada plānošanas perioda KF slēgšana 58](#_Toc340241702)

[3.2. 2004.-2006.gada plānošanas perioda ERAF slēgšana 59](#_Toc340241703)

[4. EEZ/Norvēģijas finanšu instrumentu apguve 60](#_Toc340241704)

[4.1. 2004.-2009.gada periods 60](#_Toc340241705)

[4.2. 2009.-2014.gada periods 61](#_Toc340241706)

[5. Šveices programmas apguve 63](#_Toc340241707)

[6. Neatbilstības un neatbilstoši veikti izdevumi ES fondu un citu ārvalstu finanšu palīdzības līdzfinansētu projektu ietvaros 66](#_Toc340241708)

[6.1. Neatbilstības un neatbilstoši veikti izdevumi ES fondu 2007.-2013.gada plānošanas periodā ES fondos 66](#_Toc340241709)

[6.1.1. Neatbilstības un neatbilstoši veikti izdevumi līdz 2012.gada 30.septembrim 66](#_Toc340241710)

[6.2. Konstatētie neatbilstoši veiktie izdevumi pārskata periodā (2012.gada otrajā ceturksnī) ES fondos 69](#_Toc340241711)

[6.3. Neatbilstoši veikti izdevumi un zaudējumi valsts budžetam 2007. – 2013. gada plānošanas periodā ES fondos 72](#_Toc340241712)

[6.3.1. Neatbilstoši veikti izdevumi un zaudējumi valsts budžetam līdz 2012.gada 30.septembrim 72](#_Toc340241713)

[6.3.2. Neatbilstoši veiktie izdevumi un zaudējumi valsts budžetam pārskata periodā (2012.gada trešajā ceturksnī) 73](#_Toc340241714)

[6.3.3. EEZ/Norvēģijas finanšu instrumenti 76](#_Toc340241715)

[6.3.4. Šveices programma 76](#_Toc340241716)

[7. ES fondu un citu ārvalstu finanšu palīdzības līdzfinansētu programmu vadības, kontroles un uzraudzības sistēmas darbība 77](#_Toc340241717)

[7.1. Veiktie pasākumi ES fondu vadības un kontroles sistēmas pilnveidošanai 77](#_Toc340241718)

[7.2. Plānotie pasākumi ES fondu vadības un kontroles sistēmas pilnveidošanai 81](#_Toc340241719)

[8. Jaunais ES fondu 2014.-2020.gada plānošanas periods 86](#_Toc340241720)

[8.1. Pārskata periodā īstenotās aktivitātes, sadarbība ar EK un citām institūcijām 86](#_Toc340241721)

[8.2. Nākamā pārskata periodā plānotie pasākumi 87](#_Toc340241722)

[9. Informācija par publicitātes pasākumiem 88](#_Toc340241723)

[10. Secinājumi un turpmākā rīcība 90](#_Toc340241724)

PIELIKUMI:

1. pielikums informatīvajam ziņojumam „2007. – 2013.gada plānošanas perioda ES fondu apguve prioritāšu līmenī līdz 2012.gada 30.septembrim”;
2. pielikums informatīvajam ziņojumam „Virssaistību iespējas 2007. – 2013.gada plānošanas perioda ES fondu projektos dalījumā pa ceturkšņiem un gadiem (latos), kumulatīvi gada ietvaros”;
3. pielikums informatīvajam ziņojumam „Informācija par neatbilstībām un neatbilstoši veiktiem izdevumiem un atgūtiem maksājumiem uz 2012.gada 30.septembri, latos (neieskaitot maksātnespējas gadījumus) (pārskati veidoti 08.10.2012.)”;
4. pielikums informatīvajam ziņojumam „Tiešās vai pastarpinātās valsts pārvaldes iestādes, atvasinātas publiskas personas vai citas valsts iestādes īstenotajos projektos konstatētie neatbilstoši veiktie izdevumi pārskata periodā (ceturksnī) (pārskati veidoti 08.10.2012.)”;
5. pielikums informatīvajam ziņojumam „Informācija par aktivitātēm, kurās neatbilstoši veikto izdevumu apjoms pret aktivitātē iesniegtajiem maksājumu pieprasījumiem līdz 2012.gada 30.septembrim pārsniedz 2% būtiskuma līmeni”;
6. pielikums informatīvajam ziņojumam „EEZ un Norvēģijas finanšu instrumentu (FI) 2009.- 2014.gada perioda programmas”.

**Saīsinājumi**

AI - ES fondu atbildīgā iestāde

AS - Akciju sabiedrība

CAF - „Construcctiones y Auxiliar de Ferrocarriles S.A”

CFLA - Centrālā finanšu un līgumu aģentūra

DGEMPL - Eiropas Komisijas Nodarbinātības, sociālo lietu un iekļautības

ģenerāldirektorāta

DG REGIO - Eiropas komisijas Reģionālās politikas ģenerāldirektorāts

EEZ - Eiropas Ekonomikas zona

EEZ/Norvēģijas finanšu instrumenti – Eiropas Ekonomikas zonas finanšu instruments un

Norvēģijas finanšu instruments

EK - Eiropas Komisija

ERAF - Eiropas Reģionālās attīstības fonds

ES - Eiropas Savienība

ESF - Eiropas Sociālais fonds

ES fondi - 2007.-2013.g. plānošanas perioda 1.mērķa Eiropas Sociālais fonds,

Eiropas Reģionālās attīstības fonds un Kohēzijas fonds

EM - Ekonomikas ministrija

FM - Finanšu ministrija

IEM - Iekšlietu ministrija

IKP - Iekšzemes kopprodukts

IKT - Informācijas un komunikāciju tehnoloģijas

IZM - Izglītības un zinātnes ministrija

KF - Kohēzijas fonds

KM - Kultūras ministrija

LHZB - Valsts akciju sabiedrība „Latvijas Hipotēku un zemes banka”

LIAA - Valsts aģentūra „Latvijas Investīciju un attīstības aģentūra”

LGA - Sabiedrība ar ierobežotu atbildību „Latvijas Garantiju aģentūra”

LM - Labklājības ministrija

LR - Latvijas republika

MK - Ministru kabinets

MVK - Mazie un vidējie komersanti

NBF - Bilateriālais fonds nacionālā līmenī

NVA - Nodarbinātības valsts aģentūra

NVO - Nevalstiskā organizācija

PKC - Pārresoru Koordinācijas centrs

Programma 80.00.00. - „Gadskārtējā valsts budžeta izpildes procesā

pārdalāmais finansējums” programmu 80.00.00

„Nesadalītais finansējums Eiropas Savienības politiku

instrumentu un pārējās ārvalstu finanšu palīdzības

līdzfinansēto projektu un pasākumu īstenošanai”

PVN - Pievienotās vērtības nodoklis

RI - ES fondu revīzijas iestāde

Saprašanās memorands - 2009.gada 28.janvāra Saprašanās memorands starp

Eiropas Kopienu un Latvijas Republiku un tā

papildinājumi

SM - Satiksmes ministrija

SI - ES fondu sadarbības iestāde

SIA - Sabiedrība ar ierobežotu atbildību

SIF - Sabiedrības integrācijas fonds

Šveices programma - Latvijas un Šveices sadarbības programma

TM - Tieslietu ministrija

TP - ES fondu tehniskā palīdzība

UK - ES fondu uzraudzības komiteja

VARAM - Vides aizsardzības un reģionālās attīstības ministrija

VI - ES fondu, EEZ/Norvēģijas finanšu instrumentu un Šveices

programmas vadošā iestāde

VIS - ES fondu vadības informācijas sistēmas

VKanc - Valsts kanceleja

VKS - Vadības un kontroles sistēma

VM - Veselības ministrija

VPP - Valsts un privātā partnerība

VSS - Valsts sekretāru sanāksme

ZM - Zemkopības ministrija

Ievads

Saskaņā ar MK 2011.gada 8.marta sēdes protokollēmuma (protokols Nr.14, 21.§) 9.punktā noteikto uzdevumu VI ir sagatavojusi informatīvo ziņojumu „Informatīvais ziņojums par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2012.gada 30.septembrim”.

Pamatojoties uz 2010.gada 1.jūnija MK sēdes protokollēmuma (protokols Nr.28, 39.§) 7.punktu, VI, gatavojot finanšu apguves informāciju par iepriekšējā ceturkšņa pārskata periodu „Informatīvā ziņojumā par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi”, izmanto VIS datu ieguves pārskatus, kas izveidoti katra ceturkšņa nākamā mēneša sestajā darba dienā.

Kopsavilkums

**2007.-2013.gada plānošanas perioda ES fondu apguve**

Kopumā no projektu īstenošanai pieejamiem 3,5 mljrd. latu publiskā finansējuma, kas ietver gan ES fondu finansējumu, gan arī valsts budžeta un pašvaldību budžeta līdzfinansējumu, finansējuma saņēmējiem ir izmaksāta vairāk nekā puse, t.i., 52,5%, salīdzinot ar iepriekšējo pārskata periodu sasniedzot progresu 2,8% apmērā. Savukārt apstiprināti projekti par 95% (progress 3,3%).

2012.gada jūnija beigās Latvijai tika atjaunoti maksājumi no EK. Līdz ar to Latvija starp visām ES dalībvalstīm ir pakāpusies par septiņām vietām uz 10.vietu, bet starp jaunajām dalībvalstīm pakāpusies no sestās uz ceturto vietu.

Lai arī gada sākumā mērķu izpilde bija pozitīva, jau iepriekšējā ziņojumā VI informēja, ka atbilstoši atbildīgo iestāžu prognozēm š.g. otrajā pusgadā sagaidāma novirze no plānotā. Secināms, ka š.g. trešā ceturkšņa finanšu apguves mērķa izpilde nav apmierinoša – 2012.gada ietvaros ir veikti maksājumi 287,4 milj. latu ES fondu finansējuma apjomā, kas ir tikai puse no 2012.gadā plānotā maksājumu finansējuma saņēmējiem apjoma. Lēnākā ES fondu līdzekļu apguve vērojama KF fonda ietvaros (izpildīti 52% no mērķa līdz 2012.gada 30.septembrim), kā arī ERAF. ES fondu apguvi kavē iepirkumu problēmas (sūdzības, iepirkumu beigšanās bez rezultātiem, problēmas iepirkumu procedūras norisē), konstatētas neatbilstības projektu ietvaros un jautājumi saistīti ar MK noteikumos par aktivitāšu īstenošanu noteikto izdevumu pozīciju apjoma pārsniegumu, pieaugošo sadārdzinājumu autoceļu būvniecības un ūdenssaimniecības projektos, kā arī projektu ieviešanas termiņu pagarinājumi. Turklāt jāņem vērā maksājumu plūsmas aizkavējumi, kas rodas no pastiprinātiem projektu kontroles pasākumiem, tai skaitā iepirkumu pirmspārbaudēm, savlaicīgi risinot konstatētos trūkumus.

Šajā pārskata periodā notika arī kārtējā UK sēde Rīgā, kuras ietvaros sociāliem un sadarbības partneriem īpaši tika dota iespēja sniegt savu redzējumu par ES finansējuma izmantošanas jautājumiem. Ievērojot partnerības principu, notika arī pirmā informatīvā Pagaidu uzraudzības komiteja, gatavojoties 2014. – 2020.gadu Kohēzijas politikas finanšu perspektīvai.

Šajā pārskata periodā atbildīgās ministrijas ir precizējušas virssaistību izlietojuma plānus noslēgto līgumu un maksājumu finansējuma saņēmējiem apjomam. Uzņemto virssaistību mērķis ir nodrošināt 100% ES fondu apguvi, kompensējot neatbilstības un lauztos līgumus, vienlaikus bez negatīvas ietekmes uz valsts budžeta deficītu.

Kopējais lemtais virssaistību apjoms ir 298,6 milj. latu, ko ministrijas paredz uzņemties līdz 2013.gada beigām, lielāko daļu no līgumu apjoma slēdzot 2013.gada ceturtajā ceturksnī. Savukārt lielākais maksājumu apjoms ES fondu finansējuma saņēmējiem paredzēts 2014.gadā.

Ņemot vērā, ka virssaistību uzņemšanās rada papildus slogu valsts budžetam, virssaistību finansējuma novirzīšanai ES fondu projektu īstenotājiem jānorit saskaņā ar ministriju iepriekš noteiktajiem ikmēneša un ceturkšņa apguves plāniem, nepieļaujot nobīdes uz vēlāku. Jebkurā gadījumā, lai virssaistību projektu izdevumi varētu tikt deklarēti EK, šo projektu ieviešanas, uzraudzības, kontroles aspekti, saistošais regulējums ir tāds pats kā citiem ES fondu projektiem. Izvērtējot IEM un LR Prokuratūras ierosinājumu pēc papildu finansējuma 11,4 milj. latu apmērā IEM radio sakaru tīkla projekta īstenošanai un 1,8 milj. latu apmērā Ģenerālprokuratūras informācijas sistēmas attīstības projektam tiesu sistēmas un finanšu noziegumu izmeklējošo iestāžu kapacitātes stiprināšanai, kas sekmētu EK rekomendācijas ieviešanu attiecībā uz tieslietu sistēmas uzlabošanu, ar š.g. 16.oktobra MK protokollēmumu (protokols Nr.58 29.§) tika lemts par virssaistību finansējuma novirzīšanu IEM radio sakaru tīkla projekta un Ģenerālprokuratūras informācijas sistēmas attīstības projekta īstenošanai, veicot virssaistību finansējuma samazinājumu citās ES fondu aktivitātēs.

Līdz pārskata perioda beigām donorvalstis ir apstiprinājušas četras no septiņām EEZ/Norvēģijas finanšu instrumentu 2009. – 2014.gada perioda Latvijas programmām, atlikušās trīs plānots apstiprināt 2012.gada ceturtajā ceturksnī. Latvijā programmas ieviesīs laika periodā no 2012.gada nogales līdz 2017.gadam par kopējo finansējumu 53,0 milj. latu (ieskaitot nacionālo līdzfinansējumu no 5% – 15% atkarībā no programmas specifikas). Pārskata periodā aktīvi noritēja darbs pie apstiprināto programmu līgumu projektu saskaņošanas ar donorvalstīm. Pirmo projektu konkursu programmā „NVO fonds” SIF izsludinās jau 2012.gada nogalē.

Uz pārskata perioda beigām turpinās 10 Šveices projektu īstenošana, savukārt divu projektu īstenošana jau ir noslēgusies.

**Neatbilstības un neatbilstoši veiktie izdevumi ar finansiālu ietekmi**

2007.-2013.gada plānošanas periodā līdz 2012.gada 30.septembrim konstatēto neatbilstību summa ir 25,6 milj. latu. Salīdzinājumā ar neatbilstību apjomu līdz 2012.gada otrā ceturkšņa beigām, neatbilstību apjoms ir pieaudzis par 4,9 milj. latu jeb 23,7 %. Uz pārskata perioda beigām kopumā atgūti 16,2 milj. latu jeb 64% no kopējā neatbilstību apjoma. No tiem pārskata perioda atgūti 1,6 milj. latu jeb 29% no ceturksnī konstatēto neatbilstību apjoma. Pārsvarā neatbilstības ES fondu projektos rodas iepirkumu normu pārkāpumu rezultātā (t.sk. veikti būtiski grozījumi iepirkuma līgumā (vienlīdzīgā principa pārkāpums), papildu darbu veikšana un termiņa pagarināšana bez atbilstoša iepirkuma procedūras u.c.) un aktivitāšu ieviešanas normatīvo aktu pārkāpumu dēļ, kā arī tāpēc, ka finansējuma saņēmēji neveic saimniecisko darbību un veikto darbu apjomi neatbilst aktivitāšu īstenošanas nosacījumiem vai projekta saskaņotajai tāmei. Vienlaikus minami arī tādi iemesli kā publicitātes prasību neievērošana un līgumu pārtraukšana pēc finansējuma saņēmēja iniciatīvas. Lai novērstu neatbilstību rašanos iepirkumu jomā, sākot ar 2012.gada 1.janvāri AI un SI ir uzsākušas iepirkumu pirmspārbaužu veikšanu. Salīdzinājumā ar iepriekšējo pārskata periodu iepirkumu jomā konstatēto neatbilstību apjoms kopumā ir pieaudzis, tomēr salīdzinājumā ar pieaugumu starp 2012.gada pirmo un otro ceturksni tas ir samazinājies par 3,5 procentpunktiem (iepriekš bija 13 procentpunkti). Jāvērš uzmanību, ka konstatētās neatbilstības ir konstatētas par iepirkumiem, kuri ir veikti pirms mehānisma darbības uzsākšanas, līdz ar to lielākajai daļai iepirkumu, kuros konstatētas neatbilstības, nav veiktas iepirkumu pirmspārbaudes un secinājumus par iepirkumu pirmspārbaužu veikšanu varēs izdarīt ilgākā laika periodā.

Turpmāk, tāpat, kā iepriekšējā ceturksnī MK ziņojumos tiks, ja nepieciešams, iekļauta informācija par ceturksnī konstatētajiem būtiskākajiem neatbilstību gadījumiem pašvaldību īstenotajos projektos atbildoši š.g. 25. septembra MK sēdes protokola Nr.5 21. § 3. punktam. Iepriekšējā ceturkšņa ziņojumā tika iekļauta informācija par vairākiem pašvaldību īstenotajiem projektiem, kuros tika konstatētas būtiska apjoma neatbilstības un ir saņemts VARAM skaidrojums par veiktajiem pasākumiem turpmāku neatbilstību risku mazināšanai. Sniegtajā skaidrojumā VARAM kā atbildīgā ministrija par pašvaldību darbību nav sniegusi sistemātiskus priekšlikums turpmāku neatbilstību risku mazināšanai. Tāpat VI ir konstatējusi, ka pašvaldības, situācijās, kad projektu ietvaros konstatētas neatbilstības par attiecīgo neattiecināmo ES finansējuma daļu, vienam projektam, ja pašvaldībai dotajā aktivitātē ir kvota vairākiem projektiem, tiek īstenots cits pašvaldības projekts citu aktivitāšu ietvaros (kvotas robežās). Tomēr šāda pašvaldību darbība ir iespējama tikai neatbilstībām, kuras ir konstatētas līdz 2012. gada 8.maijam. Saskaņā ar MK 8.maija protokollēmuma „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.g. plānošanas perioda aktivitātēs” 7.punktu atbrīvoto ERAF finansējumu, kas veidojies uz neatbilstību (kas konstatētas pēc 2012.gada 8.maija) rēķina jauniem projektiem novirzīt nevar.

**Aktuālie jautājumi**

Pārskata periodā VI aktualizējusi virkni metodisko un skaidrojošo materiālu ES fondu vadībā iesaistītajām iestādēm, kas izstrādāti un regulāri tiek precizēti un papildināti ar mērķi nodrošināt vienotu praksi starp iestādēm un mazināt neatbilstoši veikto izdevumu rašanās risku, ņemot vērā RI auditos, VI deleģēto funkciju pārbaudēs, pārbaudēs projektu īstenošanas vietās un procedūru izvērtējumā konstatēto.

VI turpina īstenot nepieciešamos pasākumus, lai sagatavotos jaunajam Kohēzijas politikas plānošanas periodam, formulējot un pārstāvot Latvijas intereses sarunās par Kohēzijas politiku pēc 2013.gada. Trešajā ceturksnī Latvija ir aktīvi darbojusies ES Padomes Strukturālo pasākumu darba grupā, gatavojot viedokļus un komentārus par Kipras prezidentūras sagatavotajiem ES Kohēzijas politikas regulu priekšlikumu kompromisu dokumentiem. ES budžeta 2014. – 2020.gadam sarunu ietvaros tiek veiktas regulāras aktivitātes, lai sekmētu ES Kohēzijas politikas piešķīruma Latvijai saglabāšanu vismaz esošā plānošanas perioda apjomā. Līdztekus tika veiktas arī nacionāla līmeņa aktivitātes, gatavojoties nākamajam plānošanas periodam.

**Priekšlikumi MK protokollēmumam:**

1. Apstiprināt informatīvā ziņojuma 2.pielikumā noteikto virssaistību dalījumu aktivitāšu griezumā un noslēgto līgumu apjomu virssaistību finansējumam 2012. – 2015.gadam (protokollēmuma 2.punkts).
2. AI līdz 2013.gada 1.februārim iesniegt FM kumulatīvos plānus ikmēneša maksājumiem ES fondu finansējuma saņēmējiem un aktualizētas prognozes uzraudzības rādītāju izpildei 2013.- 2015.gadam, ņemot vērā to, ka ar līdz ar 2012.gada ceturtā ceturkšņa informatīvo ziņojumu augstākminētie plāni tiks iesniegti apstiprināšanai MK (protokollēmuma 3.punkts).
3. FM ir izstrādājusi priekšlikumu par piešķirtā valsts budžeta virssaistību apjoma 2007.-2013.gada plānošanas perioda aktivitātēs izmantošanas nosacījumiem un uzraudzību, tai skaitā kontroles mehānismu un rīcību, ja ES fondu un virssaistību apguve nenoritēs saskaņā ar iepriekš plānoto (skatīt protokollēmuma projekta 4. un 5.punktu).
4. Pieņemt zināšanai, ka FM informāciju par atalgojuma daļas attiecināšanu un elektroniskās darba laika uzskaites sistēmas projekta rezultātiem un pieejamo TP finansējumu sagatavos un noteiktā kārtībā MK sniegs vienlaikus ar informatīvo ziņojumu par ES fondu apguvi 2013.gada trešajā ceturksnī.
5. KM līdz 2012.gada 18. janvārim noteiktā kārtībā MK iesniegt grozījumus MK noteikumos par aktivitātes, kas paredz atbalstu kultūras pieminekļu privātīpašniekiem kultūras pieminekļu saglabāšanā, noteikumos, paredzot virssaistību finansējuma apjomu ne vairāk kā 4 milj. latu apmērā. Saskaņā ar MK sēdes š.g.15.maija protokollēmuma (protokols Nr.27, 31.§) 5.punktu konceptuāli MK atbalstīja virssaistības 12 milj. latu apmērā, taču KM bija jāiesniedz priekšlikumi tā pamatojumam, ko VI ir saskaņojusi (virssasitību apjoms 8 milj. latu apmērā tika saskaņots iepriekšējā pārskata periodā, kā arī attiecīgi apstiprināti MK noteikumi). Līdz ar to KM aktīvi jāizstrādā un jāvirza apstiprināšanai attiecīgie aktivitātes MK noteikumi par atlikušo virssaistību finansējumu (skatīt protokollēmuma projekta 2. un 7.punktu).
6. Paredz pieņemt zināšanai, ka Burtnieku novada pašvaldības projekta ietvaros veiktie izdevumi 400 689,93 latu apmērā uzskatāmi par atgūtiem, vienlaikus aicinot Burtnieku novada pašvaldību investēt nepieciešamos pašvaldības budžeta līdzekļus ūdenssaimniecības sistēmas sakārtošanai un minētā projekta mērķu sasniegšanai Matīšu ciemata teritorijā, aicināt Naukšēnu novada pašvaldību atmaksāt neatbilstoši veiktos izdevumus ~ 3000 latu apmērā.


Burtnieku novada pašvaldība nenodrošināja visu projektā radīto auditējamo vērtību izmantošanu projektā paredzētajā vietā un projektā plānotās darbības veikšanai, lai attiecīgi par šo izdevumu segšanu saņemtu maksājumus no EK. Lai CFLA nepieprasītu atmaksāt līdzekļus Burtnieku novada domei, tā sniedza priekšlikumu investēt līdzekļus ūdenssaimniecības sistēmas sakārtošanai Matīšu ciemata teritorijā. Tā kā EK noslēguma maksājuma apmēru šis projekts neietekmēja, jo par attiecīgu summu izdevumi tika nosegti ar uzņemtajām virssaistībām, ES fonda projekta izdevumi norakstāmi attiecīgi zaudējumos uz valsts budžeta zaudējumu rēķina. (detalizētāks situācijas apraksts 3.2.sadaļā; skatīt 6.protokollēmuma projekta punktu).

1. RI, veicot pārbaudi Naukšēnu novada domes īstenotajā projektā Naukšēnu vidusskolā, konstatēja iepirkumu procedūru pārkāpumus, taču pašvaldība ir atteikusies atmaksāt pilnu neatbilstoši veikto izdevumu summu, minot skaidrojumus pārkāpumiem, kuriem AI/SI, RI un VI nevar piekrist. (detalizētāka 2.6.3. sadaļā par izglītību, skatīt 10.protokollēmuma punktu).
2. Atzīt par aktualitāti zaudējušu MK 2012.gada 28.februāra sēdes protokollēmuma (prot. Nr.11 27.§) „Informatīvais ziņojums „Par atalgojuma daļveida attiecināšanu un elektroniskas darba laika uzskaites sistēmas piemērošanu Eiropas Savienības struktūrfondu un Kohēzijas fonda, Norvēģijas finanšu instrumenta un Eiropas Ekonomikas zonas finanšu instrumenta vadības nodrošināšanai”” 3.punktu.
3. ES fondu finansējuma ietekme uz Latvijas tautsaimniecības attīstību

FM 2011. gadā veiktā izvērtējuma par ES fondu finansējuma ietekmi uz Latvijas tautsaimniecības attīstību rezultāti apliecina, ka ES fondu finansējums ir viens no būtiskākajiem investīciju avotiem valsts ekonomikā, kas līdz šim mazinājis un amortizējis ekonomikas lejupslīdi krīzes laikā, arī pēc tās turpinājis pozitīvi ietekmēt tautsaimniecības stabilizāciju un izaugsmi.

Izvērtējuma rezultāti demonstrē ES fondu pozitīvo ietekmi uz svarīgākajiem makroekonomikas rādītājiem, tai skaitā ES fondi par 6,7 procentpunktiem mazināja krīzes ietekmēto investīciju kritumu, kas 2009. gadā sasniedza 37,4 %. Savukārt, 2009.gada IKP samazinājums par 17,7 % bez ES fondu līdzekļiem būtu vēl par aptuveni 4 procentpunktiem lielāks. ES fondu labvēlīgā ietekme uz IKP dinamiku parādās arī turpmākajos gados, pieaugot atbilstoši apgūtā finansējuma apjomam (skatīt grafiku Nr.1).

Grafiks Nr.1 *„ES fondu ietekme uz investīciju pieaugumu un reālā IKP izmaiņu tempu.”*



ES fondu apguve pozitīvi ietekmējusi reālo algu pieaugumu, līdz ar to privātais patēriņš pieaudzis par vidēji 2,5 procentpunktiem gadā. Privātā patēriņa pieaugums un pieprasījums pēc ārvalstu investīciju precēm (izejvielas, būvmateriāli utt.) stimulējis importa pieaugumu – par vidēji 4 procentpunktiem gadā. ES fondu finansējums sekmējis, galvenokārt, iekšējā tirgus attīstību, t.sk. infrastruktūras uzlabošanu.

Izvērtējot ES fondu ietekmi uz darba tirgus rādītājiem, var secināt, ka pirmskrīzes periodā ES fondu projektu ieviešana samazinājusi bezdarba līmeni par vidēji 1,6 procentpunktiem. Jāatzīmē, ka kopš 2009.gada ES fondu pozitīvā ietekme uz bezdarba līmeņa dinamiku ievērojami pieaug. ES fondu ietekme uz nodarbināto skaita pieaugumu ir mērena, kas skaidrojams ar to, ka ES fondu investīcijas, galvenokārt, stimulējušas darbaspēka produktivitāti un cilvēkkapitāla attīstību.

Saskaņā ar ES fondu makroekonomiskās ietekmes izvērtējuma rezultātiem, lielākā abu plānošanas periodu ES fondu atbalsta ietekme uz pievienotās vērtības pieauguma tempu ir vērojama būvniecības un privāto pakalpojumu sektoros (gadā vidēji 4–5 procentpunkti). Ievērojamā ES fondu ietekme uz būvniecību skaidrojama ar to, ka šajā nozarē realizētos projektus pēdējo 3 gadu laikā, galvenokārt, ir nodrošinājuši ES fondu finansētie inženierbūvniecības un sabiedriskā sektora ēku būvniecības un renovācijas darbu pasūtījumi. Ja nebūtu apgūti fondu līdzekļi, kritums nozares pievienotajā vērtībā krīzes laikā būtu bijis par aptuveni 4,5 procentpunktiem dziļāks. Nozīmīgā ietekme uz privāto pakalpojumu sektora izaugsmi ir skaidrojama ar ES fondu investīciju radīto reālo ienākumu palielinājumu.

1. 2007. -2013.gada plānošanas perioda ES fondu apguve
   1. Darbības programmu un darbības programmu papildinājumu grozījumi


Lai nodrošinātu efektīvu un operatīvu ES fondu apguvi, kā arī lai reaģētu uz pārmaiņām sociāli ekonomiskajā situācijā valstī un nozaru politikās, AI un VI ir veikušas vairākus nepieciešamos grozījumus plānošanas dokumentos – darbības programmās un darbības programmu papildinājumos.

* + 1. **Darbības programma „Cilvēkresursi un nodarbinātība” un tās papildinājums**

1. Ar 2012.gada 27.jūlija MK rīkojumu Nr.336 apstiprināti grozījumi darbības programmas „Cilvēkresursi un nodarbinātība” papildinājumā. Līdz ar grozījumiem tika paplašinātas apakšaktivitātes „Kompleksi atbalsta pasākumi iedzīvotāju integrēšanai sabiedrībā un darba tirgū” atbalstāmās darbības un mērķa grupa, lai sniegtu atbalsta pasākumus ilgstošajiem bezdarbniekiem ar atkarības problēmām un īstenotu pasākumu „Darbnīcas jauniešiem”, kā arī paplašināts aktivitāšu saraksts, kuru ietvaros tiek sniegts valsts atbalsts, papildinot to ar apakšaktivitāti „Bezdarbnieku un darba meklētāju apmācība”.
2. Ar 2012.gada 12.septembra MK rīkojumu Nr.435 apstiprināti grozījumi darbības programmas „Cilvēkresursi un nodarbinātība” papildinājumā. Līdz ar grozījumiem tika definēti aktivitātes „Cilvēkresursu piesaiste zinātnei” otrās atlases kārtas atbalsta nosacījumi un paplašināta apakšaktivitātes „Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” otrās atlases kārtas mērķa grupa, lai sekmētu jauniešu ātrāku integrāciju darba tirgū un mazinātu jauniešu bezdarba līmeni. Papildus minētajam tika precizēts pasākuma „Profesionālās izglītības un vispārējo prasmju attīstība” un pasākuma „Mūžizglītības attīstība un izglītībā un mūžizglītībā iesaistīto institūciju rīcībspējas un sadarbības uzlabošana” aktivitāšu finansējums, neapgūto publisko finansējumu 3 milj. latu apmērā novirzot apakšaktivitātes otrās atlases kārtas īstenošanai jauniešu bezdarba mazināšanai.
   * 1. **Darbības programma „Infrastruktūra un pakalpojumi” un tās papildinājums**
3. Ar MK 2012.gada 12.jūlija rīkojumu Nr.332 apstiprināti grozījumi darbības programmas „Infrastruktūra un pakalpojumi” papildinājumā, kas paredz aktivitātes „Ūdenssaimniecības infrastruktūras attīstība apdzīvotās vietās ar iedzīvotāju skaitu līdz 2000” ietvaros svītrot norādi uz plānošanas reģioniem pieejamo ERAF finansējuma kvotu, nodrošinot aktivitātes mērķu un ES direktīvu un atbilstošu Latvijas normatīvo aktu prasību sasniegšanu komunālo notekūdeņu attīrīšanas un dzeramā ūdens kvalitātes jomā plānošanas reģionos, kur nav pieejams pietiekams ERAF finansējums ūdenssaimniecības infrastruktūras pakalpojumu uzlabošanai.
4. Ar MK 2012.gada 1.augusta rīkojumu Nr.363 apstiprināti grozījumi darbības programmas „Infrastruktūra un pakalpojumi” papildinājumā, kas paredz apakšaktivitātes „Dalītas atkritumu apsaimniekošanas sistēmas attīstība” ietvaros paplašināt atbalsta veidu, iekļaujot atbalstāmajās darbībās notekūdeņu dūņu apstrādi un ārstniecības iestādēs radīto bīstamo atkritumu priekšapstrādi, un paplašināt finansējuma saņēmēju loku, to papildinot ar kapitālsabiedrībām – ūdenssaimniecības sabiedrisko pakalpojumu sniedzējiem vai ārstniecības iestādēm, kas saņēmušas atļauju A vai B kategorijas piesārņojušo darbību veikšanai, kas ietver atkritumu apsaimniekošanu, un kapitālsabiedrībām, kurām noslēgts līgums ar atkritumu apsaimniekotāju, kurš ir noslēdzis līgumu ar pašvaldību Atkritumu apsaimniekošanas likumā noteiktajā kārtībā.
5. Ar MK 2012.gada 2.augusta rīkojumu Nr.367 apstiprināti grozījumi darbības programmas „Infrastruktūra un pakalpojumi” papildinājumā, aktivitātes „Valsts 1.šķiras autoceļu maršrutu sakārtošana” īstenošanas rezultātā radušos finansējuma ietaupījumu 9,2 milj. latu apmērā, tai skaitā ERAF finansējums 7,8 milj. latu un nacionālais publiskais finansējums 1,4 latu, pārdalot aktivitātes „Tranzītielu sakārtošana pilsētu teritorijās” ietvaros iesniegto projektu iesniegumu apstiprināšanai, kas tika noraidīti finansējuma trūkuma dēļ.
   1. Projektu iesniegumu atlases darbības programmās
      1. **Projektu iesniegumu atlases darbības programmā „Cilvēkresursi un nodarbinātība**”
6. 2012.gada trešajā ceturksnī 1 aktivitātē tika izsludināta projektu iesniegumu atlase par ESF finansējumu 3 milj. latu apmērā, t.i., 2012.gada 28.septembrī tika izsludināta atklāta projektu iesniegumu atlase apakšaktivitātē „Atbalsts darba vietu radīšanai”, kuras mērķis ir veicināt jaunu darba vietu izveidi. Projektu iesniegumu pieņemšana notiks no š.g.1.novembra līdz 2013.gada 28.martam. Atlases kārtai pieejamais finansējums ir 6 milj. latu, tai skaitā ESF līdzfinansējums 3 milj. latu un privātais līdzfinansējums 3 milj. latu.
7. Apakšaktivitātes „Nevalstisko organizāciju administratīvās kapacitātes stiprināšana” projektu iesniegumu trešās atlases kārtas ietvaros pēc lēmumu pieņemšanas par projektu iesniegumu apstiprināšanu, apstiprināšanu ar nosacījumu vai noraidīšanu un to nosūtīšanas projekta iesniedzējiem SI saņēmusi deviņus iesniegumus par izdoto administratīvo aktu par projekta iesniegumu noraidīšanu apstrīdēšanu. AI, iepazīstoties ar lietas materiāliem, atstājusi spēkā negrozītus piecus SIF izdotos administratīvos aktus par projektu iesniegumu noraidīšanu. Četrus no administratīvajiem aktiem AI atcēla, vienā no tiem precizējot piešķirto punktu skaitu, un pārējos trīs projektu iesniegumus virzot tālākai vērtēšanai atbilstoši kvalitātes vērtēšanas kritērijiem. Pārvērtēšanas rezultātā, kā arī pārējo projektu iesniegumu nosacījumu izpildes rezultātā, papildus ar nosacījumu tika apstiprināti četri projekta iesniegumi par kopējo summu 80,8 tūkst. latu (92,1% ESF atbalsts). Ņemot vērā apakšaktivitātes „Atbalsts pašvaldībām kapacitātes stiprināšanā ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” projektu iesniegumu trešās atlases kārtas ietvaros lauztos līgumus par projektu īstenošanu un izveidojušos brīvo finansējumu, kuru var novirzīt projektiem, kas iepriekš tikuši noraidīti finansējuma trūkuma dēļ, tika apstiprināti papildus četri projekta iesniegumi ar nosacījumu par kopējo summu 96,4 tūkst. latu. Tādējādi neviens atlases kārtas ietvaros iesniegtais projekta iesniegums netika noraidīts finansējuma trūkuma dēļ, vienlaikus viens projekta iesniegums tika noraidīts, jo neatbilda administratīvās vērtēšanas kritērijam par atļautajām attiecināmajām izmaksām.
8. Ņemot vērā papildus piešķirto finansējumu apakšaktivitātei „Publisko pakalpojumu kvalitātes paaugstināšana valsts, reģionālā un vietējā līmenī” projektu iesniegumu atlases kārtas ietvaros apstiprināšanai ar nosacījumu tika lemts virzīt vēl divus projekta iesniegumus par kopējo attiecināmo summu 55,7 tūkst. latu apmērā, kas iepriekš tika noraidīti finansējuma trūkuma dēļ.
9. 2012.gada ceturtajā ceturksnī ir plānots izsludināt otro projektu iesniegumu atlasi aktivitātes „Cilvēkresursu piesaiste zinātnei” ietvaros. Sīkāka informācija [ES fondu tīmekļa vietnē](http://www.esfondi.lv/page.php?id=939).
   * 1. **Projektu iesniegumu atlases darbības programmā „Uzņēmējdarbība un inovācijas**”
10. Pārskata periodā vienas apakšaktivitātes[[1]](#footnote-1) ietvaros tika izsludinātas trīs jaunas projektu iesniegumu atlases kārtas par kopējo ERAF finansējumu 1,5 milj. latu apmērā, kā arī vienas aktivitātes ietvaros[[2]](#footnote-2) turpinājās un tika noslēgta projektu iesniegumu vērtēšana. Kopumā abās augstākminēto aktivitāšu ietvaros tika:
11. apstiprināti 84 projektu iesniegumi par ERAF finansējumu 3,5 milj. latu apmērā;
12. noraidīti desmit projektu iesniegumi par ERAF finansējumu 1,9 milj latu apmērā. Galvenie noraidīšanas iemesli: neatbilstība atbilstības kritērijiem (projekta iesniedzēja un tā sadarbības partneru vidējais pēdējo trīs gadu apgrozījums mazāks par noteikto, sadarbības partneru neatbilstība juridiskajam statusam u.c.), kā arī neatbilstība kvalitātes kritērijiem.
13. 2012.gada trešajā ceturksnī aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” ietvaros ir izsludināts iepirkums (par kopējo pieejamo publiskā finansējuma apjomu 28 milj. latu) riska kapitāla fondu vadības komandu atlasei. Tiek plānots piesaistīt līdz trim jauniem finanšu starpniekiem, kas veiks riska kapitāla investīcijas Latvijas uzņēmumos.
14. 2012.gada ceturtajā ceturksnī dažādās aktivitātēs ir plānots izsludināt piecas projektu iesniegumu atlases. Sīkāka informācija [ES fondu tīmekļa vietnē](http://www.esfondi.lv/page.php?id=939).
15. Ir aizkavējusies 2.1.2.2.4. „MVK jaunu produktu un tehnoloģiju attīstības programma” – aktivitātes īstenošanas uzsākšana, lai gan sākotnēji tā bija plānota jau 2012.gada pirmajā pusē. Saskaņā ar EM sniegto informāciju tas izskaidrojams ar to, ka šā gada martā un aprīlī LIAA administrēto aktivitāšu ietvaros iesniegto projektu skaits pārsniedza plānoto projektu skaitu, piemērām, 2.3.2.3.aktivitātē „Klasteru programma”, 3.4.4.1.aktivitātē „Daudzdzīvokļu māju siltumnoturības uzlabošanas pasākumi”. Ņemot vērā lielo projektu skaitu, visi resursi tika koncentrēti, lai līdz noteiktajiem termiņiem tiktu izvērtēti visi projektu iesniegumi, noteiktais izvērtēšanas laiks bija 2012.gada jūlijs, pēc šo aktivitāšu izvērtēšanas LIAA ietvaros bija plānots pārskatīt pieejamo resursu sadalījumu, lai šādas situācijas neatkārtotos pārskatīt organizatorisko procesu aktivitāšu ieviešanas uzlabošanai. Apakšaktivitātes plānotais uzsākšanas laiks ir š.g. ceturtais ceturksnis.
16. Tāpat ir aizkavējusies 2.1.1.1. aktivitātes „Atbalsts zinātnei un pētniecībai” otrās projektu iesniegumu atlases kārtas, kā arī 2.1.1.3.1.apakšaktivitātes „Zinātnes infrastruktūras attīstība” trešās kārtas īstenošanas uzsākšana (sākotnēji bija plānotas š.g. trešajā ceturksnī), kas ir saistīts ar aktivitātes/apakšaktivitātes projektu iesniegumu atlases kritēriju un aktivitātes/apakšaktivitātes īstenošanas MK noteikumu ieilgušo saskaņošanas procesu. Aktivitātes/apakšaktivitātes plānotais uzsākšanas laiks ir 2012.gada ceturtais ceturksnis.
    * 1. **Projektu iesniegumu atlases darbības programmā „Infrastruktūra un pakalpojumi”**
17. 2012.gada trešajā ceturksnī 10 aktivitātēs vai apakšaktivitātēs tika turpinātas vai izsludinātas projektu iesniegumu atlases par publisko finansējumu 214,3 milj. latu apmērā (tai skaitā ERAF un KF finansējums 189,8 milj. latu un nacionālais publiskais finansējums 24,5 milj. latu apmērā), kuru ietvaros tika:
18. apstiprināti 85 projektu iesniegumi par ERAF un KF finansējumu 65,8 milj. latu apmērā un nacionālo publisko finansējumu 15,7 milj. latu apmērā;
19. noraidīti 12 projektu iesniegumi par ERAF un KF finansējumu 11,2 milj. latu un nacionālo publisko finansējumu 1,0 milj. latu apmērā, galvenokārt, projekta iesniegumā norādītie sadarbības partneri neatbilst aktivitātes īstenošanas nosacījumiem, nav sakārtotas īpašumtiesības, projekta iesniegumam tiek pievienoti nekvalitatīvi sagatavoti dokumenti, visbiežāk energoauditu pārskati, saskaņā ar kuriem tiek identificētas projekta ietvaros atbalstāmās darbībās;
20. atsaukti divi projektu iesniegumi par ERAF finansējumu 1,7 milj. latu apmērā un nacionālo publisko finansējumu 0,4 milj. latu apmērā;
21. par 116 projektu iesniegumiem 2012.gada trešajā ceturksnī turpinās projektu iesniegumu vērtēšanas process, attiecīgi vēl nav pieņemts lēmums.
22. 2012.gada ceturtajā ceturksnī 14 aktivitātēs vai apakšaktivitātēs ir plānots turpināt vai izsludināt projektu iesniegumu atlases. Sīkāka informācija [ES fondu tīmekļa vietnē](http://www.esfondi.lv/page.php?id=939).
    1. Citi aktuāli jautājumi
23. Pārskata periodā EK Konkurences ģenerāldirektorāts ir saskaņojis EM izstrādātos grozījumus MK 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma apakšaktivitāti „Kompetences centri””, kas novērš RI 2011.gadā audita laikā konstatētos riskus. Š.g.9.oktobrī MK apstiprināja grozījumus MK 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””. Līdz ar ko aktivitātes ieviešana atsākta.
24. Pārskata periodā VI iesniedza EK viedokli par DG REGIO audita ziņojuma projektu par neatbilstoši izsniegto aizdevumu un garantiju apjomu finanšu instrumentu aktivitātēs. Pēc audita rezultātu saskaņošanas pabeigšanas tiks precizēta iespējamā finansiālā ietekme, darbības programmas „Uzņēmējdarbība un inovācijas” finanšu plāns un grozījumu ekonomiskais pamatojums, kas tiks atkārtoti iesniegts EK apstiprināšanai. Ja EK neskaņos Latvijas ierosinātos grozījumus darbības programmā, jo īpaši finansējuma pārdales starp darbības programmas prioritātēm, tādā gadījumā tiks lemts par jaunu aktivitāšu ieviešanu darbības programmā 2.1.prioritātes „Zinātne un inovācijas” 2.1.2.pasākuma „Inovācijas” ietvaros. Darbības programmas grozījumi, kas nav saskaņoti ar EK, arī izskaidro atšķirības ES fonda finansējumā atbilstoši EK apstiprinātajai darbības programmas versijai un ES fonda finansējumā atbilstoši MK apstiprinātajam darbības programmas papildinājumam.
    1. 2007. – 2013.gada plānošanas perioda ES fondu finanšu rādītāji
       1. ES fondu finanšu apguves progress un mērķu sasniegšana

Kopā no projektu īstenošanai pieejamiem 3,5 mljrd. latu publiskā finansējuma, kas ietver gan ES fondu finansējumu, gan arī valsts budžeta un pašvaldību budžeta līdzfinansējumu, un uzņemto virssaistību apjomu, finansējuma saņēmējiem ir izmaksāta gandrīz puse, t.i., 48,4%, savukārt apstiprināti projekti 84,8%. Kopā ES fondu ietvaros tiek ir noslēgti līgumi par 4 975 projektu īstenošanu. Detalizētu informāciju par finanšu apguvi skatīt grafikā Nr.2, pielikumā Nr.1 un [ES fondu tīmekļa vietnē](http://www.esfondi.lv/page.php?id=909).

Grafiks Nr.2 *„ES fondu finanšu apguve līdz 2012.gada 30.septembrim, publiskais attiecināmais finansējums; Publiskais finansējums, milj. latu (% no kopā pieejamā publiskā finansējuma); % progress pret datiem līdz 2012.gada 30.jūnijam.”*



Lai nodrošinātu ES fondu finansējuma apguvi, 2012.gada 13.marta MK sēdē tika apstiprināti finanšu apguves mērķi, kuri nosaka, ka 2012.gada ietvaros AI nodrošina maksājumus finansējuma saņēmējiem par ES fondu līdzfinansējuma daļu kopā vismaz 549,5 milj. latu apmērā. Detalizētu informāciju skatīt grafikā Nr.3, grafikā Nr.4, grafikā Nr.5, kā arī [ES fondu tīmekļa vietnē](http://www.esfondi.lv/page.php?id=909).

VI sniedza apliecinājumu[[3]](#footnote-3) par izdevumu deklarēšanu, kas veikti līdz š.g. 30.septembrim, 1 092,0 milj. latu apmērā, t.sk. š.g. trešajā ceturksnī 135,9 milj. latu apmērā. Š.g. jūlijā VI ierosināja nedeklarēt izdevumus 63,5 milj. latu apmērā, bet līdz š.g. septembra beigām nedeklarējamo izdevumu summa samazinājusies par gandrīz pusi un ir 32,4 milj. latu. Lielāko apturēto summu veidoja VIAA administrēto aktivitāšu deklarēšanas apturēšana, ņemot vērā RI 2012.gada 11.maija audita ziņojumā iekļauto informāciju un RI sniegto vērtējumu, EK apšaubīja VIAA deklarēto izdevumu pamatotību, taču trūkumi tika novērsti un izdevumu deklarēšana tika atjaunota, izņemot aktivitāti, kas paredz atbalstu sākotnējās profesionālās izglītības programmu īstenošanas kvalitātes uzlabošanai un īstenošanai darbības programmas „Cilvēkresursi un nodarbinātība” ietvaros, kur deklarēšana ir apturēta 3,9 milj. latu apmērā līdz lietas apstākļu pilnīgai noskaidrošanai saistībā ar konstatētajiem riskiem, t.sk., iespējamajiem pārkāpumiem mācību prakses organizēšanā divos Viduslatgales profesionālās vidusskolas īstenotajos projektos. Papildus minētajā darbības programmā saistībā ar iespējamiem trūkumiem apmācību organizēšanā šobrīd netiek deklarēti arī projektā „Mūžizglītības pasākumi nodarbinātām personām” izdevumi (2,0 milj. lati) – lēmums par deklarēšanas atjaunošanu tiks izskatīts, kad tiks saņemta informācija par iespējamo risku mazināšanos no atbildīgajām institūcijām (NVA un LM).

Darbības programmas „Uzņēmējdarbība un inovācijas” 2.2.prioritātē „Finanšu pieejamība” tika pārtraukta izdevumu deklarēšana un nav atjaunota, kamēr nav noteikts un saskaņots neatbilstoši izsniegto aizdevumu un garantiju apjoms finanšu instrumentu aktivitātēs, par ko plānots saņemt EK viedokli š.g. oktobra beigās – novembrī (neformāla EK informācija). Un 2.3.2.1.aktivitātē „Biznesa inkubatori” – līdz brīdim, kad būs ieviesti RI ziņojumā iekļautie ieteikumi. Š.g. 26.septembrī notika darba līmeņa sanāksme, kurā piedalījās FM, EM un LIAA pārstāvji, kurā panākta vienošanās, ka LIAA līdz oktobra beigām nosūtīs FM oficiālu vēstuli ar informāciju par rezultātiem un turpmāko rīcību attiecībā uz Biznesa inkubatoriem, kas uzņēmuši MVK, kuriem bijuši nodokļu parādi, norādot šo MVK nosaukumus un nodokļu parāda apmēru.

Darbības programmas „Infrastruktūra un pakalpojumi” ietvaros pašlaik lielāko nedeklarējamo summu veido izdevumi projektā „Rīgas Doma saglabāšana un sociālekonomiskā potenciāla efektivitātes izmantošana”. Problēmsituācijas risināšanai attiecībā uz valsts atbalsta jautājumu, Latvija EK iesniedza priekšlikumu par valsts atbalsta programmu „Kultūra”, kā arī 2012.gada 21.jūnijā KM sniegusi papildu skaidrojumus EK Konkurences direktorātam. Nav indikāciju par riskiem, ka EK varētu neapstiprināt programmu, tādēļ VI ierosināja veikt maksājumus finansējuma saņēmējam, bet neveikt izdevumu deklarēšanu.

Grafiks Nr.3 „*Informācija par kopējiem finanšu apguves mērķiem un to izpildi līdz 2012.gada 30.septembrim; ES fondu finansējums, milj. latu (mērķa izpilde, %).”*

Lai arī gada sākumā mērķu izpilde bija pozitīva, jau iepriekšējā ziņojumā VI informēja, ka š.g. otrajā pusgadā sagaidāma būtiska novirze no plānotā. Rezultātā trešā ceturkšņa finanšu apguves mērķa izpilde nav apmierinoša, veikti maksājumi 287,4 milj. latu ES fondu finansējuma apjomā, kas ir tikai puse no 2012.gadā plānotā maksājumu finansējuma saņēmējiem apjoma. Lēnākā ES fondu līdzekļu apguve vērojama KF fonda ietvaros (izpildīti 52% no mērķa līdz 2012.gada 30.septembrim), kā arī ERAF maksājumi finansējuma saņēmējiem netiek veikti plānotajā apmērā. Tam par iemeslu lielākoties ir līdzīgas problēmas kā iepriekšējos pārskata periodos, tai skaitā kavēšanās ar lielo projektu ieviešanu, problēmas ar iepirkumiem – pārsūdzības, kā arī joprojām iepirkumu pārbaudēs tiek konstatēti dažādi pārkāpumi, kas noved pie iepirkumu procedūras atkārtotas sludināšanas. Tāpat ES fondu vadībā iesaistīto iestāžu pastiprinātas kontroles pasākumi sākotnēji var palēnināt apguves tempus, tomēr ar pozitīvu efektu, savlaicīgi novēršot problēmas. Vienīgi ESF ietvaros finanšu apguve – maksājumi finansējuma saņēmējiem – regulāri ir veiksmīgākā - mērķis arī līdz 2012.gada trešā ceturkšņa beigām ir pārpildīts par 29,4% un drīz sasniegs 90% no 2012 gada mērķa. VI šīs atšķirības starp fondiem skaidro ar dominējošo projektu raksturu un apjomu. Piemēram, KF un ERAF dominē infrastruktūra un salīdzinoši apjomīgi iepirkumi, kuru ietvaros rodas arī neparedzamas problēmas un ieviešanas gaitas sarežģījumi un nobīdes laikā un ar lielāku finansiālu ietekmi.

Grafiks Nr.4 *„Informācija par AI finanšu apguves mērķiem un to izpildi līdz 2012.gada 30.septembrim; ES fondu finansējums, milj. latu (mērķa izpilde, %).”*

Nozīmīgākā finanšu apguves mērķu neizpilde konstatēta SM (sasniegti tikai 39,5% no 2012.gada mērķa, kā arī tikai 64% no plānotā uz 2012.gada 30.septembri). SM skaidro, ka īstenotajos projektos veikti līgumu grozījumi ar finansiālu ietekmi - samazinājies kopējais plānotais finansējums pēc iepirkumu procedūru rezultātiem un1 projektu īstenošanas saskaņā ar faktiskajām izmaksām, kā arī tiek samazinātas attiecināmās izmaksas par neatbilstoši veiktajiem izdevumiem. Projektu īstenošanu pārskata periodā ir ietekmējis faktisko autoceļu būvdarbu izmaksu straujš pieaugums būvniecības tirgū, līdz ar to vairākas izsludinātās iepirkumu procedūras bija jāpārtrauc, jo iesniegtie piedāvājumi pārsniedza plānotos budžeta līdzekļus. Sekmīgu projektu, t.sk. arī lielo projektu īstenošanu satiksmes sektorā, kavēja juridiska rakstura problēmas ar zemju iegūšanu īpašumā, kā arī tiesvedība par būvatļaujas apturēšanu.

Grafiks Nr.5 „*AI prognoze maksājumiem finansējuma saņēmējiem līdz 2012.gada 31.decembrim un to izpilde pārskata periodā; milj. latu.*”

Š.g. 23.oktobrī FM ziņoja Saeimas Publisko izdevumu un revīzijas komisijai par avansu dzēšanas uzraudzību. Atbilstoši MK noteikumiem[[4]](#footnote-4), kas nosaka „ja finansējuma saņēmējam ir piešķirts avansa maksājums Eiropas Savienības fonda projekta īstenošanai, finansējuma saņēmējs iesniedz AI vai SI maksājuma pieprasījumu piešķirtā avansa maksājuma apmērā sešu mēnešu laikā pēc avansa maksājuma saņemšanas”.

FM informēja, ka vienlaikus šo šie paši MK noteikumi paredz gadījumus, ja finansējuma saņēmējs nevar izlietot avansa maksājumu termiņā, līdz ar to var būt gadījumi, kad avansa atgriešana nav uzskatāma par lietderīgu. Šie lēmumi ir AI un SI kompetencē, taču katrs gadījums tiek vērtēts atsevišķi, tiek sniegts paskaidrojums vai avansa izlietojuma kavējums ir objektīvi pamatots. FM ir uzdevusi ir lūgusi iestādes vest savu iekšējo uzskaiti un dokumentēt procedūru, kādā tiek pieņemts lēmums par avansa dzēšanas termiņa pagarinājumu vai tā atgūšanu. FM turpinās izlases veidā pārbaudīt, vai AI/SI rīkojas atbilstoši savām noteiktajām procedūrām attiecībā uz avansu izlietošanas uzraudzību un to atgūšanu.

* + 1. ES fondu valsts budžeta apguve

Līdz š.g. septembra beigām valsts budžeta plānu 1.mērķa ES fondu projektiem atbildīgās nozaru ministrijas ir izpildījušas par 98,5% jeb apgūti 287,0 milj. latu no plānotajiem 291,4 milj. latu. Neizpilde pret plānu uz š.g. 30.septembri ir 4,3 milj. latu. Salīdzinot ar pirmā ceturkšņa (86,8% no plāna) un otrā ceturkšņa (94,0% no plāna) izpildi, ir vērojams ievērojams progress, kas lielā mērā skaidrojams arī ar finansējuma pārplānošanu uz 2012.gadu. Aktuālā informācija par ES fondu valsts budžeta apguvi ik mēnesi tiek ievietota [ES fondu vietnē](http://www.esfondi.lv/page.php?id=1141.).

Gada pirmajos trijos ceturkšņos kopā ir apgūts 53,4% no visam gadam ministriju budžetos ES fondu projektiem ieplānotā finansējuma. Lielākās budžeta neizpildes uz š.g. 30.septembri ir EM (1,2 milj. latu), VARAM (1,1 milj. latu) un IZM (0,9 milj. latu). Kopumā ES fondu finansējuma apguve nav apdraudēta, tomēr finansējuma pārplānošana uz nākamajiem gadiem nozīmē lielāku slogu gan valsts budžetam, gan ES fondu vadībai kopumā, jo, sākot ar 2014.gadu, būs jāadministrē esošais un jaunais plānošanas periods vienlaicīgi.

Grafiks Nr.6 „*Budžeta ieņēmumu plāna izpilde ministriju dalījumā 2012.gadā; milj. latu.*”

Kā redzams šajā attēlā, kur norādīts lielākais finansējums ministriju dalījumā pēc grozījumiem likumā „Par valsts budžetu 2012.gadam”, ko līdz 2012.gada 31.decembrim ir jāapgūst, gada pēdējā ceturksnī atsevišķos gadījumos ir jāapgūst pat puse no 2012.gadā plānotā, kas vērtējams kā ļoti riskants pasākums un ar mazu iespējamību šo plānu izpildīt pilnā apmērā.

MK 2012.gada 28.augusta sēdes protokola 59.§ 12.punkts nosaka, ka pēc likuma „Grozījumi likumā „Par valsts budžetu 2012.gadam”” stāšanās spēkā ministrijām priekšlikumus apropriācijas pārdalei no 74.resora programmas 80.00.00 iesniegt tikai pēc iepriekšējas saskaņošanas ar FM. Attiecīgi FM nepieņem priekšlikumus par apropriācijas pārdali uz programmu 80.00.00, ņemot vērā, ka uz doto brīdi iestādēm nav nepieciešams papildus finansējums. Ministrijām un citām valsts centrālajām iestādēm tika noteikts līdz 1.novembrim informēt par paredzamo 2012.gada budžeta plāna izpildi un, ja nepieciešams, arī par papildu nepieciešamo finansējumu gada atlikušajos mēnešos. Saskaņā ar likumu „Grozījumi likumā „Par valsts budžetu” ministrijām 2012.gadā būs nepieciešams vairs tikai aptuveni 501 milj. latu. Ministrijas ir informējušas, ka līdz gada beigām tās varētu neapgūt aptuveni 46 milj. latu no, no tiem 21.0 milj. latu SM, 13.2 milj. latu IZM un 6.3 milj. latu EM. Līdz ar to var secināt, ka kopumā 2012.gadā tiks apgūti tikai aptuveni 455.5 milj. latu, kas ir ievērojami mazāk kā plānots iepriekš. Šis fakts lielā mērā apstiprina risku, ka uz 30.09. apgūtais finansējums atsevišķos gadījumos bija tikai puse no 2012.gadā paredzētā. Tai pat laikā pēc VARAM sniegtās informācijas, tai būs papildus nepieciešami aptuveni 1.6 milj. latu.

* 1. Informācija par valsts budžeta virssaistībām

Atbilstoši MK lēmumiem[[5]](#footnote-5) uzņemto virssaistību apjoms ir 298,6 milj. latu. Uzņemto virssaistību mērķis ir nodrošināt 100% ES fondu apguvi, kompensējot neatbilstības un lauztos līgumus, vienlaikus bez negatīvas ietekmes uz valsts budžeta deficītu.

Izvērtējot IEM un LR Prokuratūras ierosinājumu[[6]](#footnote-6) pēc papildu finansējuma 11,4 milj. latu apmērā IEM radio sakaru tīkla projekta īstenošanai un 1,8 milj. latu apmērā Ģenerālprokuratūras informācijas sistēmas attīstības projektam tiesu sistēmas un finanšu noziegumu izmeklējošo iestāžu kapacitātes stiprināšanai, kas sekmētu EK rekomendācijas ieviešanu attiecībā uz tieslietu sistēmas uzlabošanu, ar š.g. 16.oktobra MK protokollēmumu (protokols Nr.58 29.§) tika lemts par virssaistību finansējuma novirzīšanu IEM radio sakaru tīkla projekta un Ģenerālprokuratūras informācijas sistēmas attīstības projekta īstenošanai, veicot virssaistību finansējuma samazinājumu citās ES fondu aktivitātēs. MK sēžu protokolu izraksti par virssaistībām [pieejami ES fondu interneta vietnē](http://www.esfondi.lv/page.php?id=1142).

Grafiks Nr.7 *„Plānotais virssaistību apjoms maksājumiem finansējuma saņēmējiem fondu dalījumā 2012.-2015.gadā; milj. latu.”*

\* Virssaistību apjoms nav plānots pilnā apmērā (298,6 milj. latu), jo plānā netiek iekļauta LM 1.4.1.1.2.apakšaktivitātes neatbilstību summa (pēc š.g. 8.maija), kā arī nav iekļauti precizētie virssaistību apguves plāni saskaņā ar MK 2012.gada 16.oktobra sēdes protokollēmumā minētām virssaistību pārdalēm un samazinājumiem.

Savukārt, atbilstoši 21.augusta MK sēdē lemtajam atbildīgās ministrijas iesūtīja precizētus virssaistību izlietojuma plānus noslēgto līgumu un maksājumu finansējuma saņēmējiem apjomam. Precizēto līgumu nobīdes pret sākotnēji iesūtītajiem plāniem paredz:

* ievērojami mazāku virssaistību līgumu slēgšanu līdz 2012.gada ceturtajam ceturksnim (84,6 milj. lati);
* 34 milj. latu saistību uzņemšanās pārplānota uz 2013-2014.gadu;
* lielākais slogs maksājumiem finansējuma saņēmējiem plānots 2015.gadā (104,9 milj. latu), kad iepriekš plānotais maksājumu apjoms palielinās par 101% jeb 52,3 milj. latu;
* 2015.gadā līgumus nav paredzēts slēgt.

Šī tendence novirzīt saistību uzņemšanos (projektu līgumu slēgšana) un maksājumu veikšanu uz ES finansējuma attiecināmības perioda beigu posmu rada arvien pieaugošus riskus nepaspēt pabeigt uzsāktos virssaistību projektus un rada risku, ka veiktie izdevumi var palikt uz valsts budžeta rēķina. Attiecīgi FM saskata nepieciešamību pastiprināti sekot līdzi virssaistību līgumu slēgšanas gaitai un, ja konstatējamas turpmākas nobīdes laikā, pie objektīvi pārāk liela riska rosināt neatļaut saistību uzņemšanos. AI īpaši jāuzņemas atbildība izvērtēt projektu realizācijas iespējas un nepieļaut šādu risku iestāšanos.

Kopā virssaistību apjoms ir 298,6 milj. latu, ko ministrijas paredz uzņemties līdz 2013.gada beigām, lielāko daļu no līgumu apjoma slēdzot 2013.gada ceturtajā ceturksnī. (skatīt grafiku Nr.8 un pielikumu Nr.2). Savukārt lielākais maksājumu apjoms ES fondu finansējuma saņēmējiem paredzēts 2014.gadā, kas nozīmē projektu ieviešanu atlikušajos vien 1,5 gados.

Grafiks Nr.8 *„Plānotais virssaistību apjoms noslēgtiem līgumiem ar finansējuma saņēmējiem fondu dalījumā; milj. latu.”*

Kopā - 298,6

Saskaņā ar MK sēdes š.g.15.maija protokollēmuma (protokols Nr.27, 31.§) 5.punktu konceptuāli MK atbalstīja virssaistības 12 milj. latu apmērā, taču KM bija jāiesniedz priekšlikumi tā pamatojumam. Izvērtējot projektu gatavības pakāpi, nepieciešamību un prioritātes, ir atbalstīts KM priekšlikums par virssaistību piešķiršanu 8 milj. latu apmērā aktivitātei „Sociālekonomiski nozīmīgu kultūras mantojuma objektu atjaunošana”, par ko jau ir attiecīgi MK noteikumi. Saskaņā ar š.g. 21.augusta MK sēdes protokollēmuma (protokols Nr.48, 28.§) 9.punktu papildus VI ir saņēmusi, izvērtējusi nepieciešamību, pamatojumu un apguves plānu un atbalsta KM priekšlikumu un plānus virssaistībām 4 milj. latu apjomā aktivitātes „Atbalsts kultūras pieminekļu privātīpašniekiem kultūras pieminekļu saglabāšanā un to sociālekonomiskā potenciāla efektīvā izmantošanā” projektu īstenošanai. KM aktīvi jāizstrādā un jāvirza apstiprināšanai attiecīgie aktivitātes MK noteikumi. Skat informatīvā ziņojuma protokollēmuma projekta 7.punktu).

**Virssaistību uzraudzība**

Šobrīd 21 aktivitātē, kurās paredzēts uzņemties virssaistības, apstiprināti MK noteikumi. Šīs aktivitātes ir:

* 1.1.1.2.aktivitāte „Cilvēkresursu piesaiste zinātnei”, paredzot virssaistību finansējumu 4,5 milj. latu apmērā;
* 1.2.1.1.3.apakšaktivitāte „Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai”, paredzot virssaistību finansējumu 509,5 tūkst. latu apmērā;
* 1.2.1.1.4.apakšaktivitāte „Sākotnējās profesionālās izglītības pievilcības veicināšana”, paredzot virssaistību finansējumu 3,8 milj. latu apmērā;
* 1.2.2.1.2.apakšaktivitāte „Atbalsts Mūžizglītības politikas pamatnostādņu īstenošanai”, paredzot virssaistību finansējumu 1 milj. latu apmērā;
* 1.3.1.1.1.apakšaktivitāte „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām”, paredzot virssaistību finansējumu 2,5 milj. latu apmērā;
* 1.3.1.1.3.apakšaktivitāte „Bezdarbnieku un darba meklētāju apmācība”, paredzot virssaistību finansējumu 7,6 milj. latu apmērā;
* 1.3.1.5.aktivitāte „Vietējo nodarbinātības veicināšanas pasākumu plānu ieviešanas atbalsts”, paredzot virssaistību finansējumu 15,7 milj. latu apmērā;
* 1.3.2.3.aktivitāte „Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana”, paredzot virssaistību finansējumu 1,5 milj. latu apmērā, bet ņemot vērā, ka virssaistību finansējums saskaņā ar MK š.g. 16.okotbra sēdē lemto tika samazināts par 300 tūkst. latu, nepieciešami attiecīgi grozījumi MK noteikumos par 1.3.2.3.aktivitātes īstenošanu.
* 1.4.1.1.1.apakšaktivitāte „Kompleksi atbalsta pasākumi iedzīvotāju integrēšanai sabiedrībā un darba tirgū”, paredzot virssaistību finansējumu 1,2 milj. latu apmērā;
* 1.4.1.1.2.apakšaktivitāte „Atbalstītās nodarbinātības pasākumi mērķgrupu bezdarbniekiem”, paredzot virssaistību finansējumu 930,7 tūkst. latu apmērā;
* 2.1.2.4.aktivitāte „Augstas pievienotās vērtības investīcijas”, paredzot virssaistības 20,1 milj. latu apmērā;
* 3.1.5.2.aktivitāte „Neatliekamās medicīniskās palīdzības attīstība”, paredzot virssaistību finansējumu 10,6 milj. latu apmērā;
* 3.2.1.2.aktivitāte „Tranzītielu sakārtošana pilsētu teritorijās”, paredzot virssaistību finansējumu 23,9 milj. latu apmērā, bet ņemot vērā, ka virssaistību finansējums saskaņā ar MK š.g. 16.okotbra sēdē lemto tika samazināts par 1,9 milj. latu, nepieciešami attiecīgi grozījumi MK noteikumos par 3.2.1.2.aktivitātes „Tranzītielu sakārtošana pilsētu teritorijās” īstenošanu;
* 3.2.2.1.1.apakšaktivitāte „Informācijas sistēmu un elektronisko pakalpojumu attīstība”, paredzot virssaistību finansējumu 2,3 milj. latu apmēra, bet ņemot vērā, ka virssaistību finansējums saskaņā ar MK š.g. 16.okotbra sēdē lemto tika palielināts par 9,3 milj. latu, nepieciešami attiecīgi grozījumi MK noteikumos par 3.2.2.1.1.apakšaktivitātes „Informācijas sistēmu un elektronisko pakalpojumu attīstība” īstenošanu;
* 3.3.1.1.aktivitāte „TEN-T autoceļu tīkla uzlabojumi”, paredzot virssaistību finansējumu 35 milj. latu apmērā;
* 3.4.3.2.aktivitāte „Sociālekonomiski nozīmīgu kultūras mantojuma objektu atjaunošana”, paredzot virssaistību finansējumu 8 milj. latu apmērā;
* 3.4.4.1.aktivitāte „Daudzdzīvokļu māju siltumnoturības uzlabošanas pasākumi”, paredzot virssaistību finansējumu 15 milj. latu apmērā;
* 3.5.1.2.1.apakšaktivitāte „Normatīvo aktu prasībām neatbilstošo izgāztuvju rekultivācija”, paredzot virssaistību finansējumu 782,8 tūkst. latu apmērā;
* 3.5.1.4.aktivitāte „Vides monitoringa un kontroles sistēmas attīstība”, paredzot virssaistību finansējumu 130 tūkst.latu apmērā;
* 3.3.1.6.aktivitāte „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”, paredzot virssaistību finansējumu 25,7 milj. latu apmērā;
* 3.6.2.1.aktivitāte „Atbalsts novadu pašvaldību kompleksai attīstībai” paredzot virssaistību finansējumu 17,9 milj. latu apmērā.

Ņemot vērā, ka virssaistību uzņemšanās rada papildus slogu valsts budžetam un pirms virssaistību apjoma apstiprināšanas valdībā tika veikti aprēķini iespējamai ietekmei uz valsts budžeta deficītu, virssaistību finansējuma novirzīšanai ES fondu projektu īstenotājiem strikti jānorit saskaņā ar ministriju iepriekš noteiktajiem ikmēneša un ceturkšņa apguves plāniem. Attiecīgi VI piemēros disciplinējošus instrumentus, sākot no 2013.gada, kad arī tiek plānota vislielākā saistību uzņemšanās (skatīt grafiku Nr.8). Piedāvātie galvenie principi:

1) Ja AI noteiktā kumulatīvā ikmēneša maksājumu ES fondu FS plāna neizpilde divus mēnešus pēc kārtas ir vismaz 10% un vienlaikus pārsniedz 250 tūkst. latu, ja aktivitātei 2013.-2015.gadam ceturksnī paredzēto noslēgto līgumu apjoma neizpilde ir lielāka par 10% un vienlaikus pārsniedz 250 tūkst. latus, VI reizi ceturksnī kopā ar kārtējo informatīvo ziņojumu iesniegs MK apkopotu informāciju par situāciju un priekšlikumus virssaistību finansējuma samazinājumam proporcionāli par tādu pašu apjomu, kāda ir minēto nosacījumu neizpilde. Vienlaikus, virssaistību apjoma samazinājumu var ierosināt tikai par to piešķirto virssaistību daļu, par kuru nav uzņemtas saistības (noslēgti līgumi).

2) Lauzto līgumu un neatbilstību summa pēc š.g. 9.maija prioritātes līmenī nav novirzāma jaunu projektu īstenošanai, kamēr vien nav nosegta uzņemto virssaistību summa, taču vienlaikus vienu reizi izmantojams viss piešķirto virssaistību apjoms;

3) Virssaistību projekti uzskatāmi kā parasti ES fondu projekti, to ieviešanas, uzraudzības un kontroles normas neatšķiras, bet jāievēro papildus specifiskie nosacījumi, ja tādi ir.

* 1. Publisko resursu ieguldījums
     1. Publisko resursu ieguldījums darbības programmā „Cilvēkresursi un nodarbinātība”

Kopā līdz 2012.gada trešā ceturkšņa beigām ir noslēgti 917 līgumi par projektu īstenošanu par 467,2 milj. latu (vidējais līguma apjoms – 0,5 milj. latu). Pārskata periodā sasniegtais finanšu apguves progress kopumā atbilst plānotajam, straujākais apguves progress sasniegts administratīvās kapacitātes stiprināšanas aktivitātēs, kā arī profesionālās un sociālās iekļaušanas veicināšanas jomā, kur pārskata periodā fiksēts procentuāli apjomīgais pieaugums attiecībā uz finansējuma saņēmējiem veikto maksājumu apjomu. (skatīt grafiku Nr.9).

Salīdzinot ar datiem līdz 2012.gada 30.jūnijam, pārskata periodā atsevišķās profesionālās un vispārējās izglītības atbalsta aktivitātēs konstatēts regress attiecībā uz apstiprināto projektu un noslēgto līgumu apjomu, kas ir skaidrojams ar to, ka vairākos projektos ir veikti grozījumi, samazinot attiecināmo izmaksu kopsummas. Reālie finanšu apguves dati šo izmaiņu rezultātā nav samazinājušies.

Grafiks Nr.9 *„ES fondu finanšu apguve līdz 2012.gada 30.septembrim darbības programmā „Cilvēkresursi un nodarbinātība”; Publiskais finansējums, milj. latu (% no pieejamā publiskā finansējuma); progress pret datiem līdz 2012.gada 30.jūnijam,%.”*

**„Augstākā izglītība un zinātne”**

Prioritāte ir vērsta uz augstākās izglītības kvalitātes un pieejamības uzlabošanu, un cilvēkresursu piesaisti augstākai izglītībai, zinātnei un pētniecībai. Šie mērķi ir sasniedzami, uzlabojot augstākās izglītības kvalitāti un pieejamību, piesaistot cilvēkresursus augstākai izglītībai, zinātnei un pētniecībai, palielinot studējošo skaitu maģistra un doktora studijās un veicinot motivāciju zinātniskajai darbībai.

Pārskata periodā, lai veicinātu zinātnieku pilna darba laika iesaisti pētnieciskās un zinātniskās darbībās, un, ņemot vērā arī lielo pieprasījumu, cilvēkresursu piesaistes zinātnei atbalsta aktivitātei ir piešķirts virssaistību finansējums 4,5 milj. latu apmērā, lai nodrošinātu sekmīgu aktivitātes īstenošanu arī 2013.-2014.gadā. Līdz pārskata perioda beigām ar ESF atbalstu pilna laika zinātniskā darbībā jau ir iesaistīti 573 zinātnieki (sasniedzamais rādītājs līdz plānošanas perioda beigām – 1 tūkstoti pilna laika zinātnieki).

Pie pārskata perioda aktualitātēm augstākās izglītības un zinātnes nozarē jāatzīmē arī projekts „Augstākās izglītības studiju programmu izvērtēšana un priekšlikumi kvalitātes paaugstināšanai”, kas tiek īstenots studiju programmu satura un īstenošanas uzlabošanas un akadēmiskā personāla kompetences pilnveidošanas jomā un kura ietvaros pašreiz ir izvērtēti 28 apstiprinātie augstākās izglītības studiju virzieni, aptverot 854 studiju programmas[[7]](#footnote-7), un iesāktas diskusijas par studiju programmu ilgtspējīgumu un atbilstību Latvijas tautsaimniecības nozarēm, kas ir guvušas plašu rezonansi arī masu medijos. Izvērtējumu rezultātus kompetentās nacionālās institūcijas turpmāk varēs izmantot lēmuma pieņemšanā par studiju virzienu akreditāciju, akreditācijas procesā ņemot vērā arī ekspertu vērtējumiem pievienotos augstākās izglītības institūciju paskaidrojumus un komentārus par ekspertu sniegtajiem vērtējumiem.

**„Izglītība un prasmes”**

Prioritātes mērķis ir nodrošināt zinoša, prasmīga un darba tirgus prasībām atbilstoša darbaspēka sagatavošanu, uzlabojot izglītības kvalitāti un pieejamību, sniedzot iespējas attīstīt un papildināt zināšanas visām sabiedrības grupām mūža garumā, kā arī stiprinot izglītībā un mūžizglītībā iesaistīto institūciju kapacitāti un uzlabojot sadarbību izglītības politikas veidošanā un īstenošanā.

Lai veicinātu sākotnējās profesionālās izglītības programmu īstenošanas kvalitātes uzlabošanu, kas ir paredzēts arī kā viens no pasākumiem jauniešu bezdarba mazināšanai, pārskata periodā šai aktivitātei ir piešķirts papildu finansējums 0,5 milj. latu apmērā virssaistību veidā, kas tiks izmantots, lai būtu iespējams uzņemt lielāku audzēkņu skaitu aktivitātes ietvaros īstenotajās 1 – 1,5 gadīgajās mācību programmās, t.sk. iesaistot bezdarbniekus ar zemu izglītības līmeni.

Pie veiksmīgākajiem projektiem, kas noslēgušies pārskata periodā, ir jāatzīmē projekts „Integratīvas mācību metodikas izstrāde un ieviešana adaptācijai sociālajā vidē skolēniem un jauniešiem ar mācīšanās, kognitīvo funkciju un kustību traucējumiem", kas tika īstenots ar mērķi mazināt jauniešu sociālās atstumtības risku un veicināt jauniešu ar funkcionālajiem traucējumiem integrāciju izglītībā. Projekta ietvaros mācību metodikas izstrādes un pielietošanas procesā tika iesaistīti 105 pedagogi, psihologi un citi speciālisti no 19 izglītības iestādēm, bet atbalsts sniegts kopumā 854 skolēniem no visas Latvijas. Projekta sākuma fāzē speciālisti veica regulāras supervīzijas un sniedza konsultācijas projekta sadarbības partneru mācības iestādēs. Nākamajā projekta fāzē mācību metodikas veidotāji, ņemot vērā mācību iestāžu ieteikumus un skolēnu kognitīvās un motorās funkcijas starpizvērtējumu, veica izstrādātās mācību metodikas projekta pilnveidošanu un aprobāciju. Iesaistīto skolu pārstāvji atzīmējuši, ka skolēni ir bijuši ieinteresēti līdzdarboties nodarbībās, un, skolēniem aktīvāk iesaistoties uzdevumu izpildē, mācību emocionālā gaisotne ir uzlabojusies, kļūstot labvēlīgāka un iedrošinošāka. Īpaši novērtēti arī uzdevumi, kas ir orientēti ne tikai uz mācību vielas apguvi, bet arī uz sociālo iemaņu pilnveidi, kas veicinājuši bērnu pašapziņu un uzdrīkstēšanos.

**„Nodarbinātības veicināšana un veselība darbā”**

Prioritāte ir vērsta uz iedzīvotāju sekmīgu iekļaušanu un noturēšanu darbaspēka tirgū, ar aktīvo nodarbinātības pasākumu un citu instrumentu atbalstu nodrošinot tiem nepieciešamās prasmes, paaugstinot darba drošību un līdztiesību darba tirgū, kā arī uzlabojot darbaspēka veselības stāvokli.

2012.gada trešajā ceturksnī tika izsludināta pieteikumu iesniegumu pieņemšana jaunizveidotajā darba vietu radīšanas aktivitātē. Atbalstam aktivitātes ietvaros var pieteikties Latvijā reģistrēti komersanti, kuri rada vismaz 50 jaunas darba vietas, kā arī ik gadu investē ne mazāk kā 3,5 milj. latu vai arī to saistīto uzņēmumu grupas kopējā bilances vērtība ir vismaz 250 milj. latu. Potenciālie finansējuma saņēmēji laikā no 2012. gada 1.novembra līdz 2013.gada 28.martam var iesniegt projektu pieteikumus LIAA. Kopumā minētās programmas ietvaros plānots izveidot 250 jaunas darba vietas, un aktivitātes realizēšanai paredzēts ESF finansējums 3 milj. latu apmērā. Atbalsta pieejamība minētās aktivitātes ietvaros tiek popularizēta arī starptautiskos forumos, nozaru izstādēs. Šogad tiek plānota dalība un aktivitātes popularizēšana tādos pasākumos kā „NG Manufacturing Summit Europe 2012” konferencē Budapeštā, Ungārijā no 5. līdz 7. novembrim, „Global Connect” izstādē Štutgartē, Vācijā no 14. līdz 15. novembrim un citur.

Atbilstoši ES nostādnēm jauniešu nodarbinātības veicināšanai vairākām nodarbinātības veicināšanas jomas aktivitātēm ir piešķirts papildus virssaistību finansējums. Piemēram, atbalsta aktivitātei partnerības organizētām nodarbināto apmācībām komersantu konkurētspējas veicināšanai būs pieejami papildus ESF līdzekļi 2,5 milj. latu apmērā, kas ļaus apmācībās iesaistīt papildus 2,5 tūks. jauniešus.

Vienlaikus pārskata periodā aktīvi turpinājās nodarbinātības atbalsta programmas – algotu pagaidu sabiedrisko darbu atbalsta un bezdarbnieku un darba meklētāju apmācību programmu īstenošana. Kopumā algotajos pagaidu sabiedriskajos darbos līdz 2012.gada trešā ceturkšņa beigām tika iesaistīti 23 349 bezdarbnieki, savukārt modulārās un neformālās apmācībās, pārkvalifikācijas un tālākizglītības pasākumos atbalstu saņēmušo bezdarbnieku un darba meklētāju skaits sasniedzis 106 878 personas. Salīdzinot ar iepriekšējo programmu „Darba praktizēšana ar stipendiju pašvaldībās” jeb tā saukto „simtlatnieku” programmu (īstenota 2009.-2011.gadā), kuras galvenais mērķis bija krīzes situācijā nodrošināt iedzīvotājus ar darba vietām, jaunās programmas „Algoti pagaidu sabiedriskie darbi” primārais **mērķis ir atbalstīt nodarbinātības līmeņa paaugstināšanas un bezdarba mazināšanas pasākumus pašvaldībās, nodrošinot īslaicīgas darba vietas** (līdz 4 mēnešiem) **ilgstošajiem bezdarbniekiem** (NVA uzskaitē atrodas ilgāk par 6 mēnešus), tai skaitā, sociāli mazāk aizsargātajiem bezdarbniekiem (programmas dalībnieku atlasē iesaistīti pašvaldību sociālie dienesti), lai mazinātu un novērstu pastāvīga subsidētā bezdarba kā alternatīvas nodarbinātībai izplatību. Papildus programmā iesaistītajiem bezdarbniekiem tiek segtas valsts sociālās apdrošināšanas iemaksas un pasākuma īstenošanas ietvaros ir izveidoti nosacījumi, kas palīdz bezdarbniekiem atgriezties darba tirgū – bezdarbniekiem tiek piešķirtas divas apmaksātas brīvas dienas mēnesī pastāvīga darba meklēšanai.

Prioritātes ietvaros tiek organizēta arī bezmaksas tālmācība Latvijas ārstniecības nozares darbiniekiem visā Latvijā –ārstiem, māsām, ārstu palīgiem un citiem medicīnas darbiniekiem. Jau šobrīd tā ir devusi nozīmīgu ieguldījumu veselības nozares attīstībā, atbilstoši šī brīža medicīnas nozares prasībām. Pārskata periodā, lielā apmācību pieprasījuma dēļ, nepārsniedzot aktivitātei piešķirto finansējumu, ir palielināts apmācību programmu skaits, mācību metodisko materiālu skaits un arī apmācīto personu skaits, kumulatīvi jau apmācītas 36 617 veselības nozarē strādājošas personas, no kurām 7 107 personas ir apmācītas šogad. Šis projekts ir pats apjomīgākais no Latvijā līdz šim realizētajiem medicīnas darbinieku tālākizglītības projektiem – gan apmācāmo personu skaita, gan investētā finanšu apjoma ziņā.

Instruments uzņēmējdarbības un pašnodarbinātības veicināšanai

Ar LHZB starpniecību potenciālajiem komersantiem un pašnodarbinātajiem, kā arī jaundibinātajiem komersantiem tiek sniegts ESF atbalsts uzņēmējdarbības un pašnodarbinātības veicināšanai – programmas „Atbalsts uzņēmējdarbības un pašnodarbinātības uzsākšanai” ietvaros.

Vidējais aizdevuma apjoms programmā ir 11,8 tūkst. latu, kas galvenokārt skaidrojams ar projektu dažādu specifiku un finansējuma apjomu, turklāt jaunie uzņēmēji, uzsākot uzņēmējdarbību, dod priekšroku nelieliem aizdevumiem, tādējādi mazinot risku iespējamās neveiksmes gadījumā. Kopumā līdz pārskata perioda beigām parakstītas vienošanās par dalību programmā 14,1 milj. latu apmērā (t.sk. 8,8 milj. aizdevumi, 3 milj. granti kā arī finansējums apmācībām un administratīvajām izmaksām 2,3 milj. latu),, veikti maksājumi 10,6 milj. latu apjomā (t.sk. 8 milj. aizdevumi, 2,1 milj. granti kā arī finansējums apmācībām un administratīvajām izmaksām 0,49 milj. latu), izsniegti 752 aizdevumi un granti.

Grafiks Nr.10 *„Finanšu instrumenta „Atbalsts pašnodarbinātības un uzņēmējdarbības uzsākšanai” izsniegto aizdevumu mērķa izpilde līdz 2012.gada 30.septembrim; ES fondu finansējums, milj latu (mērķa izpilde, %).”*

Atbilstoši LHZB līgumam ar LIAA, mērķi gadu griezumā norādīti tikai izsniegtajiem aizdevumiem. Atbilstoši LHZB prognozēm, plānotā izsniegto aizdevumu summa uz 2012.gada beigām tiks sasniegta. Vienlaikus noteiktais mērķis periodam līdz 30.09.2012 ir ticis izpildīts.

Papildus informācija par aktivitātes „Atbalsts uzņēmējdarbības un pašnodarbinātības uzsākšanai” finanšu progresu ir pieejama [ES fondu tīmekļa vietnē](http://www.esfondi.lv/page.php?id=1064).

Kopumā atbalsta programmas ietvaros lielākais īpatsvars no sniegtā atbalsta ticis virzīts ražošanas nozares jaunajiem komersantiem (29%) un tirdzniecības nozarei (22%), izmitināšanas ēdināšanas nozarēm (9%), mežsaimniecībai (7%), veselības un sociālās aprūpes jomai (6%), kā arī 27% citām nozarēm.

**„Sociālās iekļaušanas veicināšana”**

Prioritāte ir vērsta uz nabadzības un sociālās atstumtības risku mazināšanu, atbalstot sociālās iekļaušanas pasākumus un veicinot iekļaujoša darba tirgus attīstību.

2012.gada trešajā ceturksnī tika apstiprināti saistošie MK noteikumi, kas ļaus ESF finansētās komplekso atbalsta pasākumu aktivitātes ietvaros:

1) ilgstošajiem bezdarbniekiem ar atkarības problēmām iesaistīties Minesotas 12 soļu programmā un ārstēt alkohola, narkotisko un psihotropo vielu atkarību. Minētā programma veicinās atkarības radīto seku novēršanu un palīdzēs šai bezdarbnieku grupai iekļauties darba tirgū. Atbalsta programmā iesaistīs bezdarbniekus no 18 gadu vecuma, ja cilvēki ir bijuši bezdarbnieki vismaz vienu gadu. Plānots, ka 2,5 gadu laikā kopā pasākumā tiks iesaistīti 480 bezdarbnieki.

2) jauniešiem bezdarbniekiem 15-24 gadu vecumā, ja tie nav ieguvuši profesionālo izglītību vai nav bijuši iepriekš nodarbināti, iesaistītes aktīvajā nodarbinātības pasākumā „Darbnīcas jauniešiem", kur 9 nedēļu laikā varēs iepazīt trīs profesionālās jomas un tām nepieciešamās prasmes. Pasākumā plānots iesaistīt ap 500 jauniešu bezdarbnieku.

Trešā ceturkšņa laikā sekmīgi turpinājās arī mērķa grupu bezdarbnieku nodarbinātības atbalsta programmas īstenošana. Kopumā līdz 2012.gada 30.septembrim no 1 973 atbalstītos nodarbinātības pasākumus pabeigušajiem mērķa grupu bezdarbniekiem 1661 personas jeb 84% ir kļuvuši ekonomiski aktīvi sešu mēnešu laikā pēc programma pabeigšanas, kas vērtējams kā ļoti labs sasniegums.

Vienlaikus prioritātes ietvaros līdz 30.09.2012 tikai 203 ESF līdzfinansēto sociālās rehabilitācijas pakalpojumu saņēmušās personas 6 mēnešu laikā pēc projekta noslēguma iesaistījušās izglītības apguvē, profesionālajā rehabilitācijā vai nodarbinātībā, kas ir tikai 22% no kopumā plānotā. LM kā minētās atbalsta aktivitātes AI ir jāanalizē iemesli nepietiekamajam rādītāja sasniegšanas apjomam un jāveic nepieciešamie pasākumi progresa uzlabošanai.

Prioritātes ietvaros līdz 2012.gada 30.septembrim atbalsts integrācijai darba tirgū sniegts 35 185 sociālās atstumtības riskam pakļautām personām.

**„Administratīvās kapacitātes stiprināšana”**

Prioritāte ir vērsta uz valsts, reģionālā un vietējā līmeņa pārvaldes institūciju kapacitātes stiprināšanu, paaugstinot to efektivitāti un pienesumu valsts ekonomiskai un sociālai izaugsmei, kā arī veicinot valsts, reģionālā un vietējā līmeņa pārvaldes institūciju, sociālo partneru un NVO savstarpējo sadarbību labākas, uz sabiedrības vajadzībām vērstas politikas veidošanā un ieviešanā, kā arī efektīvas un caurskatāmas publiskās pārvaldes veidošanā.

VKanc un FM īstenotajos projektos strukturālo reformu ieviešanai valsts pārvaldē un finanšu politikas jomā veikti apmācību pasākumi valsts pārvaldes iestāžu darbinieku kompetences paaugstināšanai atbilstoši apmācību plānam. Detalizēta informācija par minētajiem projektiem ir pieejama VKanc un FM Interneta vietnēs (skatīt: <http://www.mk.gov.lv/lv/esstrukturfondi/vk-realizetie-projekti/strukturaloreformuistenosana/par-projektu/> un <http://www.fm.gov.lv/lv/finansu_ministrija/fm_es_fondu_projekti/eiropas_savienibas_fondu_projekti/atbalsts_reformam_budzeta_un_finansu_politikas_joma/>).

VARAM īstenotājās aktivitātes jāatzīmē pašvaldību kapacitāti veicinoši projekti un pasākumi. Projektu ietvaros lielāko īpatsvaru (33%) veido piesaistītie speciālisti – projektu vadītāji, projektu koordinatori vai projektu speciālisti, kā arī juriskonsulti un sociālie darbinieki (attiecīgi veido 20% no piesaistīto speciālistu īpatsvara). Savukārt 15% no kopējā

VARAM īstenotajā aktivitātē speciālistu piesaistei plānošanas reģioniem VRAA sniedz konsultācijas un organizē praktiskus apmācību seminārus finansējuma saņēmējiem. Pārskata periodā VRAA organizēja divus seminārus par projektu ieviešanas un uzraudzības praktiskiem jautājumiem, t. sk., grozījumiem Publisko iepirkumu likumā.

Pamatojoties uz MK 2011.gada 20.decembra sēdes protokollēmuma (protokols Nr.75, 45.§) uzdevumu, VKanc ir apkopojusi ES fondu vadībā iesaistīto iestāžu sniegto informāciju (IZM, VARAM, FM, LM, EM un VKanc) par pabeigtajiem ES fondu līdzfinansētajiem pētījumiem, kā arī nodrošināja ES fondu līdzfinansēto pētījumu publicēšanu pētījumu un publikāciju datu bāzē, tādējādi nodrošinot ES fondu līdzfinansēto pētījumu plašu pieejamību. Sīkāku informāciju par pētījumu un publikāciju datu bāzi skatīt: http://petijumi.mk.gov.lv/ui/.

Informāciju par TP aktivitāšu īstenošanu lūdzam skatīt sadaļā 2.7. „Kopsavilkums par TP aktivitāšu īstenošanu”.

* + 1. Publisko resursu ieguldījums darbības programmā „Uzņēmējdarbība un inovācijas”

Kopā līdz 2012.gada trešā ceturkšņa beigām ir noslēgti 1 639 līgumi par projektu īstenošanu par 499,9 milj. latu. Salīdzinājumā ar š.g. otro ceturksni trešā ceturkšņa AI finanšu apguves mērķa izpilde ir strauji kritusies. Iepriekšējā ceturksnī ceturkšņa mērķis bija pārpildīts par 55,9%, taču šajā ceturksnī ir konstatēta mērķa neizpilde par 24,6%. Nozīmīgākā finanšu apguves kavēšanās ir vērojama EM ieviestajās aktivitātēs „Zinātnes komercializācija un tehnoloģiju pārnese” un „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” un IZM ieviestajā aktivitātē „Zinātnes un pētniecības infrastruktūras attīstība”. Apguve nenotiek saskaņā ar IZM mērķiem, jo apakšaktivitātes „Zinātnes infrastruktūras attīstība” otrās kārtas finansējuma saņēmēji (komersanti) š.g. pirmajā pusgadā pēc līguma vai vienošanās par projekta īstenošanu noslēgšanas atteicās no paredzēto avansu saņemšanas. Detalizētāku informāciju par finanšu apguvi un aktivitāšu ieviešanu skatīt grafikā Nr.11 un pielikumā Nr.1, kā arī turpmāk tekstā dalījumā pa prioritātēm.

Grafiks Nr.11 *„ES fondu finanšu apguve līdz 2012.gada 30.septembrim darbības programmā „Uzņēmējdarbība un inovācijas”; Publiskais finansējums, milj. latu, (% no pieejamā publiskā finansējuma); progress pret datiem līdz 2012.gada 30.jūnijam, %.”*

\*Grafikā nav atsevišķi sniegta informācija par apguves progresu prioritātē „Finanšu pieejamība”. To skatīt apakšpunktā „Finanšu pieejamība”, kā arī sīkāka informācija ir pieejama [ES fondu interneta vietnē](http://www.esfondi.lv/page.php?id=1064).

**„Zinātne un inovācijas”**

Prioritāte vērsta uz valsts zinātnes un pētniecības potenciāla nostiprināšanu, starptautiskās konkurētspējas palielināšanu, kā arī zināšanu pārneses un to komercializācijas veicināšanu. Šie mērķi sasniedzami, investējot zinātnes un pētniecības centru aprīkojumā, pētniecības veicināšanā, izveidojot zināšanu pārneses infrastruktūru un atbalsta mehānismus.

Zinātne, pētniecība un attīstība

Kopumā IZM pārziņā esošajās darbības programmas „Uzņēmējdarbība un inovācijas” aktivitātēs un apakšaktivitātēs finansējuma apguve notikusi vāji – 2012.gada pirmajos trijos ceturkšņos izmaksāti 47% no finanšu apguves mērķa (36,1 milj. latu) šim periodam.

Aktivitātes „Atbalsts zinātnei un pētniecībai” un aktivitātes „Atbalsts starptautiskās sadarbības projektiem zinātnē un tehnoloģijās (EUREKA, 7.IP un citi)” projektu īstenošana kopumā norit atbilstoši noslēgtajām vienošanās/līgumiem. Aktivitātes „Atbalsts zinātnei un pētniecībai” atsevišķu projektiem ir aizkavējusies iepirkuma procedūru veikšana, jo veicot iepirkumu norises pārbaudi ir konstatētas neatbilstības, kā rezultātā finansējuma saņēmēji veic atkārtotas iepirkumu procedūras atbilstoši Publisko iepirkumu likumam.

Apakšaktivitātē „Zinātnes infrastruktūras attīstība” finansējuma saņēmējiem izmaksātā finansējuma mērķis nav sasniegts plānotajā apjomā, jo apakšaktivitātes otrās kārtas finansējuma saņēmēji (komersanti) š.g. pirmajā pusgadā pēc līguma vai vienošanās par projekta īstenošanu noslēgšanas atteicās no paredzēto avansu saņemšanas, kas tika skaidrots ar neizdevīgiem avansa saņemšanas nosacījumiem. Turklāt, finanšu apguve ir aizkavējusies sakarā ar to, ka finansējuma saņēmēji saskaras ar grūtībām apjomīgas iepirkuma dokumentācijas sagatavošanā. Izsludinātas vairākas iepirkumu procedūras par sarežģītas tehnikas iegādi, kur nepieciešams ilgāks laiks saņemto piedāvājumu vērtēšanā, kā rezultātā ir notikusi nobīde no projekta īstenošanas laika grafika. Apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” projekta „Vienota nacionālas nozīmes Latvijas akadēmiskā pamattīkla zinātniskās darbības nodrošināšanai izveide” īstenošana aizkavējusies dēļ iepirkuma par piekļuves iegādi specializētajām datu bāzēm, kas tika veikts š.g. pirmajā ceturksnī. Iepirkums tika pārtraukts, jo projekta vadības grupas sanāksmē tika pieņemts lēmums par citu risinājumu datu centru izveidei, kā rezultātā radās nepieciešamība ar koplietošanas datu centra izveidi saistīto tehnisko dokumentu, tajā skaitā iepirkuma tehniskās specifikācijas, pārstrāde. Minētie dokumenti apstiprināti septembrī. Neskatoties uz minēto, ja nepieciešamie iepirkumi tiks izsludināti 2012.gada ceturtajā ceturksnī, projekta mērķis tiks sasniegts – līdz 2014.gada beigām izveidot nākamās paaudzes datu pārraides tīklu zinātniskās darbības nodrošināšanai.

*Inovācijas*

Kopumā pasākuma „Inovācijas” ietvaros līdz 2012.gada trešā ceturkšņa beigām finansējuma saņēmējiem veikti maksājumi 67,9 milj. latu apmērā jeb par 41,4% no pieejamā publiskā finansējuma, no tā 12,2 milj. latu izmaksāti 2012.gadā, izpildot AI noteikto finanšu apguves mērķi līdz 2012.gada 30.septembrim par 82,8%, savukārt gada mērķis sasniegts par 46,9%. Tādējādi, lai noteikto finanšu apguves mērķi pilnībā izpildītu, puse no plānotajiem maksājumiem jāveic gada pēdējā ceturksnī.

Kā minēts 2.3.sadaļas 1.punktā apakšaktivitātes „Kompetences centri” ietvaros pārskata periodā apstiprināti grozījumi MK noteikumos par aktivitātes ieviešanu, tādējādi novēršot RI auditā konstatētos riskus. Līdz ar to pilnībā tiek atjaunota apakšaktivitātē veikto maksājumu deklarēšana.

Aktivitātes „Augstas pievienotās vērtības investīcijas” otrās kārtas ietvaros noslēgusies projektu iesniegumu izvērtēšana, kā rezultātā 17 uzņēmumi saņems ES fondu finansējumu liela apjoma investīciju projektu realizācijai.

**„Finanšu pieejamība”**

Prioritāte vērsta uz finansējuma pieejamības veicināšanu uzņēmējdarbības attīstībai. Mērķis sasniedzams ar aptverošu finanšu instrumentu realizēšanu, kas ietver garantiju, aizdevumu, riska kapitāla un citu finanšu instrumentu klāstu, kurus ievieš LHZB un LGA.

Lai arī maksājumi finanšu instrumentu ieviesējiem ir jau veikti 100% apmērā, VI atsevišķi uzrauga finansējuma nonākšanu līdz faktiskajiem labuma guvējiem – komersantiem. Detalizēta informācija finanšu instrumentu ieviešanas progresu pieejama grafikā Nr.12 un Nr.13, kā arī [ES fondu interneta vietnē](http://www.esfondi.lv/page.php?id=1064).

Grafiks Nr.12 *„Finanšu apguves progress līdz 2012.gada 30.septembrim prioritātes „Finanšu pieejamība” ietvaros; ES fondu finansējums, milj. latu, (% no pieejamā ES fondu finansējuma atbilstoši EK apstiprinātajai DP).”*

\*Aktivitātēm/apakšaktivitātēm pieejamais finansējums, ieskaitot ieviesējinstitūciju un finanšu starpnieku vadības izmaksām paredzēto finansējumu.

\*\* Veiktas investīcijas, faktiski izmaksāti aizdevumi, sniegtas garantijas.

Saskaņā ar plānošanas dokumentiem, ieviešot ES fondu garantiju komersantu konkurētspējas uzlabošanai aktivitāti, tiek izmantots multiplikators x4. *(Apgūtais ES fondu finansējums komersantu līmenī garantiju aktivitātes ietvaros aprēķināts pēc formulas: Faktiski izsniegto garantiju apjoms / multiplikators x4).*

Grafiks Nr.13 *„Finanšu instrumentu ieviešanas mērķu izpilde līdz 2012.gada 30.septembrim kumulatīvi prioritātes „Finanšu pieejamība” ietvaros; ES fondu finansējums, milj latu (mērķa izpilde, %).”*

\* Saskaņā ar nacionālā līmenī apstiprinātiem plānošanas dokumentiem ES fondu garantijām komersantu konkurētspējas uzlabošanai paredzēts finansējums 20 milj. latu. Pieņemot, ka, ieviešot garantiju aktivitāti, tiks izmantots multiplikators ×4, kā arī ņemot vērā plānotos ieņēmumus no ieguldījumiem un prēmijām, līdz 2015.gadam plānots izsniegt garantijas 202,3 milj. latu apmērā.

Kopumā finanšu instrumentu ieviešana nesasniedz vēlamo rezultātu. 2012.gada trešajā ceturksnī nav sasniegts kopējais finanšu instrumentu ieviesējinstitūciju noteiktais finanšu apguves mērķis (76,4% no plānotā līdz 2012.gada trešā ceturkšņa beigām un 68,7% no plānotā līdz 2012.gada beigām). Līdz ar to VI sadarbībā ar EM meklēs risinājumus finanšu instrumentu ieviešanas uzlabošanai.

Detalizētāka informācija par finanšu instrumentu ieviešanas progresu sniegta dalījumā pa finansējuma pieejamības nodrošināšanai uzņēmumiem ERAF ietvaros izveidotajiem finanšu instrumentiem:

**„Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”.** Saskaņā ar trīspusējo līgumu, kas 2011.gada 16.decembrī tika parakstīts starp EIF, EM un LGA un divpusējo līgumu, kas 2011.gada 30.decembrī tika parakstīts starp LGA un EM, LGA, sākot ar 2012.gada janvāri pārņem no EIF ES fondu līdzfinansētās aktivitātes „Ieguldījumu fonds ieguldījumiem garantijās, paaugstināta riska aizdevumos, riska kapitāla fondos un cita veida finanšu instrumentos” ieviešanu.

Līdzšinējā ieguldījuma fonda finansējuma apguve nav apmierinoša, aizdevumu instrumentos izmaksātais finansējums komersantiem ir 4,3 milj. latu jeb 15,4% pieejamā ES finansējuma un ir veiktas riska kapitāla investīcijas 4 milj. latu jeb 23% apmērā no pieejamā ES finansējuma, līdz ar to ieguldījumu fonda ietvaros ir izmaksāti aizdevumi un veiktas investīcijas 41,8% apmērā no finanšu apguves mērķa līdz 2012.gada beigām.

Ņemot vērā fonda kopējo apjomu un šīs aktivitātes finansējuma apguves līdzšinējos tempus, LGA jau šogad izveidos papildus divus līdz trīs riska kapitāla fondus ar kopējo apjomu aptuveni 28 milj. latu. Tiek plānots, ka konkurss šo jauno riska kapitāla fondu pārvaldītāju izvēlei noslēgsies š.g. ceturtajā ceturksnī. Tāpat tiek arī turpināts darbs pie mikro aizdevumu fondu programmas ieviešanas, šobrīd tās noteikumi tiek saskaņoti ar EK.

**„Garantijas komersantu konkurētspējas uzlabošanai”.** Saskaņā ar nacionālā līmenī apstiprinātiem plānošanas dokumentiem garantijām komersantu konkurētspējas uzlabošanai paredzēts ES fondu finansējums 20 milj. latu. Pieņemot, ka, ieviešot garantiju aktivitāti, tiks izmantots multiplikators ×4, līdz 2012.gada trešā ceturkšņa beigām ir apgūti 97,5% no ES fondu finansējuma. Kopā LGA laika periodā kopš atbalsta programmu ieviešanas 2009.gadā līdz 2012.gada 30.septembrim aktivitātes ietvaros ir noslēgusi garantiju līgumus par 79,2 milj. latu, atbalstot 233 uzņēmumus. Aktivitātes ietvaros ir izmaksātas deviņas kompensācijas kopumā par 582,2 tūkst. latu, kas uzskatāms par ļoti zemu riska pakāpi.

2012.gada trešajā ceturksnī tika izsniegtas 28 kredīta garantijas par kopējo summu 4,4 milj. latu. Saņemot atbalstu šīs aktivitātes ietvaros, 2012.gada trešajā ceturksnī Latvijas uzņēmumi piesaistīja kredītiestāžu finansējumu 9,2 milj. latu apmērā.

Kredīta garantiju programmas ietvaros 2012.gada trešajā ceturksnī atbilstoši makroekonomiskajām attīstības tendencēm Latvijā tika atbalstīti 10 investīciju projekti, kur izsniegto garantiju apjoms bija 2 milj. latu. Kā otrs pieprasītākais garantijas veids pēc apjoma bija garantijas banku garantijām: 1 milj. latu un līzinga garantijas: 0,8 milj. latu. Attiecībā uz atbalsta reģionālo sadalījumu – vislielākā uzņēmumu aktivitāte trešā ceturkšņa laikā kredītiestāžu finansējuma piesaistē bija novērojama Zemgalē 2 milj. latu, Rīgā 0,7 milj. latu un Latgalē 0,6 milj. latu. 36% no atbalstītajiem komersantiem darbojās nozarē, kas saistīta ar elektroenerģijas ražošanu, 33% – apstrādes nozarē.

Eksporta kredīta garantijas programmas ietvaros 2012.gada trešajā ceturksnī tika izsniegtas astoņas garantijas par kopējo summu 628 tūkst. latu, atbalstot eksporta darījumus uz Ķīnu, Baltkrieviju, Kazahstānu un Kirgizstānu. Vienlaikus šajā periodā tika nodrošināts eksporta apgrozījums ar garantijas segumu 5,1 milj. latu apmērā.

**„Aizdevumi komersantu konkurētspējas uzlabošanai”** aktivitātes ietvaros 2012.gada trešajā ceturksnī tika izsniegts pirmais **mezanīna aizdevums** 700 tūkst. latu apmērā uzņēmumam, kas darbojas gaļas pārstrādes nozarē.

LGA kopš programmas uzsākšanas ir apstiprinājusi mezanīna aizdevuma pieteikumus 2,3 milj. latu apmērā. Ņemot vērā š.g. jūnijā veiktos grozījumus mezanīna aizdevumu programmā, nodrošinot plašāku pieejamību finanšu resursiem komercdarbības uzsākšanai un attīstībā, ir nedaudz uzlabojusies mezanīna aizdevumu programmas ieviešana, ir saņemti pieteikumi LGA atzinuma par mezanīna aizdevuma saņemšanas iespēju 5,6 milj. latu apjomā. Taču tas nav pietiekams un neatbilst iepriekš plānotajam mezanīna aizdevuma programmas ieviešanas tempam. Kopš konkurētspējas aizdevumu programmas sākuma līdz 2012.gada 30.septembrim ir noslēgti 58 līgumi par **aizdevumiem komersantu konkurētspējas uzlabošanai** 49,6 milj., latu apmērā, tajā skaitā pieci līgumi par 1,63 milj. latu noslēgti š.g. trešajā ceturksnī. Uz 2012.gada 30.septembri bankā ir iesniegti divi aizdevumu pieteikumi par kopējo summu 1,4 milj. latu.

**„Uzņēmējdarbības veicināšana”**

Prioritātes mērķis ir veicināt uzņēmējdarbības attīstību, veicinot pieeju starptautiskiem tirgiem, piesaistot ārvalstu investīcijas, kā arī šīs prioritātes ietvaros sabiedrība tiek informēta un iedrošināta uzsākt uzņēmējdarbību un veicināt inovāciju izmantošanu un radīšanu ilgtermiņa konkurētspējas nodrošināšanai.

Finanšu apguves mērķu izpilde prioritātē ir neapmierinoša – līdz 2012.gada 30.septembrim finanšu apguves mērķis izpildīts vien par 46,4%, un gada mērķa izpilde ir 36,7%, kas nozīmē, ka līdz 2012.gada trešā ceturkšņa beigām izmaksāts nedaudz vairāk kā viena trešā daļa no noteiktā maksājumu mērķa apjoma. Savukārt, ņemot vērā aktivitātes „Klasteru programma” īstenošanas uzsākšanu, pārskata periodā prioritātes finanšu progresa tendence vērtējama pozitīvi. Aktivitātē „Klasteru programma” noslēgti 11 līgumi dažādās tautsaimniecības nozarēs ar mērķi attīstīt jaunus produktus, apgūt eksporta tirgus un radīt pamatu katras nozares ieguldījuma Latvijas ekonomikā paaugstināšanai nākotnē.

Pārskata periodā tika organizētas tikšanās starp LIAA, EM un VI, lai rastu risinājumu efektīvākai un korektākai aktivitātes „Biznesa inkubatori” ieviešanai un uzraudzībai. EM un LIAA turpina darbu pie RI veiktā audita ziņojumā iekļauto ieteikumu ieviešanas, lai varētu atjaunot aktivitātes ietvaros veikto maksājumu deklarēšanu.

Informāciju par TP aktivitāšu īstenošanu lūdzam skatīt sadaļā 2.7. „Kopsavilkums par TP aktivitāšu īstenošanu”.

* + 1. Publisko resursu ieguldījums darbības programmā „Infrastruktūra un pakalpojumi”

Liela daļa darbības programmas projektu joprojām ir ieviešanas posmā, trešajā ceturksnī, salīdzinot ar otro ceturksni, progress ir bijis neliels attiecībā uz apstiprinātajiem projektiem (2,9% jeb 70 milj. latu), noslēgtajiem līgumiem (2,5% jeb 62 milj. latu), kā arī veiktajiem maksājumiem finansējuma saņēmējiem (2,6% jeb 65 milj. latu). Lielākā negatīvā ietekme bija profesionālās izglītības infrastruktūras pasākumā, kurā bija nepieciešams lauzt lielu daļu jau noslēgto līgumu un sagatavot jaunu projektu atlasi. Taču atsevišķās jomās maksājumi ir veikti lielākā apjomā nekā AI plānojušas, galvenokārt, reģionālie autoceļi un tranzītielu, IKT, veselības, vides un pilsētvides attīstības projektos. Visievērojamākais maksājumu progress bijis izglītības infrastruktūras vispārējo prasmju nodrošināšanas, TEN-T dzelzceļa un kvalitatīvas vides un ekonomiskas aktivitātes nodrošināšanas aktivitātēs, pārsniedzot darbības programmā vidējo maksājumu progresu. (skatīt grafiku Nr.14 un pielikumu Nr.1.)

Galvenie projektu ieviešanu kavējošie faktori arī šajā pārskata periodā ir iepirkumu problēmas (sūdzības, iepirkumu beigšanās bez rezultātiem, problēmas iepirkumu procedūras norisē), projektu ietvaros konstatētas neatbilstības un jautājumi saistīti ar MK noteikumos par aktivitāšu īstenošanu noteikto izdevumu pozīciju apjoma pārsniegumu, pieaugoši sadārdzinājumi autoceļu būvniecības un ūdenssaimniecības projektos, kā arī projektu ieviešanas termiņu pagarinājumi.

Attiecībā uz Iecavas novada pašvaldības teritorijā īstenoto ceļu uzlabošanas projektu un ūdenssaimniecības projektu (KF līdzfinansētie projekti „Valsts galvenā autoceļa A7 Rīga – Bauska – Lietuvas robeža (Grenctāle) km 42,90 – 44,80 segas rekonstrukcija” un „Ūdenssaimniecības pakalpojumu attīstība Iecavas novadā”), atbilstoši š.g. 21.augusta MK lēmumu Nr.48 28§ nolemtajam, FM lūdza deleģēt iesaistīto institūciju pārstāvjus darba grupai, lai izstrādātu priekšlikumu efektīvam pašvaldību teritoriju attīstības projektu koordinācijas mehānismam, kas novērstu publisko resursu nelietderīgu un nepamatotu izlietošanu, ko rada darbību pārklāšanās konkrētā teritorijā, līdz ar to š.g. ceturtajā ceturksnī ir plānota pirmā sanāksme.

Grafiks Nr.14 *„ES fondu finanšu apguve līdz 2012.gada 30.septembrim darbības programmā „Infrastruktūra un pakalpojumi”; Publiskais finansējums, milj. latu, (% no pieejamā publiskā finansējuma); progress pret datiem līdz* *2012.gada 30.jūnijam, %.”*

**„Infrastruktūra cilvēku kapitāla nostiprināšanai”**

Prioritāte vērsta uz mūsdienīgas un augstas kvalitātes pakalpojumu nodrošināšanu izglītības, nodarbinātības, sociālās un veselības aprūpes jomās, atbalstu galvenokārt novirzot infrastruktūras un aprīkojuma uzlabošanai.

Pozitīvi vērtējams fakts, ka tai ir bijis lielākais maksājumu progress – vairāk nekā 15 milj. latu jeb 3,9%. Vērojams noslēgto līgumu samazinājums, kas galvenokārt radies, turpinot 2012.gada 13.marta MK sēdes protokollēmuma (protokols Nr.14, 32.§) izpildi attiecībā uz profesionālās izglītības iestāžu projektiem, laužot vienošanās par projektu īstenošanu. Trešajā ceturksnī ir lauztas divas vienošanās, savukārt kopumā ir pārtraukta 33 projektu īstenošana profesionālajās izglītības iestādēs.

Kopumā līdz šī gada trešā ceturkšņa beigām prioritātē ir apstiprināti 636 projekti un noslēgti līgumi par kopējo publisko finansējumu 354,5 milj. latu jeb 77,1% no prioritātē pieejamā publiskā finansējuma.

**Izglītības jomā** pārskata periodā prioritātes ietvaros nav apstiprināti jauni projekti un noslēgti jauni līgumi. Kopumā prioritātē ir noslēgti 247 līgumi un apstiprināti projekti par kopējo publisko finansējumu 158 milj. latu jeb 74% no izglītības pasākumiem pieejamā finansējuma.

Pārskata periodā lielākie maksājumi finansējuma saņēmējiem 1,9 milj. apmērā ir veikti apakšaktivitātē, kuras ietvaros tiek modernizētas augstāko izglītības iestāžu telpas un iekārtas studiju programmu kvalitātes uzlabošanai. Uz pārskata perioda beigām izglītības jomā finansējuma saņēmējiem ir veikti maksājumi 98,3 milj. latu apmērā jeb 43% no visiem prioritātē veiktajiem maksājumiem. Kopumā prioritātes līmenī maksājumi finansējuma saņēmējiem tiek veikti atbilstoši plānotajam, lai gan atsevišķās aktivitātēs ir vērojama mērķu neizpilde.

Pārskata periodā ir pabeigti astoņi projekti, tai skaitā, Jāzepa Vītola Latvijas Mūzikas akadēmijā ir veikta telpu, bibliotēkas un aprīkojuma modernizēšana par kopējo publisko finansējumu 1,1 milj. latu. Savukārt Rīgas Stradiņa universitātes Sarkanā Krusta medicīnas koledžā ir modernizēta veselības aprūpes studiju programmu infrastruktūra par kopējo publisko finansējumu 538 tūkst. latu, Siguldas otrajā vidusskolā ir iekārtoti mūsdienīgi fizikas, matemātikas un bioloģijas kabineti, kā arī ķīmijas un bioloģijas laboratorija par kopējo publisko finansējumu 98 tūkst. latu, u. c.

Aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” ietvaros projektu īstenošana pirmajā kārtā turpinās 15 profesionālās izglītības iestādēs. Šie projekti tiek sekmīgi īstenoti, trijos no tiem plānotie būvdarbi ir pabeigti, vēl tiek turpināta aprīkojuma iegāde, projektu pabeigšana ir plānota 2012.gada beigās – 2013.gada pirmajā pusē. Aktīvi noritējis darbs pie aktivitāšu otrās projektu atlases kārtas MK noteikumu izstrādes un saskaņošanas. Lai noteiktu galīgo aktivitātes otrajai projektu iesniegumu atlases kārtai pieejamo finansējumu, IZM ir sagatavojusi izskatīšanai MK noteikumu grozījumu projektus vairākās prioritātes aktivitātēs/apakšaktivitātēs. Projektu iesniegšana tiek plānota 2013.gada pirmajā ceturksnī. Liela daļa maksājumu tiks veikta tikai 2015.gadā, kas rada augstu risku finansējuma apguvei attiecināmības periodā līdz 2015.gada beigām. IZM sadarbībā ar izglītības iestādēm ir izstrādājusi katra projekta ieviešanas laika un darbu grafiku, t.sk. risku pārvaldības pasākumus, lai projektu ieviešana notiktu sekmīgi, ko tā regulāri uzraudzīs.

RI, veicot atkārtotu dokumentu pārbaudi Naukšēnu novada domes īstenotajā projektā Naukšēnu vidusskolā, konstatēja neatbilstoši veiktos izdevumus 5,6 tūkst. latu apmērā, kas radušies veikto iepirkumu procedūru pārkāpumu rezultātā, taču pašvaldība norāda, ka piekrīt atmaksāt tikai daļu no neatbilstoši veiktajiem izdevumiem, t.i. 2,2 tūkst. latu. Ar Naukšēnu novada domi nav panākta vienošanās par konstatējumiem saistība ar to, ka iepirkuma komisijas locekļi vienlaicīgi bija iepirkuma pretendenti un piedalījās lēmuma pieņemšanā, konkursa rezultātā izvēlētais pretendents projekta vadītāja un iepirkuma speciālista pienākumu veikšanai neatbilst visām tehniskajā specifikācijā izvirzītajām prasībām, un noslēgts līgums par papildus būvdarbiem nav uzskatāms par neparedzētiem apstākļiem, par ko piemērojama 25% finanšu korekcija. VI šajā situācijā piekrīt RI viedoklim.

Ņemot vērā esošo situāciju, saskaņā ar MK noteikumiem[[8]](#footnote-8) Naukšēnu novada pašvaldībai nepieciešams atmaksāt valsts budžetā neatbilstības summu 3 tūkst. latu apmērā. Saskaņā ar FM rīcībā esošo informāciju par finansiālo situāciju pašvaldībā iepriekš minētās summas atmaksa ir iespējama.

Kopumā pasākuma **„Veselības aprūpes infrastruktūra”** ieviešana vērtējama kā veiksmīga, jo noslēgti līgumi par gandrīz 100% no plānotā finansējuma (bez virssaistībām) un maksājumi veikti vairāk nekā par 58% no kopēja piešķirtā finansējuma, kas ir vairāk nekā darbības programmā vidēji, t.sk. pārskata periodā veikto maksājumu progress ir 11%. Tādejādi profila mērķis maksājumiem finansējuma saņēmējiem līdz pārskata perioda beigām ir izpildīts par 127%, bet 2012. gada mērķis ir izpildīts par 82%.

Pārskata periodā ir pabeigti 14 projekti par kopējo publiskā finansējuma summu 9 milj. latu, t.sk. pabeigti 6 projekti apakšaktivitātē „Ģimenes ārstu tīkla attīstība”, tādejādi uz pārskata perioda beigām ir atbalstītas 16 ģimenes ārstu prakses. Aktivitātes ietvaros pašlaik tiek īstenoti 209 projekti, ka arī š.g. rudenī tiks izsludināta papildus projektu atlases kārta, tādejādi plānotais atbalstīto ģimenes ārstu prakšu skaits tiks ievērojami pārsniegts. Apakšaktivitātē „Veselības aprūpes centru attīstība” pārskata periodā ir pabeigti 3 projekti sasniedzot uzraudzības rādītāja vērtību - 21 atbalstīto veselības aprūpes centru skaits, tādejādi par 84% sasniedzot plānoto. Apakšaktivitātē Stacionārās veselības aprūpes attīstība pārskata periodā ir pabeigti 5 projekti, kuru ietvaros tika attīstīta sniegto pakalpojumu kvalitāte, efektivitāteun pieejamība, nodrošinot infrastruktūras attīstību SIA „Krāslavas slimnīca”, SIA „Cēsu klīnika”, SIA “Daugavpils reģionālā slimnīca”, SIA „Aizkraukles slimnīca” un SIA „Preiļu slimnīca”..

Apakšaktivitātē „Ģimenes ārstu tīkla attīstība” pārskata periodā ir noslēgti 26 jauni līgumi par projektu realizāciju par kopējo publiskā finansējuma summu 91 tūkst. latu. Aktivitātes mērķis ir sakārtot ambulatorās veselības aprūpes pakalpojumu sniedzēju infrastruktūru, uzlabojot ģimenes ārstu pieejamību pašvaldību teritorijās. Šajā apakšaktivitātē ir vērojams vislielākais veikto maksājumu progress finansējuma saņēmējiem, salīdzinot ar š.g. otro ceturksni, tas ir 30,8%.

Saskaņā ar MK 2012.gada 12.jūnija protokola Nr.33 53.§ otrajā punktā minēto uzdevumu, VM virza MK noteikumu „Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma apakšaktivitāti „Stacionārās veselības aprūpes attīstība”””. Tāpat VM atsevi\s\ki ar protokollēmuma projektu ierosināja pagarināt minēta uzdevuma izpildes termiņu no 2012. gada 30. jūnija līdz 2012.gada 31.decembrim.Attiecīgi ir pagarināts MK 2012.gada 12.jūnija protokola Nr.33 53.§ trešajā punktā izteikta uzdevuma izpildes termiņš - CFLA līdz 2013.gada 30.jūnijam veikt grozījumus 3.1.5.3.1.apakšaktivitātes „Stacionārās veselības aprūpes attīstība” pabeigtajos projektos un veikt citas nepieciešamās darbības atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju.

Grozījumi MK noteikumos Nr. 44 ir izstrādāti, lai noteiktu vienotu regulējumu komercdarbības atbalsta normu piemērošanai un mazinātu iespējamos neatbilstoši veikto izdevumu riskus. Ar minētajiem grozījumiem MK noteikumos Nr.44 ir paredzēts atļaut iegādāties un izmantot jau iegādāto infrastruktūru maksas veselības aprūpes pakalpojumu sniegšanai, piesaistot finansējuma saņēmēja privāto finansējumu proporcionāli infrastruktūras izmantošanas proporcijai valsts apmaksāto veselības aprūpes pakalpojumu sniegšanai un citu darbību veikšanai.

Š.g. 14.augustā MK sēdē tika apstiprināti MK noteikumu Nr.642 „Noteikumi par darbības programmas „Infrastruktūra un pakalpojumi” papildinājuma aktivitāti „Neatliekamās medicīniskās palīdzības attīstība”” grozījumi, kas paredz piešķirt virsssaistības 10,6 milj. latu apmērā, lai nodrošinātu vienlīdzīgu pakalpojuma pieejamību visiem iedzīvotājiem, izveidojot jaunus neatliekamās medicīniskās palīdzības punktus un atjaunojot neatliekamās medicīniskās palīdzības mašīnu parku.

**Nodarbinātības un sociālo pakalpojumu infrastruktūras** pasākuma ietvaros turpinājusies uzsākto projektu īstenošana. Aktivitātē, kas paredz darbspēju vērtēšanas un sociālo pakalpojumu ieviešanas institūciju infrastruktūras pilnveidošanu, pašlaik tiek īstenoti kopā četri projekti par kopējo publisko finansējumu 5,1 milj. latu. Projekti ir vērsti uz kvalitatīvu un ērtu invaliditātes ekspertīzes pakalpojuma saņemšanas nodrošināšanu personām ar funkcionāliem ierobežojumiem ka arī sociālās rehabilitācijas pakalpojumu saņemšanas iespēju paplašināšanu un sociālo pakalpojumu daudzveidības, pieejamības un kvalitātes pilnveidošanu personām ar garīga rakstura traucējumiem.

Aktivitātē, kas ir vērsta uz darba tirgus institūciju infrastruktūras pilnveidošanu NVA īstenotajam projektam „NVA pakalpojumu pieejamības uzlabošana un darba apstākļu nodrošināšana atbilstoši veicamajām funkcijām” tiek turpināta iesniegtā noslēguma maksājuma pieprasījuma pārbaude. Prognozējams, ka 2012.gada novembrī CFLA pieņems gala lēmumu par neatbilstoši veiktiem izdevumiem un attiecīgi būs iespējams veikt noslēguma maksājumu. Projekta īstenoto aktivitāšu rezultātā izveidota moderna, uz klientiem orientēta sešu NVA struktūrvienību infrastruktūra, nodrošinot kvalitatīvu un operatīvu pakalpojumu sniegšanu klientiem un sadarbības partneriem.

Kopumā pasākuma ietvaros mērķis maksājumiem finansējuma saņēmējiem līdz 3.ceturkšņa beigām ir sasniegts par 77%, bet mērķis 2012. gadam ir sasniegts par 69%.

**„Teritoriju pieejamības un sasniedzamības veicināšana”**

Prioritāte vērsta uz dažādu valsts teritorijas daļu sasniedzamību un pakalpojumu pieejamību iedzīvotājiem, to panākot ar IKT attīstību, elektroniskās pārvaldes ieviešanu un reģionālās nozīmes transporta savienojumu uzlabošanu. Kopā prioritātes ietvaros līdz pārskata perioda beigām apstiprināti 360 projektu 401,9 milj.apmērā, kas ir 93% no kopā prioritātē pieejamā publiskā finansējuma, tai skaitā uzņemtajām virssaistībām.

Transporta nozarē vērojams progress tranzītielu sakārtošanas pilsētu teritorijās aktivitātē, kurā ir apstiprināti projekti par 144,6% no publiskā finansējuma, jo projektu atlases kārtu ietvaros iesniegto projektu finansējums pārsniedza aktivitātei pieejamo finansējumu un minētās aktivitātes īstenošanai tika uzņemtas virssaistības 33,9 milj. latu apmērā.

Aktivitātēs, kas saistītas ar satiksmes drošības uzlabojumiem Rīgā, publiskā transporta attīstību ārpus Rīgas un mazo ostu infrastruktūras uzlabošanu, visi projekti ir apstiprināti.

Vislielākais progress pārskata periodā attiecībā uz noslēgtajiem līgumiem par projektu īstenošanu ir vērojams reģionālo autoceļu maršrutu sakārtošanas aktivitātē, t.i. 10,5%.

Savukārt lielākais maksājumu īpatsvars aktivitāšu ietvaros vērojams aktivitātēs – satiksmes drošības uzlabojumi apdzīvotās vietās ārpus Rīgas – 80,6%, t,sk. pārskata periodā 3,3%, un tranzītielu sakārtošana pilsētu teritorijās – 55,6%.

Apjomīgākie maksājumi veikti reģionālo autoceļu sakārtošanas un tranzītielu sakārtošanas projektos un projektos, kas paredz informāciju sistēmu un elektronisko pakalpojumu attīstību.

Tāpat kā iepriekšējā pārskata periodā satiksmes infrastruktūras jomā projektu ieviešanu kavējušas problēmas iepirkumos (pārsūdzības, nepilnīgas iepirkuma dokumentācijas, kuras tikušas pārstrādātas un precizētas un iepirkumi izsludināti atkāroti), kā arī ir bijušas problēmas ar zemju atsavināšanu un cenu svārstībām.

2012.gada trešajā ceturksnī tika apstiprināti trešās atlases kārtas projekti tranzītielu sakārtošanas pilsētas teritorijās aktivitātē un sestās kārtas projekti TEN-T autoceļu tīkla uzlabojumu aktivitātē, līdz ar to visas izsludinātās projektu atlases kārtas ir noslēgušās.

**IKT nozarē** līdz pārskata perioda beigāmir apstiprināti jau 168 projekti aptuveni 77% apmērā no pieejamā finansējuma, trešajā ceturksnī apstiprināts tikai četri projekti, tādējādi finansējuma apguves kontekstā progress šajā pasākumā nav vērojams. Līdz šim pabeigti ir 30 projekti. Maksājumu mērķis uz 30.septembri ir izpildīts par aptuveni 60%. Atbilstoši MK 2012.gada 3.aprīlī protokollēmuma (protokols Nr.18, 31.§) otrajā punktā noteiktajam, IZM bija jāiesniedz informāciju par turpmāko rīcību, lai novērstu risku, ka projekta „Valsts izglītības informācijas sistēmas otrā kārta” un projekta „Portāla www.skolas.lv attīstība (otrā kārta)” īstenošana pārsniedz projekta iesniegumā noteikto termiņu. Lai gan šobrīd šo projektu termiņš ir pagarināts, VARAM gatavo informatīvo ziņojumu „Par darbības programmas „Infrastruktūra un pakalpojumi” apakšaktivitātes „Informācijas sistēmu un elektronisko pakalpojumu attīstība” īstenošanas progresu un projektu ieviešanas plānu izvērtēšanu”, kura protokollēmums nosaka IZM šo informāciju MK iesniegt, kā arī veikt citas darbības, lai projekti tiktu īstenoti un tiktu novērsts izdevumu neattiecināmības risks. VARAM informatīvā ziņojuma projekts tiek skaņots un novembra sākumā tiek plānota tā iesniegšana MK. Ar VARAM tika saskaņots „Informatīvais ziņojums par apakšaktivitātes „Informācijas sistēmu un elektronisko pakalpojumu attīstība” tiesiskā regulējuma pilnveidošanu”, kas paredz noteikt izņēmumu gadījumus attiecībā uz attiecināmajām izmaksām, kad vidējās cilvēkstundu likmes par pakalpojumiem apakšaktivitātes ietvaros publiskajā iepirkumā pārsniedz 60 latus. Ziņojums 9.oktobrī izskatīts MK sēdē un pieņemts zināšanai.

**„Eiropas nozīmes transporta tīklu attīstība un ilgtspējīga transporta veicināšana”**

Prioritāte vērsta uz valsts un atsevišķu valsts teritorijas daļu sasniedzamības uzlabošanu, pilnveidojot transporta infrastruktūru, kā arī veicinot videi draudzīgu transporta sistēmu attīstību. Kopā prioritātes ietvaros līdz pārskata perioda beigām apstiprināti 37 projekti 668,5 milj. apmērā, kas ir 97,4% no kopā prioritātē pieejamā publiskā finansējuma, tai skaitā uzņemtajām virssaistībām.

Apstiprinātajiem Liepājas un Ventspils lidosta attīstības projektiem, kuru kopējā summa ir vairāk kā 4,3 milj. latu jeb 9,5% no aktivitātei pieejamā publiskā finansējuma, finansiālais progress 2012.gadā ir bijis Liepājas lidostas attīstības projektam, veicot starpposma maksājumu 25,0 tūkst. latu apmērā. Lielākais veikto maksājumu apjoma pieaugums vērojams aktivitātēs, kas saistītas ar dzelzceļa infrastruktūras attīstību un pilsētu infrastruktūras uzlabojumiem sasaistei ar TEN-T (attiecīgi 6,2% un 4,2% no aktivitātēm pieejamā ES fondu finansējuma).

Galvenās problēmas prioritātes projektu īstenošanā ir saistītas ar iepirkumu problēmām un būvniecības izmaksu pieaugumu, kā arī dažkārt ar darbu izpildes kavējumiem. Izmaksu sadārdzinājuma dēļ tika lauzti vairāki līgumi, kas saitīti ar TEN-T autoceļa tīkla uzlabojumiem, taču attiecīgi pārskatot projektu izmaksas, ir apstiprināti jauni projekti sestās atlases kārtas ietvaros. Ņemot vērā, ka 55,4% no prioritātes finansējuma atvēlēts lielajiem projektiem, prioritātes īstenošanas gaita lielā mērā atkarīga no lielo projektu ieviešanas progresa, par kuriem vairāk informācijas sniegts šī ziņojuma 2.6. sadaļā „Lielo projektu īstenošana”.

Pasākuma ietvaros aktivitātē „Liepājas Karostas ilgtspējīgas attīstības priekšnoteikumu nodrošināšana” uzsākts projekts „Vēsturiski piesārņotās vietas Liepājas ostas Karostas kanāla attīrīšana” par visu aktivitātei pieejamo finansējumu 11,1 milj. latu apmērā. Projekta ietvaros ir paredzēta Karostas kanāla gultnes attīrīšana – savācot piesārņotos nogulumus no Karostas kanāla gultnes un deponējot tos iepriekš izveidotajā nogulumu apglabāšanas vietā Karostas kanāla austrumu galā, un to plānots īstenot līdz 2015.gada 16.jūlijam.

**„Kvalitatīvas vides dzīvei un ekonomiskai aktivitātei nodrošināšanai”**

Šī prioritāte vērsta uz nepieciešamo priekšnosacījumu veidošanu ekonomiskai aktivitātei, kā arī dzīves kvalitātes rādītāju uzlabošanai dažādās valsts teritorijas daļās, investējot vides infrastruktūrā un pakalpojumos, dabas un kultūras mantojuma saglabāšanā, tūrisma produktu attīstībā. Prioritātes ietvaros tiek realizēti projekti vides, tūrisma, kultūras un mājokļu energoefektivitātes uzlabošanas jomās.

Prioritātes ietvaros ir apstiprināti 1058 projekti par aptuveni 76,6% no prioritātei pieejamā publiskā finansējuma un noslēgti 990 līgumi par 73,1%. Lielākais progress bijis energoefektivitātes nozarē. Pārskata periodā izmaksāto maksājumu finansējuma saņēmējiem progress ir pieaudzis par 3,7% jeb vairāk kā 9 milj. latu, salīdzinot ar iepriekšējo periodu, kas ir otrs labākais progress darbības programmas ietvaros. Lielākais progress attiecībā uz maksājumiem bijis vides jomā.

Vides pasākuma ietvaros progress trešajā ceturksnī nav vērojams, par 5 milj. latu pieauguši vienīgi maksājumi finansējuma saņēmējiem. Par trim samazinājies apstiprināto projektu skaits, jo atsevišķos gadījumos lauzti līgumi. Pasākuma ietvaros tiek īstenoti 310 projekti, aptuveni trešā daļa no tiem pabeigti. Maksājumu mērķis uz 30.septembri ir izpildīts pilnā apjomā, par 115%.

Tūrisma pasākuma ietvaros finanšu apguves mērķa izpilde ir neapmierinoša - līdz 2012.gada 30.septembrim finanšu apguves mērķis izpildīts par 55,1% un gada mērķa izpilde ir 46,6%, kas nozīmē, ka līdz 2012.gada trešā ceturkšņa beigām izmaksāta gandrīz puse no noteiktā maksājumu mērķa apjoma. Apakšaktivitātēs, kas ir vērstas uz valsts nozīmes pilsētbūvniecības pieminekļu saglabāšanu, atjaunošanu un infrastruktūras pielāgošanu tūrisma produktu attīstībai, kā arī uz nacionālās nozīmes velotūrisma produkta attīstību, pārskata periodā veikto maksājumu progress, salīdzinājumā ar iepriekšējo pārskata periodu, ir 22,4%, kas ir vislielākais starp pasākuma prioritātēm.

Pārskata periodā ir pabeigti trīs projekti – Bauskas novada un Kandavas novada domes projekti, kuru rezultātā Bauskas pilsētas vēsturiskais centrs ir izveidots par aktīvu tūristu apkalpošanas centru, nodrošinot Bauskas Rātsnama atjaunošanu, ka arī tika veicināta Kandavas pilsētas kā tūrisma galamērķa pievilcība gan vietējā, gan starptautiskā mērogā , attīstot Kandavas vecpilsētas centra daļu un izstrādājot jaunus tūrisma maršrutus un pielāgojot tūrisma infrastruktūru.

Liepājas pilsētas domes pabeigtā projekta ietvaros ir izbūvēts veloceliņš caur Liepājas pilsētu, kura kopējais garums ir 12 km. Veloceliņa maršruts savieno septiņus tūrisma objektus, četras atpūtas vietas, vairākas vietējā un starptautiskā transporta pieturvietas, deviņas autostāvvietas, naktsmītnes un sabiedriskās ēdināšanas vietas.

Kultūras jomas aktivitātēs ir noslēgti līgumi par vairāk kā 95% no piešķīruma (bez virssaistībām) un veikto maksājumu progress finansējuma saņēmējiem, salīdzinot ar š.g. otro ceturksni, ir 10%, kas ir ļoti pozitīvi vērtējams. Tomēr ir vērojamā finanšu apguves mērķu neizpilde, t.i. AI mērķis maksājumiem finansējuma saņēmējiem līdz pārskata perioda beigām ir izpildīts par 60%, savukārt mērķis 2012. gadam ir izpildīts par 46%. Neizpilde ir skaidrojamā ar problēmām iesniegtajos maksājuma pieprasījumos, ka arī projektu ieviešanas procesā. Pārskata periodā turpinās uzsākto projektu realizācija. Projektu pabeigšana plānota sākot art 2012.gada ceturtajā ceturksni..

Pārskata periodā ir pārtraukts projekts, kura mērķis bija Ēdoles viduslaiku pils atjaunošana un renovācija, jo projektā paredzētie būvniecības darbi netika uzsākti plānotajā laikā. Projektā veiktie izdevumi ir atzīti par neatbilstoši veiktiem un ir atgūti.

Ņemot vērā KM sniegto informāciju, ir atbalstīta virssaistību piešķiršana aktivitātei „At­balsts kul­tū­ras pie­mi­nek­ļu pri­vāt­īpa­šnie­kiem kul­tū­ras pie­mi­nek­ļu sa­gla­bā­ša­nā un to so­ci­āl­eko­no­mis­kā po­ten­ci­āla efek­tī­va iz­man­to­ša­na”. Šī aktivitāte ir vērsta uz privātīpašumā esošu kultūras pieminekļu, kas nodrošina nozīmīgas publiskas funkcijas, saglabāšanu, pieejamību sabiedrībai un sociālekonomisku izmantošanas nodrošināšanu. KM aktīvi jāvirza nepieciešamie normatīvie akti un jāveic citi pasākumi, lai maksimāli ātri varētu uzsākt projektu atlasi.

Pasākuma „Mājokļu energoefektivitāte” ietvaros uz pārskata perioda beigām noslēgto līgumu progress, salīdzinot ar otro ceturksni ir 16,5%, savukārt veikto maksājumu progress ir 20,5%, salīdzinājumā ar otro ceturksni. Pasākuma ietvaros finanšu apguves mērķa izpilde ir neapmierinoša – līdz 2012.gada 30.septembrim finanšu apguves mērķis izpildīts par 41,5% un gada mērķa izpilde ir 22,2%, kas nozīmē, ka līdz 2012.gada trešā ceturkšņa beigām izmaksāta gandrīz viena ceturtā daļa no noteiktā maksājumu mērķa apjoma.

Pārskata periodā ir pabeigti 22 projekti, kuru mērķi ir daudzdzīvokļu dzīvojamās mājas energoefektivitātes paaugstināšanas pasākumi un sociālās dzīvojamās mājas siltumnoturības uzlabošanas pasākumi.

Sociālo dzīvojamo māju siltumnoturības uzlabošanas aktivitātē LIAA konstatējusi pārkāpumu projektā „Sociālās dzīvojamās mājas Rīgā, Aglonas ielā 35/3 siltināšana” un vērsusies tiesībsargājošās iestādēs lietas izskatīšanai, taču tiesībsargājošās iestāde nesaskata lietderību uzsākt izmeklēšanu LIAA konstatēto pārkāpumu konstatēšanai projektā. LIAA, izvērtējot situāciju, jāpieņem lēmums par finanšu korekcijas piemērošanu.

Š.g. 18.septembrī ir apstiprināti MK noteikumi Nr.272 „[Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” devīto projektu iesniegumu atlases kārtu](http://www.likumi.lv/doc.php?id=228846)”, kas paredz piešķirt virsssaistības 15 milj. latu apmērā, lai nodrošinātu mājokļu energoefektivitātes paaugstināšanu daudzdzīvokļu dzīvojamās mājās, lai nodrošinātu dzīvojamā fonda ilgtspēju un energoresursu efektīvu izmantošanu.

**„Vides infrastruktūras un videi draudzīgas enerģētikas veicināšana”**

Prioritāte vērsta uz videi draudzīgu attīstības priekšnoteikumu radīšanu, pilnveidojot vides un dabas aizsardzības infrastruktūru, kā arī ar energoefektivitātes paaugstināšanu un atjaunojamo energoresursu izmantošanu centralizētās siltumapgādes pakalpojumos. Prioritāte tiek īstenota, investējot vides, enerģijas ražošanas un apgādes infrastruktūrā.

Prioritātes ietvaros ir apstiprināti 282 projekti par 85% no prioritātei pieejamā publiskā finansējuma un noslēgti 256 līgumi par 82,2%. Progress attiecībā uz pārskata perioda noslēgtiem līgumiem ir 5%, toties projektu apstiprināšanas progress ir nebūtisks, tikai 1%. Veikto maksājumu finansējumu saņēmējiem progress ir apmierinošs – 2,6%, bet kopumā prioritātes ietvaros maksājumi jau ir veikti par 56%, kas ir trešais labākais progress darbības programmas ietvaros.

Vides aizsardzības pasākumā šajā prioritātē pārskata periodā ir turpinājusies veiksmīga finansējuma apguve un ir apstiprināti vēl 34 jauni projekti par kopējo finansējumu 22,8 milj. latu. Šī pasākuma ietvaros kopā tiek īstenoti 214 projekti un 17 no tiem ir pabeigti. Maksājumu mērķis uz 30.septembri ir izpildīts par aptuveni 93%. Šīs apakšaktivitātes ietvaros projektā „Sadzīves atkritumu šķirošanas centra izveide Stopiņu novadā atkritumu sagatavošanai noglabāšanai” VARAM sakarā ar finansējuma saņēmēja nepatiesas informācijas sniegšanu pieņēma lēmumu par lēmuma par projekta apstiprināšanu atcelšanu un CFLA finansējuma saņēmēju informēja par līguma spēkā neesamību. Finansējuma saņēmējs VARAM lēmumu apstrīdēja, uz ko VARAM sniedza argumentētu atbildi, ka tās pieņemtais lēmums joprojām ir spēkā. Pastāv risks, ka finansējuma saņēmējs vērsīsies tiesu instancēs, kā rezultātā problēmas risināšana var aizkavēties.

**Enerģētikas jomā** finansējuma apguve vērtējama kā apmierinoša, jo kopumā noslēgti līgumi par vairāk nekā 72% no piešķīruma. Salīdzinot ar otro ceturksni, apakšaktivitātē ir vērojams noslēgto līgumu progress 11,5%, kas paredz pasākumus centralizētās siltumapgādes sistēmu efektivitātes paaugstināšanai. Savukārt lielākais maksājumu progress bijis atjaunojamo energoresursu izmantojošu koģenerācijas elektrostaciju attīstības aktivitātē. Enerģētikas pasākuma ietvaros finanšu apguves mērķu izpilde ir neapmierinoša - līdz 2012.gada 30.septembrim finanšu apguves mērķis izpildīts par 40,6% un gada mērķa izpilde ir 28,5%, kas nozīmē, ka līdz 2012.gada trešā ceturkšņa beigām izmaksāta gandrīz viena trešā daļa no noteiktā maksājumu mērķa apjoma.

Enerģētikas jomā pārskata periodā kopumā ir pabeigti trīs projekti, kuru mērķi ir vides piesārņojuma samazinājums, siltumtrašu rekonstrukcija un vides infrastruktūras un videi draudzīgas enerģētikas pielietošana pilsētas siltumapgādes sistēmā veicināšana.

**„Policentriska attīstība”**

Prioritātes mērķis ir veicināt valsts policentrisku attīstību, sniedzot atbalstu pilsētvides un pilsētreģionu konkurētspējas, pieejamības un pievilcības faktoru attīstībai saskaņā ar integrētām pašvaldību attīstības programmām. Finanšu apguves mērķu izpilde prioritātē ir neapmierinoša – līdz 2012.gada 30.septembrim finanšu apguves mērķis izpildīts par 52,2% un gada mērķa izpilde ir 35,5%, kas nozīmē ka līdz 2012.gada trešā ceturkšņa beigām izmaksāts nedaudz vairāk kā viena trešā daļa no noteiktā maksājumu mērķa apjoma.

Prioritātes ietvaros ir apstiprināti 85 projekti par 76,4% no prioritātei pieejamā publiskā finansējuma un noslēgti 82 līgumi par 75,8%.

Prioritātes ietvaros finanšu apguves progress ir bijis minimāls, tas galvenokārt bijis atbalsta novadu pašvaldību kompleksai attīstībai aktivitātes ietvaros, kur pašlaik notiek projektu apstiprināšana, līgumu slēgšanu un maksājumu veikšana. Nacionālas un reģionālas nozīmes attīstības centru izaugsmes veicināšanas aktivitātē atvērts ir jautājums par potenciāliem iepirkuma pārkāpumiem un tehniskā projekta izmaiņu būtiskuma novērtēšanu projektā „Austrumlatvijas radošo pakalpojumu centra – jauniešu, bērnu interešu izglītības centra, radošo industriju un restaurācijas darbnīcu būvniecība” , kurā notiek papildu Rēzeknes pilsētas domes skaidrojošās informācijas izvērtēšana.

Š.g. trešajā ceturksnī tika skaņoti MK noteikumi Nr.91 [„Noteikumi par darbības programmas „Infrastruktūra un pakalpojumi” papildinājuma 3.6.1.1.aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””](http://www.likumi.lv/doc.php?id=205050), kas tika apstiprināti 2.oktobrī un paredz piešķirt virssaistības 25,6 milj. latu apmērā, lai nodrošinātu noteiktu nacionālas un reģionālas nozīmes attīstības centru (pilsētu) izaugsmi.

Š.g. 11.septembrī tika apstiprināti MK noteikumi Nr.[843 „Noteikumi par darbības programmas „Infrastruktūra un pakalpojumi” papildinājuma 3.6.2.1.aktivitāti „Atbalsts novadu pašvaldību kompleksai attīstībai””](http://www.likumi.lv/doc.php?id=218762), kas paredz piešķirt virssaistības 17,8 milj. latu apmērā, lai veicinātu iedzīvotāju skaita ziņā lielāko novadu attīstības centru konkurētspējas nostiprināšanu un funkcionālo saišu veidošanu starp attīstības centriem un tiem piegulošajām teritorijām saskaņā ar integrētām pašvaldību attīstības programmām, sniedzot atbalstu uzņēmējdarbības infrastruktūras sakārtošanai, kā arī publisko pakalpojumu pieejamības un iedzīvotāju mobilitātes sekmēšanai.

* 1. Lielo projektu īstenošana


Kopā no astoņiem EK iesniegtajiem lielajiem projektiem EK ir apstiprinājusi septiņus lielos projektus – „Otrā sliežu ceļa būvniecība Skrīveri – Krustpils (Rīga – Krustpils iecirknis)”, „Autoceļa E22 posma Rīga (Tīnūži) – Koknese būvniecība”, „Autoceļa E22 posma Ludza-Terehova būvniecība”, „Rīgas piepilsētas dzelzceļa pasažieru pārvadājumu sistēmas modernizācija un dīzeļvilcienu ritošā sastāva atjaunošana”, „Vēsturiski piesārņoto vietu „Inčukalna sērskābā gudrona dīķa” sanācijas darbi”, „Infrastruktūras attīstība lidostā „Rīga”” un „Infrastruktūras attīstība Krievu salā ostas aktivitāšu pārcelšanai no pilsētas centra (Rīgas brīvostas teritorija)” (detalizēta informācija pieejama [ES fondu internet vietnē](http://www.esfondi.lv/page.php?id=791)).

Š.g. 26.jūnijā EK tika iesniegts kopā astotais un vides sektorā otrais lielais projekts „Ūdenssaimniecības attīstība Rīgā, ceturtā kārta” ar kopējām attiecināmā izmaksām 27,6 milj. latu, t.sk. KF ieguldījums 14,5 milj. latu. Š.g. 2.jūlijā no EK tika saņemts apliecinājums par projekta iesnieguma atbilstību Regulas (EK) 1083/2006 40.panta prasībām, un projekts ir atbalstāms. Š.g. 21.septembrī EK tika iesniegts precizēts projekta pieteikums saskaņā ar š.g. 8.augustā saņemtajiem EK komentāriem par nepieciešamajiem precizējumiem projekta pieteikumā.

Kopā visu astoņu lielo projektu ietvaros šobrīd kopējās plānotās attiecināmās izmaksas ir 581,7 milj. latu, no tā plānotais ES fondu līdzfinansējums ir 399,6 milj. latu.

Līdz 2012.gada 30.septembrim lielo projektu ietvaros ir veikti attiecināmie izdevumi (avansa un starpposma maksājumi) par kopējo summu 186,9 milj. latu jeb 32,1% no kopējām attiecināmajām izmaksām, t.sk. maksājumi no ES fondu finansējuma 138,9 milj. latu jeb 34,8% no plānotajiem ES fondu izdevumiem.

Grafiks Nr. 15 „*Lielo projektu apguves mērķa izpilde milj. latu.*”



AI prognozē, ka lielo projektu finanšu apguves mērķis 2012.gadam, salīdzinot ar š.g. prognozi martā, samazināsies par 65,0%, saglabājot finanšu apguves mērķi 2013.gadā iepriekš prognozētajā apjomā un kompensējot to 2014. un 2015.gadā. Līdz ar to tiek prognozēta nepieciešamība pagarināt sākotnēji plānoto projektu īstenošanas beigu datumu. Savukārt, š.g. martā iestāžu sniegtā maksājumu prognoze 100% apmērā tika izpildīta tikai 2012.gada pirmajā ceturksnī, taču 2012.gada otrajā ceturksnī izpilde ir samazinājusies, tikai 40%, bet trešajā ceturksnī tikai 6% no plānotās, kur vislielākā neizpilde ir saistīta ar pretendentu sūdzībām iepirkuma procesos, juridiska rakstura problēmām zemes atsavināšanas jautājumos un problēmā, kas radušās būvniecības procesa gaitā ar līguma izpildītājiem, kā arī tiesvedība par būvatļaujas apturēšanu.

Jāatzīmē, ka no kopējā maksājumu finansējuma saņēmējiem plāna līdz 2012.gada trešajam ceturksnim projekta „Otrā sliežu ceļa būvniecība Skrīveri-Krustpils (Rīga – Krustpils iecirknis)” ietvaros izpildīts par 7% vairāk nekā sākotnēji plānots un projekta „Autoceļa E22 posma Ludza-Terehova būvniecība” ietvaros tikai 68% no mērķa. Projektos plānoto līdzekļu apguvi kavēja juridiskās problēmas ar būvniecībai nepieciešamo zemju iegādi (ir nepieciešams veikt to piespiedu atsavināšanu), kā arī šobrīd Latvijas ekonomiskās situācijas izmaiņu rezultātā būvniecības sektorā ierosināts jau noslēgto būvniecības līgumu laušanas process, kā rezultātā š.g. 25.jūlijā ir noslēgts līgums par autoceļa E22 Rīga (Tīnūži) – Koknese posma autoceļš P32 – Viskaļi – Koknese 40,600 – 63,600 km rekonstrukcijas pabeigšanu un š.g. ceturtajā ceturksnī plānots noslēgt iepirkuma līgumu par autoceļa E22 posma Ludza – Terehova (Ludza – Nirza) 129,300 – 147,100 km rekonstrukcijas pabeigšanu. Minēto darbību rezultātā ir radušās plānoto projektu īstenošanas termiņu novirzes, par kurām EK tiks informēta ar priekšlikumiem projektu grozījumiem.

Visu septiņu lielo projektu ietvaros iepirkumu līgumu slēgšana notiek jau no 2007.gada, visi paredzētiem līgumi ir jau gandrīz noslēgti. Dažu iepirkumu līgumu slēgšana turpinās arī 2012.gadā. Taču iepirkumu procedūru laikā pasūtītājiem nākas risināt vairākas problēmas, kas aizkavē līgumu slēgšanu, it sevišķi nopietni tas attiecas uz projektu „Rīgas piepilsētas dzelzceļa pasažieru pārvadājumu sistēmas modernizācija un dīzeļvilcienu ritošā sastāva atjaunošana” un „Infrastruktūras attīstība lidostā „Rīga”” .

Projekta „Rīgas piepilsētas dzelzceļa pasažieru pārvadājumu sistēmas modernizācija un dīzeļvilcienu ritošā sastāva atjaunošana” ietvaros starp AS „Pasažieru vilciens” un Spānijas uzņēmumu CAF š.g. 2.aprīlī parakstītais līgums par vilcienu piegādi nav spēkā esošs, jo saskaņā ar līgumu tam bija jāstājas spēkā 6 mēnešu laikā, izpildoties četriem nosacījumiem. Šajā periodā starp AS „Pasažieru vilciens” un CAF ir notikušas vairākas sanāksmes par iepirkuma nolikumam atbilstošu līguma grozījumu veikšanu, taču kopīga vienošanās netika panākta. Š.g. 16. un 23.oktobrī MK izskatīti informatīvie ziņojumi, kuros SM informēja, ka jaunu vilcienu iegāde projekta ietvaros nebūs iespējama, attiecīgi piedāvāja pārdalīt projektam piešķirto finansējumu citām aktivitātēm, lai nodrošinātu ES fondu finansējuma izlietojumu. Vienlaikus ir nepieciešams uzsākt sarunas ar EK par ES fonda finansējuma iespējamo izlietošanu. Sarunas plānotas ar EK jau š.g. 30.oktobrī Briselē.

Vides sektora projektā „Vēsturiski piesārņoto vietu „Inčukalna sērskābie gudrona dīķi” sanācijas darbi” pārskata periodā uzņēmējs SIA „Skonto būve” informēja VARAM par konstatētajām atšķirībām piesārņojumu raksturojošo komponentu koncentrācijās Dienvidu sērskābā gudrona dīķa „0” slānī, un lai to novērstu, indikatīvi ir nepieciešami papildus 943 tūkst. latu. VARAM skatījumā uzņēmēja papildus pieprasītās izmaksas nav attiecināmas, jo tādā gadījumā netiek izpildīts Līgumā noteiktais „pieredzējuša uzņēmēja ar pienācīgu rūpību veiktas pārbaudes kritērijs”, kas ir priekšnoteikums uzņēmēja prasības par papildu izmaksu kompensēšanu apmierināšanai. Pie tam neatbilstības piesārņojumu raksturojošo komponentu koncentrācijās, vismaz daļēji, ir izraisījušas uzņēmēja veiktās darbības. Šobrīd turpinās sarunas starp VARAM un uzņēmēju informēt par gatavību turpināt pildīt Līgumā noteiktās saistības saskaņā ar līguma noteikumiem un akceptētās līguma summas ietvaros. Ja uzņēmējs izvēlēsies lauzt līgumu, kopējā projekta ieviešana aizkavēsies par vairākiem mēnešiem, dēļ jaunas iepirkuma procedūras organizēšanas.

* 1. Kopsavilkums par ES fondu TP aktivitāšu īstenošanu

TP atbalsts ir ES fondu vadībā iesaistītām institūcijām ar mērķi nodrošināt efektīvu ES fondu vadību. TP finansējums tiek novirzīts darbības programmu sagatavošanai, vadības, uzraudzības, izvērtēšanas, informācijas un kontroles darbību veikšanai, kā arī administratīvo spēju stiprināšanai, īstenojot ES fondus.

Grafiks Nr.16 *„TP finanšu apguve dalījumā pa izdevumu veidiem, % (dati uz 2012.gada 30.septembri).”*

Grafiks Nr.17 *„No TP līdzekļiem finansētie darbinieki, % (dati uz 2012.gada 30.septembri).”*

Līdz 2012.gada beigām plānoti grozījumi MK noteikumos, precizējot TP otrai kārtai pieejamo finansējuma apmēru, kā arī, lai nodrošinātu maksimāli efektīvu ES fondu līdzekļu izlietošanas uzraudzību un optimālu rezultātu sasniegšanu TP otrās kārtas ietvaros. Ņemot vērā finansējuma rezerves ierobežoto apjomu un TP galveno mērķi ─ nodrošināt atbilstošu ES fondu administrēšanu (primāri atalgojumu), šajā TP projektu ieviešanas posmā galvenā prioritāte ir nodrošināt atalgojuma garantijas un nepārtrauktību tiem finansējuma saņēmējiem, kuriem TP projektā finansējums atlīdzībai nav plānots līdz 2014. līdz 2015.gadam.

Šajā pārskata periodā un, paredzams, ka arī nākamajos pārskata periodos pakāpeniski arvien vairāk TP finansējums tiek novirzīts 2014.-2020. gada plānošanas perioda sagatavošanās nodrošināšanai, t.sk. VIS izveidei.

* 1. 2007.-2013.gada plānošanas perioda finanšu apguves salīdzinājums starp jaunajām ES dalībvalstīm

2012.gada jūnija beigās Latvijai tika atjaunoti maksājumi no EK. Līdz ar to Latvija starp visām ES dalībvalstīm ir pakāpusies par septiņām vietām uz 10.vietu, bet starp jaunajām dalībvalstīm pakāpusies no sestās uz ceturto vietu (no EK kopējos maksājumos saņemti 47,2% no ES fondu piešķīruma, kas ir par 8,4% vairāk nekā līdz 2012.gada otrā ceturkšņa beigām).

Salīdzinot EK veiktos maksājumus ES jaunajām dalībvalstīm fondu griezumā, Latvija uz 2012.gada trešā ceturkšņa beigām ieņem otro vietu ESF ietvaros, no EK saņemti maksājumi 70,7% apmērā no pieejamā ES fondu finansējuma. Detalizētu informāciju skatīt grafikā Nr.18, kā arī [ES fondu tīmekļa vietnē](http://www.esfondi.lv/page.php?id=1065).

Grafiks Nr.18 *„EK veiktie maksājumi jaunajām ES dalībvalstīm ESF ietvaros 2007-2013.gada plānošanas periodā līdz 2012.gada 30.septembrim*, *% pret ES fondu finansējumu (% progress pret datiem līdz 2012.gada 30.jūnijam) (dati uz 2012.gada 8.oktobri).*”

Pēc EK maksājumu atjaunošanas, salīdzinot ar š.g. otro ceturksni, saņemto maksājumu no EK apjoms ir pieaudzis par aptuveni 10% no ES fondu pieejamā finansējuma, tomēr tas nav bijis pietiekošs, lai uzlabotu Latvijas pozīciju ES fondu apguvē salīdzinot ar pārējām Baltijas valstīm. Salīdzinot Baltijas valstu sasniegto ES fondu apguvē, Latvija ir otrā vietā noslēgto līgumu un veikto maksājumu finansējuma saņēmējiem ziņā, attiecīgi par 91% un 87,7%. Detalizētu informāciju skatīt grafikā Nr.19 un [ES fondu tīmekļa vietnē.](http://www.esfondi.lv/page.php?id=1025)

Grafiks Nr.19 *„Baltijas valstu ES fondu apguves salīdzinājums dalījuma pa fondiem (veiktie maksājumi finansējuma saņēmējiem; % no ES fondu finansējuma) līdz 2012.gada 30.septembrim.”*

Starp Baltijas valstīm Latvija noslēgto līgumu un maksājumu finansējuma saņēmējiem ziņā ierindojas pirmajā vietā ESF ietvaros.

KF pieejamā finansējuma apguve Latvijā un Igaunijā norit līdzīgi, no EK saņemto maksājumu ziņā Latvija no Igaunijas atpaliek vien par 2,5%. Turpretī Latvija ar finansējuma saņēmējiem ir noslēgusi līgumus par projekta īstenošanu par 92,3% no pieejamā ES fondu finansējuma, t.i., par 1,3% vairāk nekā Igaunija un par 12,2% vairāk nekā Lietuva, kura KF ietvaros ir līdere no EK saņemto maksājumu ziņā.

Turpretī ERAF ietvaros pieejamā finansējuma apguve Latvijā norit vislēnāk, bet būtiski neatpaliek no Lietuvas. 2004.-2006.gada plānošanas perioda ES fondu slēgšana.

1. 2004.-2006.gada plānošanas perioda ES fondu slēgšana
   1. 2004.-2006.gada plānošanas perioda KF slēgšana

Līdz pārskata perioda beigām 2004. – 2006.gada plānošanas perioda KF ietvaros EK noslēguma dokumentāciju ir apstiprinājusi kopā 34 (no 45) projektiem vides un satiksmes nozarēs. No EK ir saņemti projektu noslēguma maksājumi kopā 438,4 milj. latu apmērā, kas ir 87,8% no uzņemtajām saistībām 499,5 milj. latu. Savukārt 11 projektu noslēguma dokumentu izvērtēšana EK joprojām turpinās.

2012.gada trešajā ceturksnī EK ir apstiprinājusi noslēguma ziņojumu projektam „Ritošā sastāva sakarsušo bukšu atklāšanas sistēmas modernizācija (Latvijas Austrumu-Rietumu dzelzceļa koridors)”, „Austrumu-Rietumu dzelzceļa koridora iecirkņu sliežu ceļa rekonstrukcija” un „Ūdenssaimniecības attīstība Ventspilī, otrā kārta”.

Jau kopš 2009.gada starp Latvijas iestādēm un EK notika uzklausīšanas procedūra par finanšu korekcijas piemērošanu pieciem vides sektora projektiem: „Sadzīves atkritumu apsaimniekošana Austrumlatgales reģionā”, „Jūrmalas ūdenssaimniecības attīstība”, „Ūdensapgādes un kanalizācijas pakalpojumu attīstība Jelgavā”, „Ūdensapgādes un kanalizācijas pakalpojumu attīstība Rīgā, otrā kārta” un „Sadzīves atkritumu apsaimniekošana Dienvidlatgales reģionā” saistībā ar publisko iepirkumu tiesiskajam regulējumam neatbilstošiem papildu darbiem, piegāžu un pakalpojumu iepirkumiem, kā arī līgumu sadārdzinājumu. Š.g. 10.maijā EK tika nosūtīts Latvijas atbildīgo institūciju gala viedoklis par EK piemērojamo finanšu korekcijas kopējo summu 1,1 milj. latu apmērā. Pārskata perioda laikā no EK ir saņemti noslēguma maksājumi par visiem pieciem augstāk minētajiem projektiem, piemērojot neto finanšu korekcijas 1,2 milj. latu apmērā kopā.

Š.g. otrajā ceturksnī no EK tika saņemti priekšlikumi finanšu korekcijas piemērošanai divos vides sektora projektos „Bīstamo atkritumu apsaimniekošanas sistēma Latvijā, pirmā kārta” un „Tehniskā palīdzība ūdenssaimniecības attīstībai pašvaldībās”, par kuriem vienošanās starp Latviju un EK joprojām nav panākta saistībā ar publisko iepirkumu tiesiskajam regulējumam neatbilstošiem papildu darbiem. Pēc iesniegto projektu noslēguma dokumentācijas izvērtēšanas, EK ir secinājusi, ka abu projektu ietvaros veiktie papildu darbi nav uzskatāmi par neparedzamiem apstākļiem un nav atbilstīgi publisko iepirkumu regulējumam, tādēļ vēlas piemērot 25% jeb 190,9 tūkst. latu finanšu korekciju no veikto papildu darbu apjomiem. Latvijas iestāžu skatījumā EK piemērotā korekcija nav pamatota un š.g. jūnijā nosūtīja EK papildu skaidrojumus. Starp Latvijas iestādēm un EK joprojām turpinās viedokļu saskaņošana gan par papildu darbu pamatojumu, gan par finanšu korekcijas apmēru. Ņemot vērā, ka par visiem papildu darbiem ir saņemtas Iepirkumu uzraudzības biroja atļaujas rīkot sarunu procedūru, tad pieprasīt finansējuma atmaksu no atbalsta saņēmēja nebūtu korekti.

Attiecībā uz KF satiksmes nozares projektu „Vilcienu kustības vadības sistēmas modernizācija (Latvijas Austrumu–Rietumu dzelzceļa koridors)”, Latvija š.g. 29.jūnijā iesniedza EK projekta noslēguma dokumentāciju, iekļaujoties termiņā, lai noslēguma maksājums projektam netiktu anulēts, kā arī netiktu iniciēts process samazināt, pārtraukt un atgūt neatbilstoši izmaksātu finansējumu visa projekta ietvaros. Līdz šim no EK komentāri par iesniegto projekta noslēguma dokumentāciju nav saņemti.

* 1. 2004.-2006.gada plānošanas perioda ERAF slēgšana

2004. – 2006.gada plānošanas perioda 1.mērķa ERAF programma ir veiksmīgi noslēgusies un Latvija ir saņēmusi noslēguma maksājumu 13,4 milj. latu apmērā, taču joprojām vēl turpinās atsevišķu gadījumu risināšana.

Burtnieku novada pašvaldības projekta „Ūdenssaimniecības attīstība Matīšu pagasta Matīšu ciemā un jaunas apbūves rajonā – 2” paredzēja, ka tiks veikta ūdenssaimniecības attīstība divās apdzīvotās vietās Matīšu pagastā un ar dzeramo ūdeni būs nodrošināti 45 iedzīvotāji Matīšu ciemā un 150 iedzīvotāji – Jaunajā apbūves rajonā.

Noslēdzoties projekta ieviešanai 2008.gada rudenī CFLA konstatēja, ka, kaut gan būvniecības darbi abos ciema rajonos ir pabeigti un būve pieņemta ekspluatācijā, Jaunajā apbūves rajonā faktiski neeksistē neviens patērētājs, kas varētu saņemt jaunizveidoto pakalpojumu. Līdz ar to projekts nebija funkcionējošs, taču tika noslēgta papildu vienošanās, kas paredzēja, ka finansējuma saņēmējs apņemas atmaksāt visu piešķirto finansējumu, ja divu gadu laikā pēc noslēguma ziņojuma iesniegšanas termiņa, tas ir, līdz 2012.gada 1.jūlijam nenodrošinās projektā radīto auditējamo vērtību izmantošanu projektā paredzētajā vietā un projektā plānotās darbības veikšanai, lai attiecīgi izdevumus būtu iespējams deklarēt un par tiem saņemt maksājumus no EK. Vienošanos pašvaldība neizpildīja. Lai risinātu jautājumu, Burtnieku novada pašvaldība sniegusi priekšlikumu par pašvaldības līdzekļu ieguldīšanu 2013.gadā ūdenssaimniecības sistēmas sakārtošanā Burtnieku novada Matīšu pagasta Matīšu ciemata teritorijā ne mazāk kā 121,3 tūkst. latu apmērā. Ņemot vērā pašvaldības sniegto priekšlikumu un to kā EK noslēguma maksājuma apmēru šis projekts neietekmēja, jo par attiecīgu summu izdevumi tika nosegti ar uzņemtajām virssaistībām, no Burtnieku novada pašvaldības netiks pieprasīts atmaksāt Valsts kasē neatbilstoši veiktos izdevumus, tie uzskatāmi kā norakstīti uz valsts budžeta rēķina.

1. EEZ/Norvēģijas finanšu instrumentu apguve
   1. 2004.-2009.gada periods


No 2004.gada 1.maija līdz 2009.gada 30.aprīlim (5 gadu saistību periods) Latvijā bija pieejams 35,5 milj. latu liels EEZ/Norvēģijas finanšu instrumentu finansējums, bet tā kā vairākos projektos tika piemērotas finanšu korekcijas par iepirkumu procedūru pārkāpumiem, projektu īstenošanas līgumos kontraktētā granta summa samazinājās līdz 98% jeb līdz 35 milj. latu, kopējā sagaidāmā finansējuma apguve ~ 95%.

2004.-2009.gada periods ir noslēdzies. Ir īstenoti 66 individuālie projekti un deviņas grantu shēmas/programmas.

Līdz 2012.gada trešā ceturkšņa beigām lielākā daļa noslēguma pārskatu ir apstiprināti un gandrīz visi projektu noslēguma maksājumi ir saņemti. Vēl tikai sagaidāmi četri noslēguma maksājumi par kopējo summu ~ 80 tūkst latu.

Līdz 2012.gada trešā ceturkšņa beigām EEZ/Norvēģijas finanšu instrumentu finansējuma saņēmējiem tika atmaksāti 31,8 milj. latu jeb 90% no EEZ/Norvēģijas finanšu instrumentu piešķīruma. Salīdzinājumā ar iepriekšējo ceturksni atmaksas palielinājušās par 0,3 milj. latu jeb par 1%.

Grafiks Nr.20 *„No donorvalstīm atgūtais EEZ/Norvēģijas finanšu instrumentu finansējums līdz 2012.gada 30.septembrim salīdzinājumā ar 2012.gada 30.jūniju, milj. latu.”*



* 1. 2009.-2014.gada periods


Saskaņā ar Saprašanās memorandiem par EEZ/Norvēģijas finanšu instrumentu īstenošanu Latvijā, kuri tika noslēgti attiecīgi 2011.gada 8.jūnijā un 28.aprīlī, Latvijai šajā periodā pieejami 47,4 milj. latu (t.sk. EEZ finansējums 22,5 milj. latu un Norvēģijas – 24,9 milj. latu). Papildus programmām tiks nodrošināts arī nacionālais līdzfinansējums no Latvijas valsts budžeta līdzekļiem, kas atkarībā no programmas veidos no 5% līdz 15% no programmas kopējām attiecināmajām izmaksām, līdz ar to kopējais programmām pieejamais finansējums ir 53 milj. latu.

Latvijā tiks īstenotas astoņas programmas šādās prioritārās jomās:

1. Pielāgošanās klimata pārmaiņām;
2. Finansējums NVO;
3. Kultūras un dabas mantojuma saglabāšana un atjaunināšana;
4. Kapacitātes stiprināšana un institucionālā sadarbība ar Norvēģijas valsts, vietējām un reģionālām iestādēm;
5. Inovācijas „zaļās” ražošanas jomā;
6. Divpusējā sadarbība pētniecības jomā un Stipendijas;
7. Korekcijas pakalpojumi, t.sk. ar ieslodzījumu nesaistītas sankcijas;
8. Cienīgs darbs un trīspusējās sadarbības veicināšana.

Pirmo septiņu prioritāšu ieviešanu nodrošinās Latvijas nozaru ministrijas, savukārt par prioritārās jomas „Cienīgs darbs un trīspusējās sadarbības veicināšana” ieviešanu pilnībā būs atbildīga Norvēģijas institūcija - Innovation Norway - kopumā par 0,3 milj. latu no Latvijai pieejamā Norvēģijas finanšu instrumenta finansējuma.

Grafiks Nr. 21 „*Finansējuma sadalījums pa programmu jomām - kopā 53,03 milj. latu.”*



Informāciju par Norvēģijas finanšu instrumenta programmām, to finansējumu un sagaidāmajiem rezultātiem skatīt pielikumā Nr.6.

Informācija par finanšu instrumentu finansētajām programmām pieejama EEZ/Norvēģijas finanšu instrumentu mājas lapā <http://www.eeagrants.lv> un [www.norwaygrants.lv](http://www.norwaygrants.lv) sadaļā Saistoši dokumenti /Informatīvi materiāli.

Pārskata periodā notika aktīvs darbs pie programmu līgumu projektu saskaņošanas un precizēšanas, kā rezultātā donorvalstis ir apstiprinājušas četras no septiņām Latvijas iesniegtajām programmām. Plānots, ka 2012.gada ceturtajā ceturksnī tiks apstiprinātas atlikušās trīs programmas.

Pārskata periodā Norvēģijas institūcija – „Innovation Norway” turpināja darbu pie programmas „Globālais fonds cienīga darba un trīspusējās sadarbības veicināšanai” ietvaros pretendentu no Latvijas iesniegto projektu iesniegumu izvērtēšanas. Uz apstiprināšanu plānots virzīt četrus projektus no sešiem projektiem, kas izturējuši administratīvo un kvalitatīvo vērtēšanu.

Atbilstoši EEZ/Norvēģijas finanšu instrumentu ieviešanas noteikumiem FM ir izstrādājusi un 2012.gada 27.septembrī iesniegusi donorvalstīm apstiprināšanai Bilaterālā fonda nacionālā līmenī darba plānu, kurā kā Latvijas un donorvalstu divpusējās sadarbības galvenie pasākumi ietverti: TM organizēta starptautiska konference lēmumu pieņēmējiem par administratīvā aresta atcelšanu un dažādas aktivitātes „Rīga - Eiropas kultūras galvaspilsēta 2014” ietvaros. Lai identificētu potenciāli atbalstāmos pasākumus, KM sadarbībā ar nodibinājumu „Rīga 2014” tika uzdots izstrādāt divpusējās attiecības veicinošu iespējamo pasākumu sarakstu un iesniegt to FM izskatīšanai.

2012.gada 24.septembrī MK apstiprināšanai iesniegts FM izstrādātais MK noteikumu projekts „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības noteikumi”, kas tika apstiprināts 2012.gada 9.oktobra MK sēdē.

Pārskata periodā FM notika arī aktīvs darbs pie MK noteikumu projekta „Kārtība, kādā nodrošina Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda uzraudzību, izvērtēšanu, kontroli, ziņo par konstatētajām neatbilstībām un atgūst neatbilstoši veiktos izdevumus” izstrādes un saskaņošanas FM. Noteikumu projekts tika iesniegts izskatīšanai uz 2012.gada 4.oktobra VSS.

Pārskata periodā FM aktīvi strādāja pie jaunā perioda EEZ/Norvēģijas finanšu instrumentu atklāšanas pasākuma organizēšanas, kas notika 2012.gada 3.oktobrī Norvēģijas karalistes vēstniecības rīkoto Norvēģijas dienu ietvaros. Atklāšanas pasākumā, kas bija paredzēts potenciālajiem projektu iesniedzējiem, piedalījās apmēram 180 dalībnieku.

Saskaņā ar 2012.gada 18.septembra Valsts kases (EEZ/Norvēģijas finanšu instrumentu sertifikācijas iestāde) datiem plānotais indikatīvais EEZ/Norvēģijas finanšu instrumentu līdzekļu pieprasījums donorvalstīm (plānotais mērķa profils) ir šāds:

Grafiks Nr.22 *„EEZ/Norvēģijas finanšu instrumentu indikatīvais mērķa profils 2012.-2017.gadam; milj. latu\*\*.”*


\*\* Finanšu instrumentu grants, izņemot Cienīga darba un trīspusējās sadarbības veicināšanas programmu, kuru apsaimnieko Norvēģijas institūcija.

1. Šveices programmas apguve

Šveices programmas finansējums Latvijai ir pieejams no 2007.gada 14.jūnija līdz 2012.gada 14.jūnijam (5 gadu saistību periods), paredzot iespēju īstenot projektus un līdz ar to arī apgūt piešķirto finansējumu līdz 2017.gada 14.jūnijam. Šveices programmā Latvijai kopumā ir pieejami 56,9 milj. Šveices franku jeb 33,3 milj. latu. Līdz pārskata perioda beigām Šveices kompetentās iestādes ir apstiprinājušas 12 projektus par visu Latvijai pieejamo finansējumu, t.i., 100% apmērā, ir noslēgti visi paredzētie projektu līgumi un ir jau pabeigti divi projekti – „Pašvaldību aktivitāšu īstenošana, lai nodrošinātu skolnieku pārvadāšanu un ar to saistītos atbalsta pasākumus” un „Projektu sagatavošanas fonds”.

Līdz pārskata perioda beigām atmaksas finansējuma saņēmējiem ir 15,5 milj. latu jeb 46 % no Šveices programmas kopējā finansējuma. Salīdzinoši ar iepriekšējo ceturksni atmaksas palielinājušās par 1,6 milj. latu jeb 1,6%.

Grafiks Nr.23 *„No Šveices atgūtais Šveices programmas finansējums līdz 2012.gada 30.septembrim salīdzinājumā ar 2012.gada 30.jūniju, milj. CHF[[9]](#footnote-9).”*



Tā kā pirmo projektu ieviešana ir uzsākusies tikai 2009.gada vidū, tad šobrīd sasniegtie apguves rādītāji ir vērtējami kā ļoti labi. No donorvalsts saņemtā informācija liecina, ka Latvija ieņem pirmo vietu no 12 saņēmējvalstīm Šveices programmas līdzekļu apguves ziņā.

Projektā „Tiesu modernizācija Latvijā” līdz pārskata perioda beigām ir pabeigta visu paredzēto videokonferenču un audio ierakstu iekārtu uzstādīšana tiesu sēžu zālēs (48 tiesās un 12 ieslodzījuma vietās). Projekta īstenošanas termiņš tika pagarināts līdz 2013.gada 30.jūnijam, lai apgūtu projekta ietvaros radušos ietaupījumus.

NVO fondaietvaros tiek sniegts atbilsts NVO aktivitātēm, kas vērstas uz dzīves kvalitātes uzlabošanu jauniešiem un bērniem ar mazākām iespējām un senioriem. NVO fondā līdz 2012.gada beigām tiks īstenoti 62 apakšprojekti. Uz pārskata perioda beigām jau ir noslēgušies 54 apakšprojekti un 41 no tiem noslēguma pārskati ir jau apstiprināti.

Stipendiju fonda ietvaros divos atklātajos stipendiju konkursos doktorantiem un jaunajiem zinātniekiem ir apstiprināti pieci iesniegumi no 10 saņemtajiem, turpmāk konkurss tiks izsludināts divas reizes gadā (iepriekš bija plānots - vienu reizi gadā). 2012.gada 1.septembrī izsludināts trešais stipendiju konkurss.

Grantu shēma „Šveices pētnieku aktivitātes Latvijā” paredz vismaz 45 stipendiju piešķiršanu Šveices pētniekiem lekciju lasīšanai un pieredzes apmaiņai Latvijas augstskolās un zinātniskajās institūcijās. Pirmajā atklātajā konkursā ir apstiprināti visi iesniegumi no deviņiem saņemtajiem. Otrais konkurss izsludināts 2012.gada 3.septembrī. Līdz 2014.gada septembrim vēl paredzēti četri konkursi.

Projekts „Vēsturiski piesārņoto vietu sanācija – Sarkandaugavas teritorijā” paredz sanācijas darbu veikšanu piecos objektos Rīgas Brīvostas teritorijā. Kopumā plānots attīrīt aptuveni 77 000 m2 lielu platību. Pirmais nozīmīgais iepirkums par sanācijas darbu veikšanu 55 000 m2 lielā platībā noslēgsies 2012.gada novembrī, savukārt līgumu par sanācijas darbu veikšanu plānots noslēgt līdz 2012.gada beigām. Līdz ar to sanācijas darbus, kas ir galvenais projektā sasniedzamais rezultāts, plānots uzsākt 2013.gada pirmajā pusē.

Programma „Atbalsts jaunatnes iniciatīvu attīstībai attālos vai mazattīstītos reģionos” paredz 17 multifunkcionālu jauniešu iniciatīvu centru izveidi 17 dažādās Latvijas pašvaldībās un semināru, konferenču un forumu organizēšanu visā Latvijā jauniešiem un personām, kas iesaistītas darbā ar jauniešiem, par jauniešiem aktuālām tēmām. Līdz pārskata perioda beigām ir atklāti 11 jauniešu iniciatīvu centri – Tukumā, Ilūkstē, Saldū, Burtniekos, Kandavā, Madonā, Pļaviņās, Alūksnē, Dagdā, Gulbenē un Rūjienā. Centru izveidi plānots pabeigt 2013.gadā. Tā pat līdz pārskata perioda beigām ir notikuši 27 no 160 plānotajiem semināriem jauniešiem un personām, kas iesaistītas darbā ar jauniešiem.

Mikrokreditēšanas programmas ietvaros četru gadu laikā plānots piešķirt 650 mikro aizdevumus 4,3 milj. latu apmērā. 2011.gada 19.septembrī LHZB uzsāka projektu iesniegumu pieņemšanu aizdevumu piešķiršanai mikro uzņēmumiem un pašnodarbinātām personām uzņēmējdarbības uzsākšanai vai attīstībai. Līdz pārskata perioda beigām aizdevumu fonda apguves rādītāji ir labāki nekā sākotnēji bija plānots – jau piešķirti 470 mikro aizdevumi 2,75 milj. latu apmērā, t.i., 72% no sākotnēji plānotā. Saglabājoties pašreizējiem mikro aizdevumu piešķiršanas tempiem, programmas finansējums var tikt apgūts divus gadus ātrāk. Veiksmes faktors – atvieglotāki nosacījumi aizdevuma garantijām.

Projekta „Atbalsts ugunsdrošības pasākumiem pašvaldību vispārējās izglītības iestādēs” mērķis ir ugunsdrošības pasākumu īstenošana pašvaldību vispārējās izglītības iestādēs, lai radītu bērniem un jauniešiem drošu vidi. Iepirkumu par ugunsdrošības sistēmu iegādi un uzstādīšanu plānots izsludināt 2012.gada novembrī. Savukārt ugunsdrošības sistēmu uzstādīšanas darbus plānots uzsākt 2013.gada pirmajā pusē.

Pamatojoties uz finansējumu saņēmēju projektu ietvaros 2012.gada budžetā plānotajiem maksājumiem (Šveices programmas finansējums un nacionālais līdzfinansējums) līdz 2012.gada trešā ceturkšņa beigām bija plānots apgūt 4 milj. latu, bet faktiskā apguve bija 3,5 milj. latu jeb 86,2 % no plānotā.

1. Neatbilstības un neatbilstoši veikti izdevumi ES fondu un citu ārvalstu finanšu palīdzības līdzfinansētu projektu ietvaros

Neatbilstība[[10]](#footnote-10) ir jebkurš kopienas tiesību aktu pārkāpums, kas noticis saimnieciskās darbības subjekta darbības vai bezdarbības dēļ un kas rada vai varētu radīt kaitējumu ES vispārējam budžetam, prasot no vispārējā budžeta segt nepamatotu izdevumu daļu.

Par neatbilstoši veiktiem izdevumiem tiek uzskatīti izdevumi, kurus nav iespējams ieturēt no kārtējā maksājuma. Citiem vārdiem sakot, neatbilstoši veiktie izdevumi ir izmaksāti finansējuma saņēmējam un attiecīgi tiek ieturēti no nākamā maksājuma, vai atgūti citos veidos. Izņēmums, tā kā ir neizbēgama tieša ietekme uz valsts budžeta izdevumiem, kā neatbilstoši veikti izdevumi tiek uzskatīti valsts pārvalžu iestāžu projektos konstatētās neatbilstības, kuras tiek ieturētas no kārtējā maksājuma.

Zaudējumi valsts budžetam ir neatbilstoši veikti izdevumi un neatbilstības, kuras konstatētas tiešo vai pastarpināto valsts pārvaldes iestāžu, atvasināto publisko personu vai citu valsts iestāžu īstenotajos projektos, tai skaitā pašvaldību, un izdevumi tiek atgūti, tos ieturot no kārtēja/nākamā maksājuma, norakstot, atgūstot un ziņojot MK. Papildus zaudējumus valsts budžetam rada neatbilstoši veikti izdevumi, kuri konstatēti komersantu un NVO īstenotajos projektos, ja tos nav iespējams atgūt.

Turpmāk šajā ziņojuma sadaļā tiks analizētas neatbilstības, ieskaitot neatbilstoši veiktus izdevumus. Atsevišķa analīze tikai par neatbilstoši veiktiem izdevumiem un zaudējumiem valsts budžetam apkopota 6.3. sadaļā.

Kopējā kumulatīvā konstatēto neattiecināmo izdevumu summa AI dalījumā ir atspoguļota šī ziņojuma pielikumā Nr.3, savukārt ziņojuma pielikumā Nr.4 atspoguļota informācija par 2012.gada otrajā ceturksnī konstatētajām neatbilstībām un neattiecināmajiem izdevumiem tiešo vai pastarpināto valsts pārvaldes iestāžu, atvasināto publisko personu vai citu valsts iestāžu īstenotajos projektos. Ziņojuma pielikumā Nr.5 atspoguļota informācija par aktivitātēm, kurās konstatēto neatbilstību apjoms pret aktivitātēs pieprasīto finansējumu pārsniedz 2% līmeni, norādot riskantākās aktivitātes, jomas, kam jāpievērš rūpīgāka uzmanība, tāpat iestādēm jāveic analīze par sistēmiskiem trūkumiem, veicamiem pasākumiem stabilizēt situāciju.

* 1. Neatbilstības un neatbilstoši veikti izdevumi ES fondu 2007.-2013.gada plānošanas periodā ES fondos
     1. Neatbilstības un neatbilstoši veikti izdevumi līdz 2012.gada 30.septembrim

2007.-2013.gada plānošanas periodā līdz 2012.gada 30.septembrim konstatēto neatbilstību summa ir 25,4 milj. latu jeb 1,3% no kopējā finansējuma saņēmēju pieprasītā finansējuma (1,9 mljrd. latu). Analizējot neatbilstību īpatsvaru jeb kopējo konstatēto neatbilstību apjomu pret kopējo pieprasīto finansējumu, secināms, ka tas nesasniedz 2% līmeni.

Analizējot datus aktivitāšu griezumā, secināms, ka vairākās aktivitātēs, neatbilstību apjoms pret aktivitātē iesniegtajiem maksājumu pieprasījumiem uz 2012.gada 30.septembri pārsniedz 2% būtiskuma līmeni (kopumā 24 aktivitātes). Detalizēta informācija pielikumā Nr.4. AI un SI šīs aktivitātes nepieciešams uzraudzīt rūpīgāk.

Neatbilstību apjomi pēc finansējuma avotiem sadalās šādi:


* 1,2 milj. latu valsts budžeta finansējums;
* 24,0 milj. latu ES fondu finansējums;
* 0,03 milj. latu cits publiskais finansējums.

Salīdzinājumā ar neatbilstību apjomu līdz 2012.gada otrā ceturkšņa beigām, neatbilstību apjoms ir pieaudzis par 4,9 milj. latu jeb 23,7%, pamatā uz komersantu projektu rēķina.

Secināms, ka līdz šim lielākais neatbilstību apjoms pret darbības programmās pieprasīto finansējumu konstatēts darbības programmās „Infrastruktūra un pakalpojumi” un „Uzņēmējdarbība un inovācijas” attiecīgi 15,0 milj. latu jeb 2,2% no kopējās finansēju saņēmēju pieprasītās summas (palielinājies par 12,6% salīdzinājumā ar datiem līdz 2012.gada 30.jūnijam) un 8,8 milj. latu jeb 2,6% no kopējās finansēju saņēmēju pieprasītās summas (palielinājies par 74,2% salīdzinājumā ar datiem līdz 2012.gada 31.jūnijam). Tai pašā laikā darbības programmā „Cilvēkresursi un nodarbinātība” neatbilstību apjoms veido 1,4 milj. latu jeb 0,4% no kopējā darbības programmā finansējumu saņēmēju pieprasītā finansējuma (palielinājies par 9,4% salīdzinājumā ar datiem līdz 2012.gada 30.jūnijam).

Katrā darbības programmā finansējumu saņēmēju veidi, kuru īstenotajos projektos lielākoties konstatētas neatbilstības atšķiras, tā piemēram darbības programmā „Cilvēkresursi un nodarbinātība” lielāko neatbilstību apjomu veido valsts iestāžu īstenotajos projektos konstatētās neatbilstības – 0,7 milj latu jeb 50,5% no kopējā darbības programmā konstatētā neatbilstību apjoma, „Infrastruktūra un pakalpojumi” lielāko neatbilstību apjomu veido pašvaldību īstenotajos projektos atklātās neatbilstības – 7,6 milj. latu jeb 50,8% no kopējā darbības programmā konstatētā neatbilstību apjoma un „Uzņēmējdarbība un inovācijas” lielāko neatbilstību apjomu veido konstatētās neatbilstības komersantu īstenotajos projektos – 8,5 milj. latu jeb 96,6% no darbības programmā konstatēto neatbilstību apjoma. Šīs atšķirības izskaidrojamas ar darbības programmu specifiku atbalstāmo nozaru izvēlē.

Grafiks Nr.24 „*Konstatētās neatbilstības sadalījumā pa finansējuma saņēmēju veidiem kumulatīvi uz 2012.gada 30.jūniju un uz 2012.gada 30.septembri; milj. latu (% pieaugums pret iepriekšējo pārskata periodu – 2012.gada 31.martu un 2012.gada 30.jūniju; % no kopējiem finansējuma saņēmēja pieprasītajiem maksājumiem uz 2012.gada 30.jūniju un 2012.gada 30.septembri).”*




Pārsvarā neatbilstības ES fondu projektos rodas iepirkumu (t.sk. veikti būtiski grozījumi iepirkuma līgumā (vienlīdzīgā principa pārkāpums), papildu darbu veikšana un termiņa pagarināšana bez atbilstošas iepirkuma procedūras u.c.) un aktivitāšu ieviešanas normatīvo aktu pārkāpumu dēļ, kā arī tādēļ, ka finansējuma saņēmēji neveic saimniecisko darbību un veikto darbu apjomi neatbilst aktivitāšu īstenošanas nosacījumiem vai projekta saskaņotajai tāmei. Vienlaikus minami arī tādi iemesli kā publicitātes prasību neievērošana un līgumu pārtraukšana pēc finansējuma saņēmēja iniciatīvas.

Secināms, ka visās darbības programmās lielāko daļu neatbilstību (84,2% no visiem kontētajiem pārkāpumu viediem) veido dažāda veida līgumu pārkāpumi (61,2%) tai skaitā normatīvo aktu neievērošana (pārkāpumi ES fondu aktivitātes ieviešanas normu neievērošanā, līguma vai vienošanās par projekta īstenošanu neievērošana, LR normatīvo aktu pārkāpumi par grāmatvedības kārtošanu, komandējuma aprēķiniem, kas noteikti MK noteikumos par aktivitātes ieviešanu u.c.) un iepirkumu vai konkurences normu pārkāpumi (23). Lai novērstu neatbilstību rašanos iepirkumos, sākot ar 2012.gada 1.janvāri ir sācis darboties pastiprināti un papildus iepirkumu pirmspārbaužu mehānisms. Salīdzinājumā ar datiem līdz 2012.gada 30.jūniju iepirkumu jomā konstatēto neatbilstību apjoms ir pieaudzis par 9,5%, kas salīdzinājumā ar pieaugumu starp 2012.gada pirmo un otro ceturksni ir samazinājies par 3% (pieaugums starp 2012.gada pirmajā un otrajā ceturksnī bija 13%). Iepirkumos konstatēto neatbilstību pieauguma samazinājums var tiks skaidrots, ar veiktajām apmācībām iepirkumu jautājumos, Jāvērš uzmanību, ka konstatētās neatbilstības ir konstatētas par iepirkumiem, kuri ir veikti pirms mehānisma darbības uzsākšanas, līdz ar to lielākajai daļai iepirkumu, kuros konstatētas neatbilstības, nav veiktas iepirkumu pirmspārbaudes.

Vērība jāpievērš tam, ka 15,7% gadījumu ir saistīti ar iespējamām aizdomām par krāpšanu vai organizēto noziedzību un par šiem gadījumiem informācija ir sniegta tiesībsargājošajās institūcijās nepieciešamās izmeklēšanas veikšanai.

Grafiks Nr.25 „*Konstatētās neatbilstības sadalījumā pa FS veidiem un neatbilstību veidiem uz 2012.gada 30.septembri, milj. latu (% pieaugums pret 2012.gada 30. jūniju).”*




Līdz 2012.gada 30.septembrim kopā atgūti 16,2 milj. latu jeb 64,0% no neatbilstību kopējās summas. No tiem pārskata periodā atgūti 1,6 milj. latu jeb 28,9 % no pārskata periodā konstatētā neatbilstību apjoma.

Līdz šim vairākās aktivitātēs neatbilstības procentuāli no kopējā pieprasītā finansējuma tuvojas vai ir jau sasnieguši kritisko 2% robežu. Attiecīgi VI ierosina AI/SI pārvērtēt konkrētās aktivitātes riska līmeni un attiecīgi veikt preventīvus un korektīvus kontroles pasākumus, kā arī aktivitātēs, kurās lielākais neatbilstību apjoms konstatēts iepirkumu normu pārkāpumu dēļ – visiem projektiem preventīvi veikt iepirkumu pirmspārbaudes. Detalizēta informācija par konkrētajām aktivitātēm apkopota šī ziņojuma 5.pielikumā.

* 1. Konstatētie neatbilstoši veiktie izdevumi pārskata periodā (2012.gada otrajā ceturksnī) ES fondos

Pārskata periodā (ceturksnī) kopējais neatbilstību apjoms ir 5,5 milj. latu. Pārskata periodā lielākais neatbilstību apjoms 4,4 milj. latu jeb 78,7% ir konstatēts komersantu īstenotajos projektos un tās saistītas ar aizdomām par krāpšanu noziedzību, kā arī dažādu līguma nosacījumu un normatīvo aktu pārkāpumu dēļ.

Grafiks Nr.26 *„Konstatētās neatbilstības sadalījumā pa finansējuma saņēmēju un neatbilstību veidiem 2012.gada trešajā ceturksnī; milj. latu.”*

**

Lielāko neatbilstību daļu 2012.gada 3.ceturksnī veido neatbilstības, kuras klasificētas kā aizdomas par krāpšanu, attiecīgi par šiem gadījumiem informācija sniegta arī tiesībsargājošajās iestādēs. Plānošanas periodā AI/SI aizdomas par iespējamu krāpšanu ir radušās vismaz 25 projektos, tomēr lielākoties šos gadījumus var uzskatīt, kā tādus, kuriem nav finansiālas ietekmes, jo projektos netiek veikti maksājumi finansējuma saņēmējam līdz tiesībsargājošās iestādes sniedz atbildi par kriminālprocesa uzsākšanu. Secinām, ka līdz šim tiesībsargājošās iestādes ne vienmēr par AI/SI ziņotajiem iespējamajiem aizdomu par krāpšanu gadījumiem ir uzsākušas kriminālprocesus, tomēr arī šādos gadījumos AI/SI izvērtē maksājumu pieprasījumu pamatotību un aizdomu gadījumā pārtrauc līgumu par projekta izpildi. Tāpat kā līdz šim arī turpmāk, lai samazinātu neatbilstību rašanos saistībā ar iepirkumu normu pārkāpumiem, tiek veiktas iepirkumu pirmspārbaudes.

Darbības programmas „Cilvēkresursi un nodarbinātība” ietvaros pārskata periodā konstatētās neatbilstības galvenokārt ir saistītas dažāda veida līguma pārkāpumiem, līguma nosacījumu neievērošanā, t.sk., projekta mērķu nepilnīgu sasniegšanu, projektā iesaistīto personu neatbilstību projektā noteiktajai mērķa grupai, vienlaicīgas mērķstipendijas un atlīdzības izmaksu pārkāpumi, kā arī iepirkumu vai konkurences normu pārkāpumiem. Piemēram, saskaņā ar pieejamajiem datiem pārskata periodā aptuveni 50% no LM aktivitātēs un aptuveni 50% no IZM aktivitātēs konstatētajiem neatbilstoši veiktajiem izdevumiem ir saistīti ar dažāda veida līguma nosacījumu pārkāpumiem. Lai mazinātu lielo ar līguma pārkāpumiem saistīto neatbilstību īpatsvaru, AI un SI pievērš īpašu uzmanību kontroļu veikšanai un individuāla atbalsta sniegšanai finansējuma saņēmējiem.

2012.gada trešajā ceturksnī darbības programmas „Uzņēmējdarbība un inovācijas” ietvaros konstatēto neatbilstību summa 3,8 milj. latu apmērā veido 42,9% no kopējās neatbilstību summas periodā līdz 2012.gada 30.septembrim. Lielāko pārskata periodā konstatēto neatbilstību summas daļu – 2,6 milj. latu jeb 67,8%, veido neatbilstības divos apjomīgos projektos aktivitātes „Augstas pievienotās vērtības investīcijas” ietvaros. Par abiem gadījumiem saņemta informācija no Valsts policijas Galvenās Kriminālpolicijas pārvaldes Ekonomisko noziegumu apkarošanas pārvaldes par iespējamām finansējuma saņēmēju amatpersonu krāpnieciskām darbībām ES fondu līdzekļu piesaistē. Pārskata periodā konstatētas neatbilstības arī vairākos aktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” projektos, kopumā par 0,8 milj. latu jeb par 19,7% no ceturksnī konstatēto neatbilstību apjoma. Galvenie neatbilstību rašanās iemesli šajos projektos ir saimnieciskās darbības neveikšana, noslēguma pārskatu par projekta īstenošanu neiesniegšana, projekta mērķu nesasniegšana, kā arī par nepatiesas informācijas sniegšana. Vairākos gadījumos LIAA ir nosūtījusi finansējuma saņēmējam vēstuli par vienpusēju atkāpšanos no līguma izpildes, ņemot vērā iepriekš minētos pārkāpumus. Skaitliski visvairāk neatbilstību konstatēts apakšaktivitātes „Ārējo tirgu apgūšana - ārējais mārketings” projektos, taču lielākoties šajos projektos piemērota proporcionālā finanšu korekcija, un kopējais neatbilstoši veikto izdevumu apjoms ir 0,1 milj. latu jeb 3,0% no pārskata periodā konstatēto neatbilstību summas.


Darbības programmas „Infrastruktūra un pakalpojumi” ietvaros pārskata periodā pārsvarā neatbilstības radušās aktivitāšu ieviešanas normatīvo aktu pārkāpumu dēļ, finansējuma saņēmēja saimnieciskās darbības neveikšanas dēļ, kā arī tādēļ, ka veikto darbu apjomi neatbilst aktivitāšu īstenošanas nosacījumiem vai projekta saskaņotajai tāmei. Papildus finansējumu saņēmēji maksājumu pieprasījumos iekļāvuši izdevumus, kuri jau iepriekš ir tikuši apmaksāti tādējādi radot dubultfinansējuma risku.

Saskaņā ar MK 2012.gada 21.augusta sēdes protokolēmumu Nr.48 28§ VARAM tika uzdots sniegt informāciju par konkrētu pašvaldību projektu neatbilstībām. 2012.gada 23.oktobrī saņemts skaidrojums, ka projektā „Ūdenssaimniecības attīstība Aglonas pagasta Aglonas ciemā otrā kārta” neatbilstība radusies, jo projekta ieviešanas laikā izsludinātā iepirkuma procedūras rezultāti ievērojami pārsniedza projektam pieejamo finansējumu, bet projektā „Ūdenssaimniecības attīstība Īves pagasta ciemā Tiņģerē” neatbilstība radusies, jo pēc projekta finansējuma saņēmēja ierosinājuma projekts tika pārtraukts (nespēja iekļauties termiņos). Savukārt projektā „Pirmsskolas izglītības iestādes būvniecība Tukumā” konstatētā neatbilstība radusies, jo tika pārtraukta projekta ieviešana. Projektā paredzēto būvdarbu izpildi nebija iespējams nodrošināt maksimālajā projekta īstenošanas termiņā, jo projekta īstenošanas laikā tipveida tehniskā projekta būtisko nepilnību dēļ tika izbeigts būvdarbu līgums un tika izsludināts atkārtots iepirkums. Kopumā secinām, ka VARAM kā atbildīgā ministrija par pašvaldību darbību nav sniegusi sistemātiskus ieteikumus turpmāku neatbildību risku mazināšanai pašvaldību īstenotajos projektos.. Norādām, ka no VARAM, kā no AI un pamatā, kā atbildīgās ministrijas par pašvaldību darbību, VI vēlas saņemt sistēmiskus risinājumus par risku mazināšanas pasākumiem pašvaldību īstenotajos projektos.

* 1. Neatbilstoši veikti izdevumi un zaudējumi valsts budžetam 2007. – 2013. gada plānošanas periodā ES fondos
     1. Neatbilstoši veikti izdevumi un zaudējumi valsts budžetam līdz 2012.gada 30.septembrim


Zaudējumi valsts budžetam rodas jebkurā situācijā, kad ir veikti budžeta izdevumi, bet nevar tikt un netiek saņemta plānotā atmaksa no EK. Neatbilstoši veikto izdevumu apjoms jeb izdevumi, kuri ir veikti finansējuma saņēmējam līdz 2012.gada 30.septembrim ir 5,0 milj. latu jeb 20,0% no kopējā konstatētā neatbilstību apjoma. No tiem uz pārskata perioda beigām atgūti 86,1% jeb 4,3 milj. latu. Tāpat, kā līdz šim dati liecina par to, ka lielākā daļa neatbilstību tiek atklātas pirms maksājumu veikšanas finansējuma saņēmējam un summas tiek ieturētas no kārtējā vai nākamā maksājuma, šādā veidā samazinot izdevumus, kuri ir veikti neatbilstoši. Lielākais neatbilstoši veikto izdevumu apjoms konstatēts izglītības iestāžu īstenotajos projektos un tas ir 1,8 milj. latu jeb 36,1% no kopējā neatbilstoši veikto izdevumu apjoma. Izglītības iestāžu īstenotajos projektos konstatētais neatbilstību apjoms pamatā skaidrojams ar MK 2012.gada 13.marta protokollēmuma (protokols Nr.14, 32.§) ceturto un piekto punktu.

Grafiks Nr.27 *„Neatbilstoši veikti izdevumi sadalījumā pa finansējuma saņēmēju veidiem līdz 2012.gada 30.septembrim; milj. latu.”*



Zaudējumi valsts budžetam līdz 2012.gada 30.septembrim tie veido 14,7 milj. latu jeb 58,3% (pieaudzis par 37,3% salīdzinājumā ar datiem līdz 2012.gada 3.jūniju) no kopējā neatbilstību un neatbilstoši veikto izdevumu apjoma (25,3 milj. latu). Skaidrojam, ka ar zaudējumiem valsts budžetam jāsaprot neatbilstoši veikti izdevumi un neatbilstības, kuras konstatētas tiešo vai pastarpināto valsts pārvaldes iestāžu, atvasināto publisko personu vai citu valsts iestāžu īstenotajos projektos, tai skaitā pašvaldību, un izdevumi tiek atgūti, tos ieturot no kārtēja/nākamā maksājuma, norakstot, atgūstot un ziņojot MK. Papildus zaudējumus valsts budžetam rada neatbilstoši veikti izdevumi, kuri konstatēti komersantu un NVO īstenotajos projektos, ja tos nav iespējams atgūt, No tiem atgūti 10,9 milj. latu jeb 74,1%. Detalizēta informācija par finansējumu saņēmēju tipiem, kuri rada zaudējumu valsts budžetam apkopota grafikā Nr.28.

Grafiks Nr.28 *„Zaudējumi valsts budžetam sadalījumā pa finansējuma saņēmēju veidiem līdz 2012.gada 30.septembrim; milj. latu.”*




Galvenie pārkāpumu iemesli ir saistīti ar līgumu pārkāpumiem, kā arī pārkāpumi, kuri klasificēti, kā iepirkumu vai konkurences normu pārkāpumi.

* + 1. Neatbilstoši veiktie izdevumi un zaudējumi valsts budžetam pārskata periodā (2012.gada trešajā ceturksnī)

2012.gada trešajā ceturksnī konstatēti neatbilstoši veikti izdevumi par kopējo summu 1,2 milj. latu jeb 21,8% no ceturksnī konstatētā neatbilstību apjoma. No tiem atgūti 0,8 milj. latu jeb 66,7%.

Grafiks Nr.29 *„Neatbilstoši veikti izdevumi sadalījumā pa finansējuma saņēmēju veidiem līdz 2012.gada 30.septembrim; milj. latu.”*



Analizējot šī ziņojuma pielikumu Nr.4, secināms, ka neatbilstības, kuras konstatētas tiešo vai pastarpināto valsts pārvaldes iestāžu, atvasinātu publisku personu vai citas valsts iestāžu īstenotajos projektos, kopumā rada zaudējumus valsts budžetam1,2 milj. latu apmērā. Pārskata periodā konstatēto neatbilstību apjoms tiešo vai pastarpināto valsts pārvaldes iestāžu, atvasināto publisko personu vai citu valsts iestāžu īstenotajos projektos ir 21,8% no pārskata periodā konstatēto neatbilstību apjoma.

Lai samazinātu neatbilstību apmēru valsts budžeta iestāžu īstenotajos projektos, tiek ierosināts piemērot ierēdņu disciplināratbildības principus. Attiecīgi informācija par ierosināto dienesta izmeklēšanu un disciplinārlietu skaitu atbilstoši MK 2011.gada 8.marta sēdes protokollēmuma (protokols Nr.14, 21.§) ceturtajam punktam par konstatētajām neatbilstībām valsts budžeta iestāžu īstenotajos projektos apkopota tabulā Nr.1.

Papildus, lai samazinātu neatbilstību apjomu pašvaldību īstenotajos projektos un turpmāk novērstu neatbilstību rašanas risku īpaši pašvaldību īstenotajos projektu atbildoši š.g. 25. septembra MK sēdes protokola Nr.5 21. § 3.punktam turpmāk, ja nepieciešams, veicot pārskata periodā pašvaldību īstenotajos projektos konstatēto neatbilstību analīzi, ziņojuma protokolā tiks iekļauts uzdevums VARAM izvērtēt konstatētās neatbilstības pašvaldību īstenotajos projektos. Tai pašā laikā VI ir konstatējusi, ka pašvaldības, situācijās, kad projektu ietvaros konstatētas neatbilstības par attiecīgo neattiecināmo ES finansējuma daļu, vienam projektam, ja pašvaldībai dotajā aktivitātē ir kvota vairākiem projektiem, tiek īstenots cits pašvaldības projekts citu aktivitāšu ietvaros (kvotas robežās). Tomēr šāda pašvaldību darbība ir iespējama tikai neatbilstībām, kuras ir konstatētas līdz 2012. gada 8.maijam. Saskaņā ar MK 8.maija protokollēmuma „Valsts budžeta virssaistību iespējas Eiropas Savienības struktūrfondu un Kohēzijas fonda 2007. – 2013.g. plānošanas perioda aktivitātēs” 7.punktu atbrīvoto ERAF finansējumu, kas veidojies uz neatbilstību (kas konstatētas pēc 2012.gada 8.maija) rēķina jauniem projektiem novirzīt nevar.

Tabula Nr.1 *„Ierosināto dienesta izmeklēšanu un disciplinārlietu skaits 2012.gada trešajā ceturksnī, saistībā ar konstatētajām neatbilstībām valsts budžeta iestāžu īstenotajos projektos, kuri līdzfinansēti no ES fondu 2007. – 2013. gada plānošanas perioda, EEZ/Norvēģijas finanšu instrumentu un Latvijas Šveices sadarbības programmām.”*

|  |  |  |  |  |
| --- | --- | --- | --- | --- |
| **Resors** | **Neatbilstību skaits virs 85 latiem (summa latos)\*** | **Ierosināto izmeklēšanu skaits\*** | **Ierosināto disciplinārlietu skaits\*** | **Ierosināto disciplinārlietu apraksts\*** |
| LM | 6 (5545,03) | 6 | 1 | Dienesta pienākumu nekvalitatīva pildīšana |
| VM | 9 (33 290,95) | 0 | 0 | - |
| EM | 5 (36 969,1) | 0 | 0 | - |
| SM | 1 (120 115,00) | 0 | 0 | Atbilstoši SM sniegtajam skaidrojumam dienesta pārbaude nav veikta, jo konstatēts, ka konkrētais pārkāpums klasificējams, ka kļūda. |
| Vkanc | 1 | 0 | 0 | - |
| SIF | 0 | 0 | 0 | - |
| KM | 0 | 5[[11]](#footnote-11) | 0 | - |
| VARAM | 3 (134509,42) | 1[[12]](#footnote-12) | 0 | - |
| TM | 1[[13]](#footnote-13) | 0 | 0 | - |
| IeM | 0 | 0 | 0 | - |
| ZM | 0 | 0 | 0 | - |
| IZM | 97 [[14]](#footnote-14) (265 410,96) | 0 | 0 | - |
| FM | 0 | 0 | 0 | - |

\*Atbilstoši AI/SI sniegtai informācijai.

Secinām, ka vēl joprojām lielākā daļa iestādes neierosina dienesta izmeklēšanas par konstatētajām neatbilstībām, tomēr ņemot vērā izrādīto interesi (jautājums parunāts 2012.gada ceturkšņa neatbilstību sanāksmē) par dienesta izmeklēšanu un disciplinārlietu ierosināšanu secinām, ka notiek darbs pie MK protokollēmuma izpildes.

* + 1. EEZ/Norvēģijas finanšu instrumenti

2012.gada trešajā ceturksnī neatbilstības netika konstatētas, otrajā ceturksnī neatbilstības bija konstatētas divos projektos 6 tūkst. latu apmērā.

CFLA un Valsts kase līdz pārskata perioda beigām par neattiecināmiem izdevumiem kopumā ir atzinušas 985 tūkst. latus jeb 2,7% no EEZ/Norvēģijas finanšu instrumentu ietvaros noslēgtajos līgumos pieejamā kopējā publiskā finansējuma, t.sk.:

Tabula Nr.2 *„EEZ/Norvēģijas finanšu instrumentu neattiecināmo izdevumu summa līdz 2012.gada 30.septembrim, milj. latu.”*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. p.k.** | **Finansējuma saņēmējs** | **Kumulatīvi no 01.01.2007. līdz 30.09.2012.** | | | **t. sk., 2012.gada 3.ceturksnī** | | |
| **Kopā** | **Donor-**  **valstu grants** | **Nac.**  **finan-**  **sējums** | **Kopā** | **Donor-**  **valstu grants** | **Nac.**  **finan-**  **sējums** |
| 1. | Tiešās vai pastarpinātās valsts pārvaldes iestādes\* | 720 238 | 612 213 | 108 025 | 0 | 0 | 0 |
| 2. | Atvasinātās publiskās personas vai citas valsts iestādes | 241 568 | 192 955 | 48 613 | 0 | 0 | 0 |
| 3. | NVO un privātais sektors | 23 338 | 14 280 | 9 058 | 0 | 0 | 0 |
|  | **Kopā** | **985 144** | **819 448** | **165 696** | **0** | **0** | **0** |

\*100% valsts budžeta priekšfinansējums – dotācija

* + 1. Šveices programma

2012.gadā ir konstatētas neatbilstības sešās iepirkumu procedūrās Tiesu administrācijas, Valsts vides dienesta un SIF administrētajos Šveices programmas projektos, par kurām donorvalstis 2012.gada otrajā un trešajā ceturksnī tika informētas ar neatbilstību ziņojumiem. 2012.gada trešajā ceturksnī ir saņemti Šveices kompetento iestāžu lēmumi par piemērojamām finanšu korekcijām visām sešām neatbilstībām.

CFLA un Valsts kase līdz pārskata perioda beigām par neattiecināmiem izdevumiem kopumā ir atzinušas 67,5 tūkst. latu jeb 0,2% no Šveices programmā noslēgtajos līgumos pieejamā kopējā publiskā finansējuma, t.sk.:

Tabula Nr.3 *„Šveices programmas neattiecināmo izdevumu summa līdz 2012.gada 30.septembrim, lati.”*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Finansējuma saņēmējs** | **Kumulatīvi no 01.01.2009. līdz 30.09.2012.** | | | **t. sk., 2012.gada 3.ceturksnī** | | |
| **Kopā** | **Šveices grants** | **Nac.**  **finan-**  **sējums** | **Kopā** | **Šveices grants** | **Nac.**  **finan-**  **sējums** |
| 1. | Tiešās vai pastarpinātās valsts pārvaldes iestādes\* | 67 555 | 57 418 | 10 137 | 37 023 | 31 470 | 5 553 |
| 2. | Atvasinātās publiskās personas vai citas valsts iestādes | 0 | 0 | 0 | 0 | 0 | 0 |
| 3. | NVO un privātais sektors | 0 | 0 | 0 | 0 | 0 | 0 |
|  | **Kopā** | **67 555** | **57 418** | **10 137** | **37 023** | **31 470** | **5 553** |

\*100% valsts budžeta priekšfinansējums – dotācija

1. ES fondu un citu ārvalstu finanšu palīdzības līdzfinansētu programmu vadības, kontroles un uzraudzības sistēmas darbība
   1. Veiktie pasākumi ES fondu vadības un kontroles sistēmas pilnveidošanai
2. **Metodoloģiskā atbalsta stiprināšana ES fondu vadībā iesaistītajām iestādēm**

Pārskata periodā VI aktualizējusi virkni metodisko un skaidrojošo materiālu ES fondu vadībā iesaistītajām iestādēm, kas izstrādāti un regulāri tiek precizēti un papildināti ar mērķi nodrošināt vienotu praksi starp iestādēm un mazināt neatbilstoši veikto izdevumu rašanās risku. Vadlīnijas un metodikas aktualizētas, ņemot vērā RI auditos, VI deleģēto funkciju pārbaudēs, pārbaudēs projektu īstenošanas vietās un procedūru izvērtējumā konstatētās sistēmiskās nepilnības. Visas vadlīnijas un metodikas ievietotas ES fondu mājas lapā un pieejamas pēc adreses <http://www.esfondi.lv/page.php?id=1099>. Aktualizētas šādas vadlīnijas/ metodikas:

* 1. *Metodika Nr.12.2. „Eiropas Savienības fondu vadošās iestādes metodika pārbaužu veikšanai Eiropas Savienības struktūrfondu un Kohēzijas fonda finansētā projekta īstenošanas vietā 2007. – 2013.gada plānošanas periodā”*

Vadlīnijās iekļauti detalizētāki nosacījumi par pārbaužu plānošanu nepieciešamajā intensitātē atbilstoši projektu risku līmeņiem, iekļautas norādes uz papildus pārbaudāmiem aspektiem attiecībā uz komercdarbības atbalstu. Tāpat metodika papildināta ar pārbaudāmiem aspektiem gadījumos, kad iepirkumā bijis tikai viens pretendents, ar pārbaudāmiem aspektiem, lai pārliecinātos par iepirkuma komisijas darba kvalitāti, iestrādāta nepieciešamība korekti dokumentēt un uzglabāt liecības par veiktajām pārbaudēm, iekļauti detalizētāki nosacījumi komercdarbības atbalsta nosacījumu ievērošanas pārbaudes veikšanai.

* 1. *Vadlīnijas Nr.10.7. „Vadlīnijas par projekta attiecināmo izmaksu pamatojošiem dokumentiem un to pārbaudēm”*

Vadlīnijās noteikta iepirkuma procesa dokumentācijas nepieciešamība, izvērtējuma veikšana tirgus cenai, kā arī izvērtējuma un dokumentēšanas nodrošināšana gadījumos, kad iepirkumos ir pieteicies tikai viens pretendents. Tāpat vadlīnijās sīkāk noteikta avansu dzēšanas mehānisma nepieciešamība.

* 1. *Vadlīnijas Nr.10.11. „Vadlīnijas ziņošanai par ES fondu ieviešanā konstatētajām neatbilstībām un neatbilstoši veikto izdevumu atgūšanu 2007.-2013.gada plānošanas periodā”*

Vadlīnijās veikti grozījumi, skaidrojot datu ievadi VIS, kā arī sniedzot piemērus par neatbilstībām bez finansiālās ietekmes, neatbilstībām saistībā ar avansa izmaksu un atmaksu. Papildus iekļauta arī sadaļa par informācijas ievadi EK izveidotajā un Eiropas Krāpšanas apkarošanas biroja uzturētajā datu apmaiņas sistēmā.

* 1. *Metodika Nr.7.1. „Izmaksu izmaiņu vadības metodika”*

Izmaksu izmaiņu vadības metodika izstrādāta ar mērķi sniegt ieteikumus projektu ieviešanā izmaksu pieauguma un samazinājuma vadīšanai valsts un pašvaldību iestādēm ES fondu, EEZ/Norvēģijas finanšu instrumentu un Šveices programmas projektos. Metodikā ir iekļauti norādījumi, kā izmaksas būtu plānojamas/vadāmas dažādos projekta dzīves cikla posmos, lai pēc iespējas mazinātu izmaksu pieauguma risku vai, gadījumā, ja izmaksas pieaug, tad cēlonis ir izsekojams un pamatojams.

Lai izmaksu pieauguma risks tiktu mazinās, metodika uzsvars ir likts, galvenokārt, uz projektu sākotnējo posmu – projektu iesniegumu un iepirkumu dokumentācijas sagatavošanai.

1. **Metodoloģiskā atbalsta papildināšana attiecībā uz iepirkumu procedūras organizēšanu un dokumentēšanu**

VI ir veikusi grozījumus vadlīnijās par maksājumu pieprasījumu pamatojošās dokumentācijas pārbaudēm, kā arī metodikā pārbaudēm projektu īstenošanas vietās, nosakot pamata lietas, kas iestādēm ir jāpārbauda, lai nodrošinātu iepirkuma procedūras veikšanu un dokumentēšanu atbilstoši drošas finanšu pārvaldības principiem arī tādos gadījumos, kad iepirkumi veikti zem normatīvajos aktos noteiktajiem sliekšņiem.

Lai ievērotu minēto prasību, vadlīnijās ir noteikts, ka finansējuma saņēmējiem ir nosakāma prasība arī pirms zemsliekšņa iepirkuma organizēšanas veikt tirgus izpēti, lai būtu iespējams konstatēt paredzamo līgumcenu un lai ievērotu EK, valsts un pašvaldību iestādēm normatīvajos aktos noteikto pienākumu – lietderīgi un efektīvi izmantot piešķirtos līdzekļus. Ar zemsliekšņa iepirkumiem saprot tādus iepirkumus, kuru līgumcena ir mazāka par Publisko iepirkumu likumā un Sabiedrisko pakalpojumu sniedzēju iepirkumu likumā noteikto līgumcenu robežām, no kurām jāpiemēro minētajos likumos noteiktās iepirkuma procedūras.

Vadlīnijās noteikts, ka ar iepirkumu saistītai dokumentācijai jānodrošina izsekojumu cenu izvēles izvērtējumu un konkrēta iepirkuma izvēli. Lai nodrošinātu audita liecības un iepirkuma izsekojamību, procesa caurspīdīgumu un pieņemto lēmumu pamatotību, nepieciešams nodrošināt tirgus izpētes veikšanu un tās dokumentēšanu. Ieteicams piegādātāju sniegtos piedāvājumus salīdzināt un izvērtēt atbilstoši 10.pielikumā iekļautajai formai.

1. **Izvērtējums par elektroniskās darba laika uzskaites ieviešanu ES fondu vadībā iesaistītajās institūcijās**

Atalgojuma daļveida attiecināšanas sistēmas izveidei un ieviešanai 2007. – 2013 gada plānošanas periodā ziņā ES fondu vadībā iesaistītajās iestādēs nav nepieciešamo priekšnosacījumu – ne finanšu, ne administratīvo, ne IT resursu ziņā. VI ir izvērtējusi atalgojuma daļveida attiecināšanas un elektroniskas darba laika uzskaites sistēmas projekta (turpmāk – pilotprojekts) ieviešanas iespējas. Sākotnēji tika plānots ieviest sistēmu, kas sasaistītu atalgojumu ar konkrētām funkcijām patērēto laiku un attiecīgajai funkcijai paredzēto finansējuma avotu. Šāda sistēma būtu tieši sasaistīta ar grāmatvedības sistēmu, kā rezultātā darbinieku algu aprēķini tiktu veikti pēc iepriekšējā mēnesī faktiski nostrādātā pa attiecīgajiem finanšu avotiem. Tomēr, izvērtējot iespējas ieviest šādu dalītā darba laika uzskaiti valstī, esam saskārušies ar vairākām būtiskām problēmām budžeta plānošanas un grāmatvedības jomā, jo iepriekš nav paredzams un plānojams finansējuma apjoms no dažādiem finansējuma avotiem, kā arī ir virkne citu kavējošu faktoru - daudz manuālu operāciju, ievadīto datu pareizība atkarīga no sistēmas lietotāju precizitātes un atbildības kā rezultātā var tikt pieļautas kļūdas, kas var ietekmēt algu aprēķina pareizību un savlaicīgumu, sistēmas ieviešana saistīta ar papildus izmaksām (grāmatveži, informāciju sistēmas ieviešanas un uzturēšanas izmaksas), problēmas budžeta sagatavošanā, lai nodrošinātu precīzu finansējuma plānošanu atlīdzībai un atalgojumiem. Galvenās problēmsituācijas ir šādas:

1. Būtiski tiks apgrūtināta sekmīga budžeta plānošana un izpilde. Budžetā līdzekļi ir plānoti divās lielās sadaļās - valsts pamatfunkciju īstenošanas sadaļa un ES un citu ārvalstu finanšu palīdzības projektu un pasākumu sadaļā. Katrā no šīm sadaļām jāplāno finansējums programmu un apakšprogrammu līmenī, kas ietver projektu izdevumu plānošanu dažādās budžeta programmās. Ja tikai pēc fakta nākošajā gadā varēs redzēt, kāds darba apjoms ir bijis darbiniekiem un no kāda finansējuma avota jāmaksā atalgojums, iepriekšējā gadā budžeta sagatavošanas laikā nevar saplānot finansējumu atlīdzībai un atalgojumam, kā rezultātā varētu būt nepieciešamas nepārtrauktas finansēšanas plānu izmaiņas, kā arī gadījumos, ja vispār konkrētajā kontā pietrūktu līdzekļi, jāvirza apropriācijas pārdales starp programmām. Šādas sistēmas ieviešanas rezultātā būtu būtiski jāmaina normatīvā bāze budžeta resorā.
2. Ar 2012.gada 18.maija FM rīkojumu Nr.245 „Par darba grupas izveidošanu" izveidotā darba grupa ir izstrādājusi biznesa prasības „Darba laika uzskaites funkcionalitātes moduļa izstrādei un Centralizētās resursu vadības sistēmas „Horizon" funkcionalitātes papildināšanai”, tomēr kā vienīgais risinājums Biznesa prasību aprakstā varēja tikt piedāvāts risinājums, ka visi darba samaksas aprēķini un izmaksas mēneša laikā, kamēr nav iesniegta darba laika uzskaites tabele, ir jāveic no pamatdarbības konta, un tikai pēc darba laika uzskaites tabeļu saņemšanas, katram darbiniekam jāveic darba samaksas pārrēķins pa finansējuma avotiem (centrālajā aparātā šobrīd ir 6 TP projekti) par iepriekšējā periodā faktiski nostrādātajām stundām. Šāda risinājuma rezultātā būtiski pieaugtu darba apjoms un būtu nepieciešami papildus resursi grāmatvedībā, kuri nepārtraukti nodarbotos ar izdevumu atjaunošanas un pārgrāmatošanas jautājumiem.
3. Var izrādīties, ka šādas sarežģītas sistēmas ieviešanas rezultātā būs nepieciešami papildus budžeta līdzekļi, jo:

* ir izmaksas saistībā ar šādas IT sistēmas izveidi un uzturēšanu;
* izmaksas papildus cilvēkresursu nodrošināšanai;
* decembra maksājumu avots būs tikai valsts budžets, jo gada beigās veiktos maksājumus janvārī vairs nevar pārgrāmatot.

Ņemot vērā kopējos ieguvumus un zaudējumus, kā arī izvērtējot iepriekš minētos riskus un ar tiem saistītās problēmas ieviešot pilotprojektu esam secinājuši, ka šādas sarežģītas sistēmas ieviešana rada problēmas, kas, savukārt, atsaucas uz dažādām jomām un, lai dalītā darba laika uzskaites sistēmas ieviešana būtu efektīva, nepieciešams to vienkāršot. Esam izstrādājuši vienkāršotu sistēmas konceptu, kurā, tāpat kā sākotnēji plānots, tiks veikta elektroniska darba laika uzskaite, tomēr šī sistēma nebūs tieši sasaistīta ar grāmatvedības sistēmu un automātisku algu aprēķināšanu. Paralēli pilotprojekta virzībai FM šādas uzskaites ieviešanai esam uzsākuši t.sk. oficiālas konsultācijas par Eiropas Komisiju, lai vienotos par vienkāršotākas sistēmas izveidi un ieviešanu TP attiecināto izdevumu proporcijas identificēšanā un uzskaitē. Tādējādi atalgojuma daļveida attiecināšanas sistēmas izstrāde un ieviešana praktiski iespējama un lietderīga vienīgi attiecībā uz 2014. -2020.gada plānošanas perioda ES fondu tehniskās palīdzības finansējumu, kuram tiks izstrādāts atbilstošs normatīvais regulējums.

Lai šāda vienkāršotā darba laika uzskaites sistēma nodrošinātu darba laika izsekojamību pa funkciju veidiem un būtu identificējama no TP attiecināto izdevumu proporcija, iestādēm būtu jānodrošina elektroniskas darba laika uzskaites sistēmas ieviešana un ar iestādes rīkojumu jānosaka, ka darbiniekiem ir pienākums regulāri pildīt darba laika uzskaiti. Attiecīgi izanalizējot iegūtos datus par katru darbinieku vai noteiktām amata grupām, tiku aprēķināts vidējais objektīvais procents jeb proporcija, kādu darbinieks pavada pildot pienākumus, kuru apmaksa tiek nodrošināta no TP līdzekļiem un šāda proporcija konstanti tiku segta no TP līdzekļiem, bet pārējā daļa no valsts budžeta līdzekļiem.

Šādas vienkāršotākas sistēmas ieviešanu pieļauj arī FM esošā DLU un grāmatvedības sistēma, jo jau pašreiz tā nodrošina darba laika izsekojamību un tai nepieciešami tikai nelieli uzlabojumi, lai sistēmā varētu veidot detalizētākas DLU kartiņas, kas kalpotu par pamatojumu atalgojuma proporcionalitātes aprēķinam. Papildus ieguvumi no vienkāršotās sistēmas ieviešanas būtu gan grāmatvedības nodaļā, kur nebūtu nepieciešami papildus darbinieki, gan arī tiktu atvieglota budžeta plānošana, jo šajā gadījumā līdzekļus budžetā ir iespējams saplānot atbilstoši esošajai normatīvajai bāzei.

1. **VI deleģēto funkciju veikšanas kvalitāte un kapacitāte**

Ņemot vērā, ka VI š.g. sākumā ir uzsākusi deleģēto funkciju pārbaudes pie ES fondu vadībā iesaistītajām iestādēm, pastāvīgi tiek stiprināta un pilnveidota metodika pārbaužu veikšanai iestāžu procedūru, vērtēšanas procesa, projektu ieviešanas procesa u.c. pārbaudes, vērtējums par iestādes spēju veikt deleģētās funkcijas, t.sk. izstrādātas detalizētas pārbaudes lapas. Sākot ar š.g. maiju, ir pilnībā nokomplektēta ES fondu kontroles nodaļa, kas nodrošina 2007.-2013.gada plānošanas periodā deleģēto funkciju uzraudzību, veicot VI deleģēto funkciju pārbaudes un virspārbaudes, atbilstoši izstrādātajam un apstiprinātajam deleģēto funkciju pārbaužu plānam. Plānots, ka ES fondu kontroles nodaļa šajā gadā veiks arī pārbaudes ES fondu projektu īstenošanas vietā, lai pārliecinātos par projektu atbilstošu īstenošanu. VI, atbilstoši risku novērtējumam, izstrādā deleģēto funkciju pārbaužu gada plānu, ņemot vērā objektīvos rādītājus, kas norāda uz ES fondu vadībā iesaistīto iestāžu darbību un tās atbilstību. Ik mēnesi pārbaužu plānu pārskata, ņemot vērā aktuālos riskus un iestāžu darbības rezultātus. Ņemot vērā risku novērtējumu, līdz 2012.gada septembra beigām, papildus jau iepriekš veiktajām pārbaudēm EM, SM, VARAM un NVA ir noslēgušās pārbaudes IZM, VIAA, LIAA, CFLA, VRAA un atkārtoti veiktā pārbaude NVA.

Pārskata periodā VI ir uzsākusi deleģēto funkciju pārbaudi SIF un atkārtoto pārbaudi SM. VI veikto deleģēto funkciju pārbaužu rezultātā visbiežāk konstatētie trūkumi saistīti ar projekta iesnieguma vērtēšanas izsekojamību, maksājuma pieprasījuma termiņa neievērošanu. Attiecībā uz maksājumu pieprasīju izskatīšanas termiņu kavēšanu jāatzīmē, ka tas visbiežāk saistīts ar finansējuma saņēmēju nekvalitatīvi un nepilnīgi sagatavotiem maksājumu pieprasījumiem, tāpat arī atsevišķām iestādēm ir nepietiekoša kapacitāte. Arī deleģēto funkciju pārbaudēs konstatēti pārkāpumi iepirkumu jomā, ko ES fondu vadībā iesaistītās iestādes savās kontrolēs iepriekš nav konstatējušas, un ne vienmēr iestāžu procedūras atbilst spēkā esošiem tiesību aktiem un VI sniegtajiem skaidrojumiem. FM ir izteikusi ieteikumus nepilnību novēršanai un regulāri uzrauga ieteikumu ieviešanas statusu.

VI šajā pārskata periodā ir piedalījusies virspārbaudēs ES fondu projektu īstenošanas vietās novērotāja statusā, lai gūtu pārliecību par to, ka AI/SI pārbaudes projektu īstenošanas vietās veic atbilstoši VI un AI/SI izstrādātajai metodikai/vadlīnijām. Kopš 2012.gada februāra VI ir piedalījusies 31 virspārbaudē, t.sk. šajā pārskata periodā 17 virspārbaudēs, novērotāja statusā un guvusi pārliecību par to, ka pārsvarā AI un SI pārstāvji pārbaudes īstenošanas vietās veic atbilstošā kvalitātē.

* 1. Plānotie pasākumi ES fondu vadības un kontroles sistēmas pilnveidošanai

1. **Metodoloģiskā atbalsta stiprināšana ES fondu vadībā iesaistītajām iestādēm**

Nākamajā pārskata periodā VI plāno turpināt aktualizēt un apstiprināt virkni metodisko un skaidrojošo materiālu ES fondu vadībā iesaistītajām iestādēm:

1. *Vadlīnijas Nr.10.1. „Vadlīnijas attiecināmo un neattiecināmo izmaksu noteikšanai 2007.-2013.gada plānošanas periodā”*

Vadlīnijas papildinātas ar nosacījumiem attiecībā uz TP otrās kārtas projektu ieviešanu, ar skaidrojumiem par atlīdzības izmaksām ES fondu projektos nodarbinātajiem, t.sk. par izdevumiem par ikgadējo apmaksāto atvaļinājuma, kā arī papildatvaļinājumu, ar skaidrojumu atlīdzības izmaksu aprēķina atbilstībai Eiropas Investīciju fonda metodoloģijai, papildinātas ar nosacījumiem attiecībā uz atbilstošu informatīvo un publicitātes prasību ievērošanu.

1. *Vadlīnijas Nr.10.5. „ES fondu vadošās iestādes vadlīnijas par pievienotās vērtības nodokļa likmes piemērošanu ES fondu projektos”*

Vadlīnijas izstrādātas, lai sniegtu skaidrojumu attiecībā uz iespējamajiem risinājumiem par PVN likmes piemērošanu 2007.-2013.gada plānošanas perioda un 2004.-2006.gada plānošanas perioda ES fondu projektos saistībā ar 2012.gada 24.maija grozījumiem likumā „Par pievienotās vērtības nodokli”.

Vadlīnijās sniegts skaidrojums par PVN likmes piemērošanu attiecībā uz ES fondu projektu ietvaros noslēgtajiem piegāžu, pakalpojumu un/vai būvdarba līgumiem, PVN likmes piemērošanu 2007.-2013.gada plānošanas perioda ES fondu projektos, kuru īstenošana ir uzsākta, kuros projektu iesniedzēju iesniegumi atrodas sagatavošanas vai vērtēšanas stadijā, un iespējamiem risinājumiem, kas radušies PVN likmes izmaiņu dēļ.

1. *Vadlīnijas Nr.10.10 „Vadlīnijas par finanšu korekciju piemērošanu Eiropas Savienības fondu finansētajos projektos”*

Vadlīnijas papildinātas ar dažāda veida proporcionālo korekciju piemērošanas gadījumiem, tādā viedā nodrošinot ES fondu uzraudzībā iesaistīto iestāžu izpratni par korekciju piemērošanas specifiku dažādu pārkāpumu gadījumā. Papildus proporcionālo finanšu korekciju vadlīnijās veikti precizējumi, attiecinot tās uz EEZ finanšu instrumentu, Norvēģijas finanšu instrumentu un Šveices programmām. Tāpat vadlīnijās noteikti proporcionālo finanšu korekciju apmēri par pārkāpumiem iepirkumu jomā, īpaši izdalot gadījumus un korekciju apmērus iepirkumos virs un zem normatīvajos aktos noteiktajiem sliekšņiem.

1. *VI metodika Nr.12.5. „Metodika par netiešo izmaksu nemainīgās likmes plānošanu un piemērošanu”*

Metodika papildināta ar skaidrojumiem attiecībā uz netiešo izmaksu nemainīgās likmes plānošanu un piemērošanu, iesniedzot projekta iesniegumu, kā arī to īstenojot, liekot uzsvaru uz to, ka AI/SI ir jāpārbauda tikai tiešās projektu izmaksas, sniegti norādījumi rīcībai gadījumā, ja projektos tiek konstatēta neatbilstība, papildināta ar skaidrojumu kādā dati tiek vadīti Vadības informācijas sistēmā, kā arī sniegti norādījumi attiecībā uz maksājumu kārtību, t.i. atsevišķa konta nodalīšanu projektu tiešajām izmaksām.

1. **Pilnveidots regulējums attiecībā uz pasūtītāja finansētiem iepirkumiem (pašlaik MK Nr.65)**

Izpildot MK š.g. 19.jūnija protokollēmuma Nr.34, 17.§ otro punktu, š.g. 23.augustā VSS tika izsludināts MK noteikumu projekts „Noteikumi par iepirkuma procedūru un tās piemērošanas kārtību pasūtītāja finansētiem projektiem”, kas aizstās šobrīd spēkā esošos MK 2008.gada 5.februāra noteikumus Nr.65. MK noteikumu projektā iekļautā regulējuma mērķis ir radīt pēc iespējas elastīgu procedūru piegādes, pakalpojumu un būvdarbu līgumu noslēgšanai, vienlaikus nodrošinot atklātības ievērošanas pamatnosacījumus un ierobežojot finanšu saņēmēju un piegādātāju atrašanos acīmredzamā interešu konflikta situācijā, kā arī radot finansējuma izlietojuma pamatotības kontroles mehānismu. Noteikumu paredzētais regulējums ir pašpietiekams un tā interpretācijā nav izmantojams Publisko iepirkumu likumā detalizēti noteiktais iepirkuma procedūru regulējums, t.sk. attiecībā uz izņēmumiem, prasībām piegādātājiem un iepirkuma priekšmetam. Noteikumu projekts nosaka arī atšķirīgu standartu atklātības, vienlīdzīgas attieksmes un citu Publisko iepirkumu likumā paredzēto principu ievērošanai, prioritāti dodot finansējuma saņēmēja pienākumam nodrošināt piešķirtā finansējuma efektīvu izmantošanu. Ar noteikumu projektā ietverto regulējumu tiks novērstas būtiskākās iepriekš identificētās regulējuma problēmas:

1. minimālais piedāvājumu iesniegšanas termiņš, kas šobrīd ir piecas dienas, ir pārāk īss, jo sevišķi sarežģītu iepirkumu gadījumā – piedāvājumu iesniegšanas termiņš, atsaucoties uz paziņojumu Iepirkumu uzraudzības biroja mājaslapā internetā ir noteikts 10 darbdienas piegādes un pakalpojumu līgumiem un 15 darbdienas būvdarbu līgumiem līdzšinējo piecu dienu vietā;
2. nepietiekamā apmērā tiek veikta tirgus izpēte un iepirkuma dokumentos netiek norādīta paredzamā līgumcena – paredzēts finansējuma saņēmēja pienākums paziņojumā par finansējuma saņēmēja iepirkuma procedūru ir paredzēta iepirkuma paredzamās līgumcenas norādīšana, kā arī regulējums kopumā, uzliekot par pienākumu finansējuma saņēmējam pierādīt līgumcenas pamatotību un atbilstību tirgus situācijai, nodrošina, ka finansējuma saņēmējs veiks rūpīgāku tirgus izpēti, lai noskaidrotu un izraudzītu tādu piegādātāju, kura piedāvātā līgumcena (kontekstā ar citiem līguma izpildes noteikumiem) ir pamatota, atbilstoša tirgus situācijai un izdevīga (tiek izvēlēts ekonomiski izdevīgākais piedāvājums);
3. netiek novērsta interešu konflikta situāciju rašanās – paredzēta detalizēts regulējums, kas vērsts uz interešu konflikta situāciju novēršanu;
4. iepirkumos uzvar piegādātāji, kas sagatavojuši tehniskās specifikācijas – problēmu tiešā veidā nav iespējams atrisināt, jo jebkuru formālu ierobežojumu noslēgt līgumu ar piegādātāju, kurš sagatavojis iepirkuma tehniskās specifikācijas ir iespējams apiet, neformālo attiecību rezultātā nodrošinot, ka par uzvarētāju netiek atzīts piegādātājs, kas sagatavojis tehniskās specifikācijas, lai arī faktiski tas tā noticis. Noteikumu projekts uzsvaru no atklātas konkurences liek uz izraudzītā piedāvājuma ekonomiskā izdevīguma pierādīšanu, kas ir finansējuma saņēmēja pienākums, kā arī būtiski mazina iepriekš sagatavotu detalizētu tehnisko specifikāciju nozīmi, dodot piegādātājiem iespēju iesniegt savu sākotnējo piedāvājumu un par to veikt sarunas ar finansējuma saņēmēju attiecībā uz visiem finansējuma saņēmējam būtiskajiem aspektiem.
5. iepirkuma izsludināšanas brīdī nepietiekama un nereti neprecīza informācija piegādātājiem, lai tie varētu izlemt, vai piedalīties iepirkumā un iesniegt piedāvājumu – nepilnīgas un neprecīzas informācijas radīto seku risku būtiski samazina tas, ka finansējuma saņēmēja pienākums iepirkuma izziņošanas brīdī ir sniegt tikai iepirkuma priekšmeta aprakstu tādā detalizācijas pakāpē, lai piegādātāji varētu saprast iepirkuma priekšmetu un iesniegt sākotnējo piedāvājumu, savukārt sarunu laikā piedāvājumus var precizēt un uzlabot tā, lai tie atbilstu prasībām. Risku mazina arī finansējuma saņēmēja pienākums pamatot izraudzītā piedāvājuma ekonomisko izdevīgumu, jo finansējuma saņēmējs nebūs ieinteresēts nesniegt informāciju, jo tas var novest pie tā, ka vēlāk finansējuma saņēmējs nespēs pamatot izraudzītā piedāvājuma ekonomisko izdevīgumu un atbildīgā institūcija pieņems finansējuma saņēmējam nelabvēlīgu lēmumu attiecībā uz finansējumu;
6. līgumi noslēgti par nepamatoti augstām līgumcenām – problēma risināta, paredzot finansējuma saņēmēja pienākumu pamatot izraudzītā piedāvājuma ekonomisko izdevīgumu, kā arī atbildīgo institūciju pienākumu to izvērtēt;
7. tiek veiktas izmaiņas līguma apjomā, izmantotajās tehnoloģijās un risinājumos bez iepriekšējas norādes, ka tās atļautas – noteikumu projektā izvēlēta atšķirīga pieeja, proti, tā kā finansējuma saņēmējs un piegādātāji par risinājumiem un tehnoloģijām var veikt sarunas līdz līguma noslēgšanai, nav saskatāms pamatojums aizliegumam veikt tehnoloģiju vai risinājumu izmaiņas arī līguma izpildes laikā, ja joprojām tiek sasniegti projekta mērķi un nomainītie risinājumi un tehnoloģijas ir ekonomiski izdevīgas finansējuma saņēmējam. Tāpat paredzēts, ka līguma izmaiņu radītais sadārdzinājums pēc tam, kad atbildīgā institūcija apstiprinājusi finansējuma piešķīrumu, jāsedz pašam finansējuma saņēmējam.

Plānots, ka MK noteikumu projekts MK tiks apstiprināts līdz š.g beigām.

1. **Iepirkumu plānu iesniegšanas procesa optimizēšana**

Ņemot vērā iestāžu ierosinājumus, Iepirkumu uzraudzības biroja organizētā iepirkumu pirmspārbaužu darba grupas ietvaros izskatīti iespējamie risinājumi attiecībā uz iepirkumu pirmspārbaužu plāna veidošanu, kā arī pārbaudes izlases veidošanu un nepieciešamo intensitāti. 2012.gada III ceturkšņa ietvaros norit darbs pie iepirkumu pirmspārbaužu metodikas „Metodika par iepirkumu pirmspārbaužu veikšanu atbildīgajām iestādēm un sadarbības iestādēm” aktualizēšanas, kuras ietvaros AI un SI tiks noteikti vienkāršoti pārbaužu plāna un pārbaužu izlases veidošanas nosacījumi.

1. **Grozījumi MK noteikumos Nr.740,** lai normatīvajā aktā noteiktu kārtību, kādā piemēro proporcionālo finanšu korekciju ES fondu projektiem.

Izpildot MK š.g. 12.jūnija protokollēmuma Nr.33, 51.§ 2.punktu, š.g. 16.augustā VSS tika izsludināts MK noteikumu projekts „Grozījums Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus”. MK noteikumu projekts paredz noteikt, ka ja līgumslēdzējs (AI vai SI), pieņemot lēmumu par neatbilstības konstatēšanu, secina, ka neatbilstoši veikto izdevumu summu nav iespējams konkrēti noteikt vai samazināt projekta attiecināmo izmaksu summu par visu izdevumu summu, kurus finansējuma saņēmējs veicis neatbilstoši normatīvo aktu un civiltiesiskā līguma vai vienošanās par projekta īstenošanu nosacījumiem, būtu nesamērīgi, līgumslēdzējs attiecināmo izmaksu summu samazina proporcionāli. ES fondu finansējuma saņēmēju tiesiskās noteiktības interesēs MK noteikumu projektā ir arī noteikts, ka attiecināmo izmaksu summas proporcionālās samazināšanas pamatprincipus VI nosaka vadlīnijās par finanšu korekciju piemērošanu. Lai arī faktiski šādas vadlīnijas jau ir izstrādātas un praksē tiek piemērotas, šis punkts pēc būtības nodrošina gan to, ka līgumslēdzējiem ir jāievēro vadlīnijās minētie principi, gan arī to, ka finansējuma saņēmēji ir informēti par šādām vadlīnijām un var paļauties uz to, ka līgumslēdzējs tās piemēros, ja būs nepieciešams attiecināmo izmaksu summu samazināt proporcionāli, kā arī to, ka visos līdzīgos gadījumos tiek piemērota vienāda finanšu korekcija.

Plānots, ka MK noteikumu projekts MK tiks apstiprināts š.g novembra beigās.

1. **Sistēmiskie pilnveidojumi, ņemot vērā deleģēto funkciju pārbaužu rezultātā konstatēto**

Ņemot vērā FM kā VI deleģēto funkciju pārbaužu pie iestādēm rezultātus, VI 2012.gada nogalē izvērtēs un lems par nepieciešamajiem sistēmiskajiem pilnveidojumiem, lai nodrošinātu vienotu praksi un principus starp iestādēm, tādējādi atvieglojot gan iestāžu, gan finansējuma saņēmēju darbu un mazinot neatbilstoši veikto izdevumu rašanās risku ES fondu VKS. Tāpat, ņemot vērā deleģēto funkciju pārbaudes un pieredzi to veikšanā, VI vērtē un pastāvīgi nodrošina kontroļu sistēmas pilnveidošanu un pēc iespējas cenšas atvieglot slogu iestādēm, kā arī finansējuma saņēmējiem, un vienlaicīgi nodrošina kontroles, lai vērtētu drošas finanšu pārvaldības principu ievērošanu.

1. **EEZ/NOR noteikumi (vadības noteikumi un neatbilstību noteikumi – virzība un saskaņošana)**

Pārskata periodā turpinājās MK noteikumu projekta „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības noteikumi” (VSS-533) un MK noteikumu projekta „Kārtība, kādā nodrošina Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda uzraudzību, izvērtēšanu, kontroli, ziņo par konstatētajām neatbilstībām un atgūst neatbilstoši veiktos izdevumus” izstrāde un saskaņošana. Rezultātā MK noteikumu projekts „Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības noteikumi” tika iesniegts MK un apstiprināts š.g. 9.oktobra MK sēdē. Savukārt MK noteikumu projekts „Kārtība, kādā nodrošina Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda uzraudzību, izvērtēšanu, kontroli, ziņo par konstatētajām neatbilstībām un atgūst neatbilstoši veiktos izdevumus” š.g. 4.oktobrī tika izsludināts VSS (VSS-984). Minēto projektu plānots apstiprināt MK līdz š.g. beigām.

1. Jaunais ES fondu 2014.-2020.gada plānošanas periods
   1. Pārskata periodā īstenotās aktivitātes, sadarbība ar EK un citām institūcijām

ES budžeta 2014. – 2020.gadam sarunu ietvaros tiek veiktas regulāras aktivitātes, lai sekmētu ES Kohēzijas politikas piešķīruma Latvijai saglabāšanu vismaz esošā plānošanas perioda apjomā. 18. un 19.septembrī VI un Latvijas Lielo pilsētu asociācijas pārstāvji devās vizītē uz Briseli, lai tiktos ar Eiropas Parlamenta pārstāvjiem. No Latvijas pārstāvju puses tika uzsvērts Kohēzijas politikas finansējuma nozīmīgums valsts attīstībā un skaidrota pozīciju saņemt to vismaz tādā pašā vai lielākā apjomā kā esošajā ES budžeta plānošanas periodā.

FM turpina īstenot nepieciešamos pasākumus, lai sagatavotos jaunajam Kohēzijas politikas plānošanas periodam, formulējot un pārstāvot Latvijas intereses sarunās par Kohēzijas politiku pēc 2013.gada. Trešajā ceturksnī Latvija ir aktīvi darbojusies ES Padomes Strukturālo pasākumu darba grupā, gatavojot viedokļus un komentārus par Kipras prezidentūras sagatavotajiem ES Kohēzijas politikas regulu priekšlikumu kompromisu dokumentiem.

5. un 6.jūlijā notika DG EMPL vizīte Latvijā. Tās ietvaros, uzrunājot ES Sociālā fonda nākotnes jautājumus, norisinājās tikšanās ar VI, PKC, LM un IZM.

6. un 7.septembrī Lietuvā notika trīs Baltijas valstu VI un SI pārstāvju tikšanās, kurā tika diskutēts par Latvijas, Lietuvas un Igaunijas pieredzi attiecībā uz ES fondu jaunā plānošanas perioda plānošanas dokumentu izstrādes progresu, sarunu par ES budžeta un Kohēzijas politikas fondu aktualitātēm, jauno darbības programmu ex-ante izvērtējumu statusu, kā arī kopējo rādītāju, izmaksu vienkāršošanas un izvērtējumu jautājumiem.

Nacionālā līmenī VI veic aktivitātes ES fondu plānošanas dokumentu sagatavošanai, kur VI aktīvi sadarbojas ar PKC, lai veiktu ES fondu atbalstāmo aktivitāšu identifikāciju Nacionālā attīstības plāna 2014. – 2020.gadam ietvaros, kā arī norisinās darbības ES fondu darbības programmas 2014. – 2020.gadam sākotnējā (ex-ante) izvērtējuma iepirkuma konkursa izsludināšanai. Papildus ir veiktas šādas aktivitātes:

1. **Politikas plānošanas dokumentu izstrāde un apstiprināšana:**
   1. 9.augustā VSS ir izsludināts informatīvais ziņojums „Par Eiropas Savienības Vienotā stratēģiskā ietvara fondu 2014. – 2020.gada plānošanas periodā piemērojamo ex-ante nosacījumu izpildes novērtējuma sagatavošanu”. Informatīvā ziņojuma pielikumā ir identificētas par ex-ante nosacījumu izpildi atbildīgajās un līdzatbildīgajās institūcijas, veicamie uzdevumi nosacījumu izpildei un to izpildes termiņi. Informatīvais ziņojums tiks sagatavots, lai nodrošinātu Priekšlikumā Eiropas Parlamenta un Padomes regulai, ar ko paredz kopīgus noteikumus par ERAF, ESF, KF, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par ES fondu un atceļ Regulu (EK) Nr.1083/2006 COM(2011) 615 galīgā redakcija minēto prasību izpildi par ex-ante nosacījumu izpildes novērtējumu veikšanu un to iekļaušanu ES fondu plānošanas dokumentos.
   2. 4.septembrī MK ir pieņēmis informatīvo ziņojumu „Par Eiropas Savienības struktūrfondu un Kohēzijas fonda pagaidu uzraudzības komitejas izveidi” (sēdes protokols Nr.50 23§). Šādas pagaidu uzraudzības komiteja tika izveidota, lai nodrošinātu partnerības līguma, darbības programmas un citu dokumentu sagatavošanas uzraudzību, kā arī īstenotu ieinteresēto pušu iesaisti un partnerības principa piemērošanu. MK sēdes protokollēmumā finanšu ministram ir uzdots līdz 2012.gada 14.septembrim izveidot ES fondu pagaidu uzraudzības komiteju, tās sastāvu un pienākumus nosakot saskaņā ar informatīvajā ziņojumā norādīto. Pagaidu uzraudzības komitejas personālsastāvu nosaka FM 2012.gada 25.septembra rīkojums Nr.516 „Par Eiropas Savienības struktūrfondu un Kohēzijas fonda pagaidu uzraudzības komitejas izveidošanu”, savukārt uzdevumus, sastāvu, sanāksmju un saskaņošanas procedūras – FM 2012.gada 25.septembra reglaments Nr.12-16/16 „Eiropas Savienības struktūrfondu un Kohēzijas fonda pagaidu uzraudzības komitejas reglaments”.
2. **Sanāksmes un tikšanās:**
   1. 14.septembrī notika pagaidu uzraudzības komitejas pirmā sanāksme, kuras laikā tika saskaņots pagaidu uzraudzības komitejas reglaments un diskutēts par ES fondu 2014. – 2020.gada plānošanas perioda darbības programmas metodoloģiju un citiem ar nākamā perioda ES fondu plānošanas dokumentu sagatavošanu saistītiem jautājumiem;
   2. 11.septembrī VI tikās ar Eiropas Ekonomikas un sociālo lietu komitejas pārstāvjiem, lai padziļināti iepazīstinātu ar ES Kohēzijas politikas jautājumiem Latvijā. Vizīte Latvijā noris Eiropas Ekonomikas un sociālo lietu komitejas ziņojuma par Kohēzijas politikas vienoto stratēģisko ietvaru 2014.-2020.gada periodam sagatavošanas ietvaros;
   3. 31.augustā notika Kurzemes biznesa forums, kurā tika diskutēts par nacionālo un reģionālo attīstības centru attīstības plāniem nākamajam ES fondu plānošanas periodam 2014. – 2020.gadam, atbildīgo valsts pārvaldes institūciju un citu iesaistīto pušu interesēm, argumentiem, un viedokļiem par nacionālās nozīmes attīstības centra attīstības plānu ietekmi uz dažāda līmeņa teritoriju sociālās un ekonomiskās attīstības perspektīvām, cilvēkresursu kvalitāti kā būtisku attīstības faktoru un tādu jautājumu, kā ES fondu, ES un Latvijas finanšu atbalsta mehānismu un instrumentu un nodokļu konjunktūras lomu attīstības plānos iekļauto mērķu un uzdevumu īstenošanā;
   4. 10.augustā finanšu ministrs A.Vilks tikās ar Latvijas Darba devēju konfederācijas, Latvijas Pašvaldību savienības, Latvijas Brīvo arodbiedrību, Latvijas Lielo pilsētu asociāciju, Latvijas Tirdzniecības un rūpniecības kameras, kā arī Latvijas Komercbanku asociācijas pārstāvjiem, lai pārrunātu jautājumus, kas saistīti ar ES Kohēzijas politikas lomu ekonomikas izrāvienam Latvijā.
   5. Nākamā pārskata periodā plānotie pasākumi
3. **ES līmenī tiek plānoti šādi pasākumi, kuros tiks nodrošināta Latvijas dalība:**
4. 5.oktobrī Bratislavā notiks augsta līmeņa „Kohēzijas draugu” sanāksme, kurā plānots diskutēt par Kohēzijas politikas fondu finanšu apjoma saglābšanas iespējām ES jaunā plānošanas perioda budžeta kontekstā;
5. No 8. līdz 9.oktobrim Kiprā notiks Kohēzijas politikas un pilsētvides attīstības direktoru tikšanās, 6.novembrī – neformālā ministru padome Kohēzijas politika, bet 16.oktobrī, 26.novembrī, 10.decembrī – ES Vispārējo lietu padome uz kuru būs nepieciešams aktualizēt Latvijas nacionālo pozīciju;
6. Savukārt no 18. līdz 19.oktobrim, 22.novembrī un no 13. līdz 14.decembrim notiks Eiropadome par ES daudzgadu budžetu 2014. – 2020.gadam.
7. **Nacionālajā līmenī ir plānotas šādas tikšanās un pasākumi:**
8. 3.oktobrī notiks DG EMPL ikgadējā izvērtēšanas sanāksme Latvijā, kā ietvaros tiks uzrunāts arī ES fondu nākamā plānošanas perioda jautājums.
9. 5.oktobrī tiks rīkota Ārlietu ministrijas konference par ES daudzgadu budžetu 2014. – 2020.gadam;
10. Oktobra beigās ir plānota Latvijas pārstāvju vizīte Briselē, kurā tiks uzsāktas diskusijas par EK izstrādāto pozīcijas dokumentu par ES Kohēzijas politikas investīcijām Latvijā pēc 2013.gada. Tiek plānots, ka pozīcijas dokumenta prezentēšana Latvijā norisināsies 4.decembrī.

Arī nākamajā ceturksnī tiks turpinātas aktivitātes, lai sagatavotu ES fondu plānošanas dokumentus – partnerības līgumu un darbības programmu.

Tiks sagatavots Koncepcijas „Par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda institucionālo sistēmu 2014. – 2020.gadā” projekts un izsludināts VSS.

Tiks veikts iepirkums ES Kohēzijas politikas fondu darbības programmas 2014. –2020.gadam sākotnējā (ex-ante) izvērtējuma izstrādei.

1. Informācija par publicitātes pasākumiem

8.-9. septembrī FM sadarbībā ar plānošanas reģioniem, Latvijas Pašvaldību savienību un Latvijas Lielo pilsētu asociāciju rīkoja ES fondu projektu atvērtās dienas Latvijā ar mērķi iedzīvotājus iepazīstināt ar īstenotiem ES fondu projektiem un celt ES fondu atpazīstamību.

Projektu dienās ikvienam Latvijas iedzīvotājam no vairāk nekā pieciem tūkstošiem ES fondu finansētu projektu apskatei bija atvērti 170 ES fondu finansēti projekti ikvienā Latvijas reģionā. Vairums no tiem bija pašvaldībās īstenoti sabiedriski nozīmīgi ES fondu projekti: gan atjaunotas skolas, bērnudārzi, bērnu un jauniešu centri, gan kultūrvēstures un tūrisma objekti, jaunās koncertzāles Vidzemē un Latgalē, siltinātas ēkas, kā arī izveidoti gājēju un veloceliņi un uzlabotas ielas. Projektu dienās piedalījās arī atsevišķi uzņēmumi, kas parādīja savas ražotnes un ieviestos jauninājumus, kā arī vairākas augstskolas. Sociālo jomu pārstāvēja ESF projekti. Apskatāmo objektu karti var skatīt [ES fondu interneta vietnē](http://www.esfondi.lv/projektudienas/).

ES fondu finansētie projekti reprezentē kohēzijas politikas jeb ES fondu finansējumu izaugsmei 2007.-2013.gadā 3,2 miljardu latu apmērā. Tās ir visnozīmīgākās investīcijas Latvijā un veido 70% no kopējā publiskajā finansējuma. Pateicoties šiem ieguldījumiem, Latvijas dzīves līmenis ir būtiski tuvinājies ES vidējam līmenim.

Projektu dienas apmeklēja aptuveni 3170 iedzīvotāju, no tiem Latgalē ap 883, Vidzemē 690, Zemgalē 581, Rīgā 560, Kurzemē 454. Projektu dienu atspoguļojums medijos tika sniegts 20 publikācijās reģionālajos laikrakstos, publikācijā nacionālajā laikrakstā Latvijas Avīze, intervijās Ogres, Latgales un Vidzemes reģionālajās televīzijās, Jēkabpils reģionālajā radio 1, sižetā LTV raidījumā „Eirobusiņš” un projektu dienām veltītā raidījumā LR1 raidījumā „Eiropa-fondi”. Foto no projektu dienām skatāmi [ES fondu interneta vietnē](http://www.esfondi.lv/page.php?id=1156).

Gūtās atziņas:

1. Projekti, kuru izvēlētā specifika bija saistoša iedzīvotājiem un kuros tika piedāvātas īpašas aktivitātes, guva intensīvāku apmeklētāju skaitu, piemēram, Rēzeknes jauniešu interešu izglītības centrs CARANDACHE (457 apmeklētāji), Baložu veloceliņš (100 apmeklētāji), Alūksnes pils (90 apmeklētāji), Līgatnes papīrfabrikas ciemata kultūrvēsturiskā tūrisma taka (130 apmeklētāji), Limbažu vēsturiskā centra renovācija tūrisma attīstībai (200 apmeklētāji) u.c.;
2. Saskaņā ar reģionu vērtējumu turpmāk apskatei nevajadzētu piedāvāt pašvaldību īstenotos projektus, jo vairums no tiem ir plaši pieejami sabiedrībai un vietējie iedzīvotāji tos ir apskatījuši gan ikdienā, gan pašvaldību īstenotajos pasākumos. Ja tomēr tiek piedāvāts pašvaldības projekts, tad pašvaldībai jāpiestrādā pie izvēlētā projekta specifisku aktivitāšu piedāvājuma, lai ieinteresētu apmeklētājus. Saistošāki ir projekti, kas ikdienā nav pieejami iedzīvotāju redzeslokam;
3. Lai apskatāmie objekti būtu interesantāki, no apmeklētāja viedokļa ir atraktīvāk apskatē iekļaut arī projektus, kas tiek īstenoti Lauku attīstības programmas, pārrobežu programmu vai citu fondu ietvaros. Šādā veidā tiktu nodrošināts, ka apmeklētāji gūst plašāku ieskatu par īstenotajiem projektiem savā teritorijā. Sevišķi svarīgi tas ir lauku pašvaldībās, kur lielākoties tiek īstenoti Eiropas Lauksaimniecības fonda projekti. Tomēr tādā gadījumā precīzi jānosaka finansēšanas proporcijas starp dažādiem finansējuma avotiem (vairāki ārvalstu finanšu palīdzības tehniskās palīdzības resursi), lai novērstu neattiecināmu izmaksu risku.
4. Secinājumi un turpmākā rīcība

Lai arī gada sākumā AI izvirzīto finanšu apguves mērķu izpilde bija pozitīva, jau iepriekšējā ziņojumā VI ziņoja, ka š.g. otrajā pusgadā sagaidāma būtiska novirze no plānotā - trešā ceturkšņa mērķa izpilde nav apmierinoša, ir veikta tikai puse no 2012.gadā plānotā maksājumu finansējuma saņēmējiem apjoma. Taču salīdzinot ar pirmā ceturkšņa un otrā ceturkšņa plāna izpildi, ir vērojams nozīmīgs valsts budžeta plānu ES fondu projektiem apguves progress. Galvenie finanšu apguvi kavējošie faktori ir iepirkumu problēmas (sūdzības, iepirkumu beigšanās bez rezultātiem, problēmas iepirkumu procedūras norisē), projektu ietvaros konstatētas neatbilstības un jautājumi saistīti ar MK noteikumos par aktivitāšu īstenošanu noteikto izdevumu pozīciju apjoma pārsniegumu, pieaugoši sadārdzinājumi autoceļu būvniecības un ūdenssaimniecības projektos, kā arī projektu ieviešanas termiņu pagarinājumi.

Kopējais lemtais virssaistību apjoms ir 298,6 milj. latu, ko ministrijas paredz uzņemties līdz 2013.gada beigām, lielāko daļu no līgumu apjoma slēdzot 2013.gada ceturtajā ceturksnī. Savukārt lielākais maksājumu apjoms ES fondu finansējuma saņēmējiem paredzēts 2014.gadā.

Oktobrī tika pieņems lēmums par virssaistību pārdali, tika lemts par virssaistību finansējuma novirzīšanu IEM radio sakaru tīkla projekta un Ģenerālprokuratūras informācijas sistēmas attīstības projekta īstenošanai, veicot virssaistību finansējuma samazinājumu citās ES fondu aktivitātēs.

Atbildīgās ministrijas pārskata periodā ir precizējušas virssaistību izlietojuma plānus noslēgto līgumu un maksājumu finansējuma saņēmējiem apjomam, taču ņemot vērā to, ka š.g. 16.oktobrī tika veikta vissaistību pārdale, ar šo ziņojumu FM pieprasījusi AI precizēt iesniegtos noslēgto līgumu plānus. Savukārt, ņemot vērā to, ka maksājumu plāns virssaistībām jāskata kontekstā ar maksājumu mērķiem finansējuma saņēmējiem, kas tiks iesniegti apstiprināšanai MK 2013.gada pirmajā ceturksnī, FM ir ierosinājumi protokollēmuma punktu, kas uzdod AI līdz 2013.gada 1.februārim iesniegt FM precizētus kumulatīvos ikmēneša maksājumu FS plānus 2013.gadam, iekļaujot tajos arī plānotos virssaistību finansējuma maksājumus.

Sākot ar 2013.gada 1.ceturksni tiks pielietots virssaistību uzraudzības mehānisms, kas paredz virssaistību samazinājumu, ja tiek konstatētas nobīdes no plānotā. Saskaņošanas procesā ir VI izstrādātā kārtība, kādā tiek nodrošināta valsts budžeta virssaistību izmantošana un uzraudzība, kā arī konceptuāli saskaņoti galvenie principi kontroles mehānismam. Jebkurā gadījumā, lai virssaistību projektu izdevumi varētu tikt deklarēti EK, šo projektu ieviešanas, uzraudzības, kontroles aspekti, saistošais regulējums ir tāds pats kā citiem ES fondu projektiem.

Š.g. 5.decembrī notiks gadskārtējā sanāksmē ar EK (DG REGIO) par ES fondu jautājumiem. Kā viens no jautājumiem ir par aktuālo informāciju par darbības programmu īstenošanu un sasniegtajiem rādītājiem. Šim nolūkam FM pieprasījusi apstiprināt AI aktuālo informāciju par rādītāju izpildi, kā arī sniegt komentārus par rādītāja aktuālo situāciju, rādītāju prognožu izpildi, apguves progresu un kavējošiem faktoriem rādītāju sasniegšanā.

Līdz pārskata perioda beigām donorvalstis ir apstiprinājušas četras no septiņām EEZ/Norvēģijas finanšu instrumentu 2009.–2014.gada perioda Latvijas programmām, atlikušās trīs plānots apstiprināt 2012.gada ceturtajā ceturksnī. Latvijā programmas ieviesīs laika periodā no 2012.gada nogales līdz 2017.gadam par kopējo finansējumu 53,0 milj. latu (ieskaitot nacionālo līdzfinansējumu no 5%–15% atkarībā no programmas specifikas). Pārskata periodā aktīvi noritēja darbs pie apstiprināto programmu līgumu projektu saskaņošanas ar donorvalstīm. Pirmo projektu konkursu programmā „NVO fonds” SIF izsludinās jau 2012.gada nogalē.

2012.gada jūnijā noslēdzās piecu gadu Šveices programmas finansēšanas periods. Šveices kompetentās iestādes ir apstiprinājušas 12 paredzētos projektus par visu Latvijai pieejamo finansējumu. Pārskata perioda beigās turpinās 10 projektu īstenošana, savukārt divu projektu īstenošana jau ir noslēgusies.

Tāpat, kā līdz šim valsts iestāžu un izglītības iestāžu īstenotajos projektos neatbilstības sastāda salīdzinoši lielu neatbilstību apjomu – kopumā 7 mlj. latu jeb 28% no kopējā 2007 – 2013. gada plānošanas periodā konstatēto neatbilstību apjoma. Attiecīgi, lai novērstu turpmāku neatbilstību rašanās risku, par pārkāpumiem jeb konstatētajām neatbilstībām tiešo vai pastarpināto valsts pārvaldes iestāžu, atvasināto publisko personu vai citu valsts iestāžu īstenotajos projektos ir jāierosina dienesta izmeklēšana un, ja nepieciešams, disciplinārlietas. Minētais par dienesta izmeklēšanu un disciplinārlietu ierosināšanu izriet no MK ar 2011.gada 8.marta protokollēmumu Nr.14 21.§ 4.punktu, kas nosaka, ka: „Gadījumos, kad konstatēti neatbilstoši veikti izdevumi valsts budžeta iestādes īstenotajā projektā apmērā virs 85 latiem, attiecīgajai iestādei veikt dienesta pārbaudi atbilstoši Valsts pārvaldes iekārtas likuma 35.panta pirmajai daļai un pēc dienesta pārbaudes atzinuma saņemšanas, ja nepieciešamas, ierosināt disciplinārlietu pret atbildīgajām amatpersonām un pārvaldes amatpersonām. Disciplinārlietas tiek ierosinātas saskaņā ar Valsts pārvaldes iekārtas likumu un Valsts civildienesta ierēdņu disciplināratbildības likumu”. Līdz šim ne visas iestādes ir rīkojušās atbilstoši MK protokollēmumā noteiktajam, tomēr ar katru ceturksni šī situācija uzlabojas un konstatētās neatbilstības valsts iestāžu īstenotajos projektos tiek izskatītas un ja nepieciešams tiek ierosinātas disciplinārlietas.

Pašvaldību īstenotajos projektos neatbilstību apjoms salīdzinājumā ar datiem uz iepriekšējā ceturkšņa beigām ir pieaudzis tikai par 0,2%, tomēr kopumā pašvaldību īstenotajos projektos neatbilstību apjoms ir 7,7 milj. latu jeb 30 % no kopējā konstatētā neatbilstību apjoma 2007 – 2013.gada plānošanas periodā. Attiecīgi, lai novērstu turpmāku neatbilstību rašanās risku, jau iepriekšējā MK ziņojumā par ES fondu apguvi tika iekļauta informācija par pašvaldībām, kurās konstatēts lielākais neatbilstību apjoms. Attiecīgi arī turpmāk MK ziņojumos tiks, ja nepieciešams, iekļauta informācija par ceturksnī konstatētajiem būtiskākajiem neatbilstību gadījumiem pašvaldību īstenotajos projektos, atbildoši š.g. 25. septembra MK sēdes protokola Nr.5 21. § 3. punktam un lūgts VARAM, kopā ar AI un attiecīgajām pašvaldībām meklēt risinājumus turpmāku neatbilstību rašanās risku novēršanai.

Pārskata periodā VI aktualizējusi virkni metodisko un skaidrojošo materiālu ES fondu vadībā iesaistītajām iestādēm, kas izstrādāti un regulāri tiek precizēti un papildināti ar mērķi nodrošināt vienotu praksi starp iestādēm un mazināt neatbilstoši veikto izdevumu rašanās risku. Vadlīnijas un metodikas aktualizētas, ņemot vērā RI auditos, vadošās iestādes deleģēto funkciju pārbaudēs, pārbaudēs projektu īstenošanas vietās un procedūru izvērtējumā konstatētās sistēmiskās nepilnības.

VI turpina īstenot nepieciešamos pasākumus, lai sagatavotos jaunajam Kohēzijas politikas plānošanas periodam, formulējot un pārstāvot Latvijas intereses sarunās par Kohēzijas politiku pēc 2013.gada. Trešajā ceturksnī Latvija ir aktīvi darbojusies ES Padomes Strukturālo pasākumu darba grupā, gatavojot viedokļus un komentārus par Kipras prezidentūras sagatavotajiem ES Kohēzijas politikas regulu priekšlikumu kompromisu dokumentiem. ES budžeta 2014. – 2020.gadam sarunu ietvaros tiek veiktas regulāras aktivitātes, lai sekmētu ES Kohēzijas politikas piešķīruma Latvijai saglabāšanu vismaz esošā plānošanas perioda apjomā.

Finanšu ministrs A.Vilks

13.11.2012. 11:00

26 469

Sintija Laugale - Volbaka

Finanšu ministrijas Eiropas Savienības fondu uzraudzības departamenta

Uzņēmējdarbības un inovāciju uzraudzības nodaļas eksperte

Tālr. 67083964, fakss 67095697

[Sintija.Laugale-Volbaka@fm.gov.lv](mailto:Sintija.Laugale-Volbaka@fm.gov.lv)

1. apakšaktivitāte „Ārējo tirgu apgūšana - ārējais mārketings” [↑](#footnote-ref-1)
2. aktivitāte „Klasteru programma” [↑](#footnote-ref-2)
3. Atbilstoši MK 2010.gada 9.novembra  noteikumu Nr.1041  „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” 42.punktam apliecina, ka:

   * VI nodrošina  Padomes Regulas Nr. 1083/2006, ar ko paredz vispārīgus noteikumus par ES fondiem un atceļ Regulu (EK) Nr. 1260/1999, 60.pantā minēto darbību izpildi, kā arī nodrošina atbilstību pamatprasībām, saskaņā ar kurām tiek vērtēta vadošās iestādes funkcionalitāte;
   * nav konstatēti trūkumi, kas apdraud izveidotās ES fondu vadības un kontroles sistēmas darbību;
   * ES fondu vadības informācijas sistēmā iekļautie dati ir pilnīgi un korekti;

   VI nodrošinājusi pasākumus atbilstoši rīcības plānā norādītajam. [↑](#footnote-ref-3)
4. MK 09.11.2010. noteikumu Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” [↑](#footnote-ref-4)
5. MK 2012.gada 8.maija sēdes protokollēmums (protokols Nr.25, 26.§), MK 2012.gada 15.maija sēdes protokollēmums (protokols Nr.27, 31.§), MK 2012.gada 5.jūnija sēdes protokollēmums (protokols Nr.32, 14.§), MK 2012.gada 12.jūnija sēdes prototokollēmums (protokols Nr.33, 61.§) [↑](#footnote-ref-5)
6. Atbilstoši MK 2012.gada 16.augusta protokollēmuma Nr.16 11.§ „Par valsts budžeta prioritārajiem pasākumiem 2013.-2015.gada” 12.punktam VARAM sadarbībā ar IeM un FM tika uzdots izvērtēt iespējas IeM radiosakaru sistēmas attīstības nodrošināšanai nepieciešamo finansējumu 2013. un 2014.gadā piesaistīt no ES fondu līdzekļiem. Saskaņā ar VARAM sniegto informāciju IeM radio sakaru tīkla projekta īstenošanai nepieciešamais finansējums ir 11 402 025 latu apmērā. [↑](#footnote-ref-6)
7. Studiju vērtējumu rezultātus projekta īstenotājs ir publicējis savā mājas lapā [www.aip.lv](http://www.aip.lv) [↑](#footnote-ref-7)
8. 2010.gada 10.augusta MK noteikumi Nr. 740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” [↑](#footnote-ref-8)
9. Ņemot vērā ļoti svārstīgo Šveices franka kursu, kā informācija atspoguļota CHF nevis latos. [↑](#footnote-ref-9)
10. Jebkurš LR vai ES tiesību akta pārkāpums, kas atbilst Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par ES fondiem un atceļ Regulu (EK) Nr.1260/1999, 2.panta 7.punktā noteiktajam. [↑](#footnote-ref-10)
11. Veiktas dienesta pārbaudes par iepriekšējos ceturkšņos konstatētajām neatbilstībām, tai skaitā tās padotības iestāžu īstenotajiem projektiem kurus, kā atbildīgā iestāde uzrauga IZM/VIAA [↑](#footnote-ref-11)
12. Valsts vides dienests uzsacis dienesta dienesta izmeklēšanu 2012. gada 4.ceturksnī. [↑](#footnote-ref-12)
13. Izveidota komisija dienesta pārbaudes viekšanai. [↑](#footnote-ref-13)
14. KM ir ierosinājusi dienesta pārbaudes par tās padotības iestāžu īstenotajiem projektiem kurus, kā atbildīgā iestāde uzrauga IZM/VIAA [↑](#footnote-ref-14)